Bases generals, aplicables a tots els programes i subvencions.
Subvencions a entitats per a activitats i projectes.
Subvencions a entitats per a serveis socials.
Programes de manteniment de serveis i establiments de serveis socials.
Els programes de subvencions han esdevingut un instrument essencial per assolir, en tots els àmbits de l'activitat administrativa, les finalitats i els objectius de les polítiques públiques que la legislació estableix i que es concreten mitjançant l'acció de govern.
En aquest sentit, la subvenció no solament orienta en un determinat sentit l'activitat d'altres ens públics i entitats privades d'acord amb els objectius dels plans sectorials corresponents, sinó que l'activitat de foment també permet una gestió més coordinada i participativa dels recursos públics segons criteris de subsidiarietat, proximitat geogràfica i especialització tècnica, sense necessitat de duplicar xarxes existents o de crear nous serveis públics.
La Llei 12/2007, d'11 d'octubre, de serveis socials, a l'article 76 preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar en el compliment de les seves activitats de serveis socials.
El Decret 1/2018, de 19 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament de Treball, Afers Socials i Famílies, entre d'altres, les competències sobre les polítiques de serveis socials; igualtat; inclusió social; joventut; persones grans; famílies, infància i adolescència; immigració i suport a la migració catalana; actuacions cíviques, comunitàries i de voluntariat, i polítiques de lesbianes, gais, bisexuals, transgèneres i intersexuals.
D'acord amb aquest Decret, s'ha aprovat el Decret 229/2018, de 23 d'octubre, de reestructuració del Departament de Treball, Afers Socials i Famílies.
La present Ordre conté totes les bases, generals i específiques, de les diferents línies del Departament de Treball, Afers Socials i Famílies adreçades a les entitats de serveis socials i altres en matèria de família; lluita contra els maltractaments i contra la violència masclista i familiar; promoció de les persones grans actives; infància i adolescència; persones amb discapacitat; famílies i persones en situació de vulnerabilitat; immigració; associacionisme, voluntariat, acció comunitària i atenció a la comunitat gitana; joventut, educació en el lleure; igualtat de dones i homes a l'àmbit laboral, i igualtat i no-discriminació de lesbianes, gais, bisexuals, transgèneres i intersexuals.
Es manté, per tant, la separació entre les bases generals i específiques, de vigència indefinida, d'una banda, i les convocatòries anuals corresponents, de l'altra.
Les bases generals ordenen i unifiquen el procediment general de gestió de les subvencions, i les bases específiques concreten, sobretot, les regles objectives de valoració de cada línia.
La convocatòria ordinària anual determina, fonamentalment, l'inici i el període de gestió de les accions subvencionables, i concreta la partida pressupostària disponible, d'acord amb la Llei de pressupostos anual, dins de l'àmbit competencial del Departament de Treball, Afers Socials i Famílies.
L'Ordre consta d'un únic article que aprova les bases generals, que figuren a l'annex 1, les bases específiques, que figuren als annexos 2, 3 i 4, i la tipologia de mòduls màxims dels programes de manteniment de serveis i establiments de serveis socials definits en l'actual Cartera de serveis socials, que figuren a l'annex 5.
Mitjançant l'annex 6 s'indiquen els principis ètics i regles de conducta als quals s'han d'adequar les persones beneficiàries, d'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern.
Atès el que preveuen el text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; els preceptes bàsics de la Llei 38/2003, de 17 de novembre, general de subvencions, i el seu Reglament de desplegament, aprovat pel Reial decret 887/2006, de 21 de juliol;
Atès l'informe del Consell General de Serveis Socials de 12 de juny de 2019, i en ús de les atribucions que em confereix la legislació vigent i, en concret, l'article 92.3 del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre,
L'objecte d'aquesta Ordre és regular el procediment de concessió de subvencions de projectes i activitats a entitats de l'àmbit d'afers socials, inclusió social, famílies, violència masclista, persones grans, joventut, infància, associacionisme, voluntariat, acció comunitària i atenció a la comunitat gitana, igualtat, migracions i ciutadania, i de programes de manteniment de serveis i establiments de serveis socials que defineix l'actual Cartera de serveis socials a Catalunya, en els àmbits competencials del Departament de Treball, Afers Socials i Famílies que es concreten en aquesta Ordre.
El període d'execució de l'acció objecte de la subvenció és l'any natural de presentació de la sol·licitud, d'acord amb la convocatòria ordinària corresponent, llevat de les resolucions atorgades per a accions pluriennals, en què l'acció objecte de la subvenció és per a cada any natural subvencionat.
3.1 El procediment de concessió de les subvencions és de concurrència competitiva i s'inicia l'endemà de la data de publicació de la convocatòria ordinària.
3.2 El termini màxim per emetre i notificar la resolució és de sis mesos a comptar de la data de publicació de la convocatòria.
Transcorregut aquest termini, si no s'ha dictat i notificat una resolució expressa, la sol·licitud s'entén desestimada per silenci administratiu, d'acord amb el que estableixen l'article 55.1.a) de la Llei 26/2010, del 3 d'agost, de règim jurídic i de procediment de les administracions públiques de Catalunya, i l'article 25 de la Llei 38/2003, de 17 de novembre, general de subvencions.
3.3 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu s'han de fer per mitjans electrònics d'acord amb el que estableix l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
4.1 Atesos els articles 17.3.b) i 18 de la Llei 38/2003, de 17 de novembre, en relació amb l'Acord GOV/192/2015, de 29 de desembre, pel qual es complementa l'Acord GOV/77/2015, de 2 de juny, sobre la publicació dels anuncis de notificació en el Diari Oficial de la Generalitat de Catalunya, en relació amb la publicació de les convocatòries de subvencions, el text íntegre de la convocatòria es publica al Diari Oficial de la Generalitat de Catalunya.
4.2 La publicació de la convocatòria es fa efectiva amb la tramesa de la informació que exigeix el Registre d'ajuts i subvencions de Catalunya, d'acord amb l'article 96 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i mitjançant la Base de Dades Nacional de Subvencions.
5.1 Es poden acollir a les subvencions que preveu aquesta Ordre les entitats constituïdes legalment que no tinguin ànim de lucre i amb establiment operatiu a Catalunya.
5.2 En cap cas poden obtenir la condició de beneficiari de la present subvenció les entitats en les quals les normes d'accés, funcionament o utilització de mitjans i instal·lacions impliquin de fet o de dret una discriminació per raó de sexe o qualsevol altra condició o circumstància personal o social.
5.3 Si les persones beneficiàries són agrupacions de persones sense personalitat jurídica, cadascuna de les integrants ha de complir els requisits que exigeixen les bases reguladores i l'article 11.3 de la Llei 38/2003, de 17 de novembre, general de subvencions.
–6 Requisits de les entitats beneficiàries
6.1 Els requisits que han de complir les entitats sol·licitants per a totes les línies de subvencions són els següents:
a) Estar legalment constituïdes i estar inscrites en el registre genèric corresponent en la data de publicació de la convocatòria ordinària corresponent.
Els annexos corresponents estableixen els requisits d'inscripció a registres específics que es puguin considerar necessaris.
b) No incórrer en cap de les circumstàncies que estableix l'article 13 de la Llei 38/2003, de 17 de novembre, general de subvencions.
c) L'entitat i, si escau, les entitats membres integrades, ha d'estar al corrent de les obligacions tributàries davant de la Generalitat i l'Estat i les obligacions tributàries amb la Seguretat Social en el moment previ a la tramitació de les obligacions reconegudes pel Departament de Treball, Afers Socials i Famílies.
Els deutes que estiguin ajornats es considera que compleixen el requisit d'estar al corrent de les obligacions.
d) Atendre les persones usuàries en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener, de política lingüística.
e) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost, o, si han estat sancionats, han d'haver aplicat les mesures correctores previstes i haver abonat les quantitats requerides per a aquest concepte.
f) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
Així mateix, les persones sol·licitants han de respectar el que estableix la Llei 17/2015, de 21 de juliol, d'igualtat efectiva de dones i homes.
g) Les entitats amb un nombre de 50 persones treballadores o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitats sobre el nombre total de les de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
h) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe, i intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista.
i) En el cas d'associacions, haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
j) En el cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
k) En el cas d'associacions i fundacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
l) Complir la normativa sobre propietat intel·lectual.
Per a la realització de l'activitat objecte de la subvenció, s'ha de tenir en compte la normativa sobre la propietat intel·lectual a l'hora d'utilitzar qualsevol element susceptible de generar drets d'autor.
m) Informar si s'han demanat o obtingut altres ajuts públics o privats per a la mateixa activitat, i fer constar la relació detallada amb l'entitat concedent i la quantitat sol·licitada o obtinguda.
n) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, que el personal de les entitats les activitats de les quals suposin l'accés i exercici de les professions, oficis i activitats que impliquin contacte habitual amb menors, no pot haver estat condemnat per sentència ferma per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans.
6.2 L'entitat sol·licitant ha de complir els requisits d'aquestes bases generals, i també els que especifiquin els annexos corresponents, així com qualsevol altra obligació legal o reglamentària que pugui afectar-los.
6.3 En el cas que l'entitat beneficiària estigui integrada per diverses entitats membres i algunes d'aquestes hagin d'executar l'acció sol·licitada, s'han de fer constar a l'annex 2 del formulari de sol·licitud les entitats que portaran a terme l'acció i indicar quin import del pressupost total del projecte executarà cadascuna, així com la relació detallada de la previsió de la distribució de la subvenció entre les entitats membres de la federació, moviment o coordinadora.
Les entitats que executin part de l'acció sol·licitada han de complir els mateixos requisits que l'entitat beneficiària.
–7 Règim de compatibilitat dels ajuts
Les subvencions que atorga el Departament de Treball, Afers Socials i Famílies són compatibles amb qualsevol altre ajut del mateix Departament, sempre que no s'indiqui el contrari expressament a altres bases.
També són compatibles amb qualsevol altre ajut obtingut per l'entitat sol·licitant per a la realització de la mateixa acció procedent d'altres entitats públiques o privades, nacionals o internacionals, mentre no superi el cost total de l'acció que ha de desenvolupar l'entitat beneficiària.
8.1 L'import de la subvenció pot ser d'una de les tipologies següents:
8.1.1 Un import cert, una quantia determinada o un percentatge o fracció del cost total o una part de l'acció (per als annexos 2 i 3).
8.1.2 Un import per mòduls (per a l'annex 4).
8.2 El Departament de Treball, Afers Socials i Famílies, mitjançant les seves línies de subvenció, podrà subvencionar fins a un import màxim del 85% del cost de l'acció, d'acord amb el pressupost presentat, llevat que les bases específiques estableixin un percentatge diferent.
La resta del cost de l'acció subvencionada anirà a càrrec de l'entitat beneficiària, amb fons propis o amb càrrec a altres fons de finançament.
8.3 L'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat que ha de desenvolupar l'entitat beneficiària.
8.4 La despesa mínima, realitzada i justificada de l'acció subvencionada, en coherència amb el pressupost presentat, exigible per poder considerar complerts l'objecte i la finalitat de la subvenció, és del 50%, llevat que les bases específiques estableixin el contrari.
L'incompliment d'aquesta despesa mínima establerta comportarà la revocació de la subvenció atorgada.
En cas de subvencions per a accions pluriennals, el procediment de revocació s'ha de limitar, amb caràcter general, a l'anualitat que es justifica, sens perjudici de la valoració individualitzada que es faci en cada cas.
8.5 Els ajuts que es puguin concedir no generen cap dret de continuïtat en l'assignació de finançament a les entitats destinatàries per a exercicis successius al que preveu la resolució de concessió.
8.6 Si se supera la despesa mínima del 50%, en el cas que el cost final efectiu del projecte subvencionat tingui una desviació superior al 20% (o un 10% respecte als projectes que hagin reformulat la seva sol·licitud), es redueix la subvenció atorgada en la mateixa proporció de l'excés sobre la desviació màxima permesa.
8.7 La puntuació obtinguda està en correlació amb l'import, si bé aquesta correlació ha de ser ponderada i harmonitzada per la Comissió de Valoració, d'acord amb les desviacions que puguin existir procedents de les diverses unitats directives de valoració, per a cada línia, per garantir la unitat de valoració general de la convocatòria.
9.1 Són despeses subvencionables als efectes d'aquesta Ordre totes les que aquestes bases reguladores i les dels annexos corresponents estableixin com a tals i que, a més, compleixin els requisits següents:
a) Que les despeses efectuades responguin a la naturalesa i finalitat de l'acció subvencionada, resultin estrictament necessàries i s'efectuïn en el termini i en les condicions establertes per dur-les a terme segons el que estableixen aquestes bases reguladores.
En cap cas, el cost dels béns o serveis subvencionats no pot superar el seu valor de mercat.
A aquest efecte, les entitats beneficiàries hauran de conservar evidències de la correcta execució de les accions.
9.2 L'acció subvencionable (activitat, projecte o servei) s'ha de dur a terme a Catalunya.
9.3 Es considera despesa realitzada la que hagi estat efectivament pagada amb anterioritat a la finalització del període de justificació determinat en aquestes bases.
10.1 Les despeses subvencionables, amb caràcter general, són les que conté aquest punt.
Excepcionalment, els annexos específics podran establir-ne de diferents per raó de l'objecte subvencionat.
10.1.1 Despeses directes: són totes les que estan directament vinculades al desenvolupament de l'acció subvencionada.
10.1.1.1 Despeses de personal i de serveis professionals independents: s'inclouran costos salarials i assegurances socials del personal i els de professionals adscrits al desenvolupament de l'acció subvencionada.
En el cas de despeses de personal, han de correspondre proporcionalment a tot el període d'actuació del projecte/programa subvencionat, en funció de la dedicació efectiva.
En el cas de personal assignat al projecte a temps parcial, s'aplicarà la part proporcional corresponent, en funció de la dedicació efectiva.
En cap cas la imputació de personal a temps parcial podrà superar el percentatge que els annexos corresponents estableixin del total de la imputació de retribucions de personal propi.
Les despeses per indemnització d'acomiadament al personal només seran subvencionables en el cas d'estar contractat únicament per a la realització de l'activitat o el projecte subvencionat i en la part proporcional a la que correspon l'any de la subvenció.
10.1.1.2 Despeses de pòlisses d'assegurances i malaltia i responsabilitat civil del personal que participi en les accions objecte de subvenció (inclòs el voluntari) en la part proporcional al temps dedicat a l'actuació subvencionada.
10.1.1.3 Despeses de manutenció, allotjament i mobilitat del personal adscrit al desenvolupament de l'acció subvencionada (inclòs el voluntari): s'admetran aquestes despeses com a subvencionables i la seva justificació s'haurà d'atendre al punt G de l'Acord de Govern de 22 de juliol de 2014, que estarà disponible en el web del Departament.
Aquestes despeses se subjecten als límits i les condicions que estableix la normativa que regula les indemnitzacions per raó del servei en l'àmbit de la Generalitat de Catalunya (Decret 138/2008, de 8 de juliol, d'indemnitzacions per raó del servei).
10.1.1.4 En les despeses de subministrament i serveis generals (aigua, llum, calefacció, missatgeria, neteja, vigilància i similars) que s'imputin a la subvenció com a despeses directes, cal tenir en compte el següent:
a) Només poden ser subvencionables les despeses d'instal·lacions on es desenvolupi l'actuació subvencionada.
b) Les despeses han de correspondre al període subvencionable i, per tant, per a la seva imputació s'ha de tenir en compte el període facturat, amb independència de la data de la factura.
En aquest sentit, les despeses han de correspondre proporcionalment a tot el període d'actuació del projecte/programa subvencionat.
10.1.1.5 Les despeses de lloguer, sempre que sigui un lloguer necessari específicament per dur a terme l'objecte de la subvenció.
Material fungible sempre que es destini a l'acció subvencionada.
Serveis directament vinculats a l'activitat subvencionada, prestats per tercers i que no són susceptibles de ser considerats subcontractació.
10.1.1.9 Les despeses d'assegurances específicament relacionades amb l'acció objecte de subvenció, i no incloses a la base 10.1.1.2.
10.1.1.10 Altres despeses específiques de l'objecte subvencionat (detallades per a cada línia en els annexos).
10.1.2 Despeses indirectes: són les despeses que no puguin vincular-se directament amb el desenvolupament de les accions del projecte subvencionat però que són necessàries per portar-lo a terme.
El total de despeses indirectes per a cadascuna de les accions subvencionades que es podrà imputar a la subvenció serà un percentatge com a màxim del 20% del pressupost de l'acció subvencionada, sempre que els annexos 2, 3 i 4 de les bases no indiquin un percentatge inferior.
Les despeses indirectes comprenen les categories següents:
a) Els costos del personal directiu i d'administració i gestió de l'entitat beneficiària, no directament vinculats al desenvolupament de les accions.
b) Les despeses de béns consumibles no utilitzats per a la realització de les accions.
Material fungible, sempre que no es destini directament a l'acció subvencionada.
c) Les despeses d'administració i gestió.
e) Les despeses d'assegurances.
f) Els impostos directes i els tributs, abonats efectivament per l'entitat beneficiària i que no siguin susceptibles de recuperació o compensació.
g) La despesa derivada de la contractació dels serveis d'auditoria fins a un 3% de l'import atorgat, per al compliment de la base 4.10.b de l'annex 4 corresponent a la línia J.
h) La despesa derivada de la contractació dels serveis d'auditoria per elaborar el compte justificatiu amb aportació d'informe d'auditor que regula la base 25.5 fins a un màxim de 6.000,00 euros.
Aquesta despesa es podrà efectuar i facturar fins a la data límit de presentació de justificació establerta en la base 25.7.2.
Serveis no directament vinculats a l'activitat subvencionada, prestats per tercers i que no són susceptibles de ser considerats subcontractació.
10.2.1 Les despeses següents no són subvencionables tot i que poden formar part del pressupost de l'acció subvencionada si són necessàries per dur a terme l'activitat finançada:
a) Les comissions i pèrdues de canvi.
b) Les despeses d'observatoris, estudis, publicacions, i organització i realització de torneigs esportius, llevat que els annexos específics estableixin el contrari.
c) Les despeses de reparacions i conservació, necessàries per al desenvolupament de l'acció subvencionada, fins a un màxim del 5% del pressupost, llevat que les bases específiques estableixin el contrari.
d) Les aportacions en espècie, que han de constar detallades en el pressupost de despeses i d'ingressos.
10.2.2 Despeses no subvencionables i que no poden formar part del pressupost de l'acció subvencionada:
a) Els impostos indirectes i els impostos personals sobre la renda quan siguin susceptibles de recuperació o compensació.
b) Els interessos deutors dels comptes bancaris.
c) Les sancions administratives i penals, els interessos i recàrrecs.
e) Les comissions i indemnitzacions al personal que no ha estat contractat únicament per a la realització de l'activitat o projectes subvencionats.
f) Les despeses en inversió en béns mobles i immobles i les seves amortitzacions, llevat que les bases específiques indiquin el contrari.
L'entitat beneficiària podrà subcontractar amb tercers l'activitat subvencionada amb el límit de percentatge màxim del 50%, llevat que els annexos específics estableixin un altre percentatge.
11.1 S'entén que la persona beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses en què hagi d'incórrer el beneficiari per a la realització per si mateix de l'activitat subvencionada.
11.2 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que aprova el Reglament de la Llei 38/2003, i cal tenir en compte el que s'indica tot seguit:
Quan l'activitat concertada amb tercers superi el 20% de l'import de la subvenció i l'import sigui superior a 60.000,00 euros, la formalització del contracte l'ha de subscriure per escrit.
12.1 Sens perjudici del que estableixi la resolució de la convocatòria, les sol·licituds i altres tràmits associats al procediment de concessió i justificació de les subvencions s'han de formalitzar exclusivament pel canal electrònic fent servir la Seu electrònica de la Generalitat de Catalunya, d'acord amb l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
12.2 El formulari de sol·licitud normalitzat està disponible a l'apartat Tràmits del web de la Generalitat de Catalunya ( http://tramits.gencat.cat ).
12.3 Una vegada emplenat el formulari, s'ha de presentar electrònicament, junt amb la documentació que preveuen aquestes bases a través de Tràmits del web de la Generalitat de Catalunya ( http://tramits.gencat.cat ).
Cada entitat ha de presentar un sol formulari de sol·licitud normalitzat amb totes les subvencions que sol·liciti.
En el cas que una entitat tramiti més d'una sol·licitud, no s'acumulen.
Només es considerarà vàlida l'última sol·licitud presentada i les anteriors seran inadmeses.
No obstant això, l'òrgan gestor, si escau, les ha d'acumular d'ofici.
En el cas que es produeixi una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
12.4 Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent.
S'admeten els sistemes de signatura electrònica avançada i segells electrònics avançats que es fonamenten en un registre fiable de la identitat d'usuaris o basats en certificats reconeguts o qualificats de signatura electrònica.
Concretament, s'admeten els que considera l'apartat 6.2 del Protocol d'identificació i signatura electrònica aprovat per l'Ordre GRI/233/2015, de 20 de juliol, que són els mecanismes següents:
Certificats reconeguts o qualificats emesos a favor d'una persona jurídica o un ens sense personalitat jurídica i custodiats per una persona física, titular del certificat, la qual el pot emprar per actuar en nom de l'empresa o de l'ens indicat en el certificat.
Els mecanismes emprats per a la identificació de persones físiques que autentiquin la identitat d'un ciutadà que declara representar una persona jurídica:
Certificat reconegut o qualificat de signatura avançada idCAT que emet el Consorci d'Administració Oberta de Catalunya.
La relació de certificats digitals vàlids es pot consultar a la secció Com tramitar en línia de l'apartat Tràmits del web de la Generalitat de Catalunya ( http://tramits.gencat.cat ).
En el cas que les entitats o el seu representant legal no disposin de certificat digital, podran obtenir-ne un en els centres emissors corresponents que hi figuren, segons els tipus de certificat.
La relació de centres emissors es pot consultar a la secció Certificats i signatures electròniques de la Seu electrònica de la Generalitat de Catalunya ( https://seu.gencat.cat ).
12.5 Les entitats han de fer el seguiment de l'estat de la sol·licitud des de La meva carpeta, que trobaran a la Seu electrònica de la Generalitat de Catalunya ( https://seu.gencat.cat ).
12.6 La informació relacionada amb el procediment de concessió de subvencions d'entitats es pot consultar a la secció de Subvencions per a entitats del web del Departament ( http://treballiaferssocials.gencat.cat ).
12.7 El termini de presentació de sol·licituds s'establirà en la convocatòria ordinària corresponent.
12.8 La presentació del formulari de sol·licitud faculta l'ens competent per comprovar la conformitat de les dades que conté i que es declaren.
12.9 Les diferents unitats poden, d'ofici, canviar el tipus d'acció dins la mateixa línia, per tal d'adequar-la a la que més escaigui i per tal que pugui ser valorada on correspon.
El canvi entre diferents línies només el pot fer la unitat afectada si hi ha una petició prèvia de l'entitat.
12.10 La inexactitud, la falsedat o l'omissió de caràcter essencial en qualsevol dada en el formulari de sol·licitud o document que l'acompanyi deixen sense efectes aquest tràmit, des del moment en què es conegui i amb l'audiència prèvia a la persona interessada i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció si es coneixen amb posterioritat a la concessió.
12.11 La presentació de la sol·licitud comporta la sol·licitud implícita de la bestreta.
En el cas que l'entitat no vulgui acceptar la bestreta haurà de presentar, mitjançant el formulari d'aportació de documentació, un escrit de renúncia de la bestreta.
13.1 Als formularis de sol·licitud, degudament formalitzats, s'han d'adjuntar els annexos corresponents al tipus d'acció sol·licitada que inclouran els apartats que s'indiquen a continuació:
a) Proposta per a cada acció, segons els annexos 2, 3 i 4 del formulari de sol·licitud, que desenvolupi tots els apartats que s'hi indiquen.
S'ha d'emplenar un annex per a cada acció.
b) Pressupost complet i detallat de cada acció sol·licitada en el qual figurin tant les despeses com els ingressos, segons els annexos 2 i 3 del formulari de sol·licitud.
13.2 Per a les subvencions per a accions pluriennals, les entitats han d'acreditar documentalment, en el formulari de l'annex que correspongui, que el projecte tindrà continuïtat almenys durant el temps pel qual s'ha sol·licitat la pluriennalitat, amb indicació de les fonts de finançament previstes, així com la viabilitat econòmica per al desenvolupament del projecte durant el temps pel qual se sol·licita la pluriennalitat.
En el cas que la capacitat tècnica del formulari de sol·licitud no permeti adjuntar tots els annexos indicats en aquest apartat, cal presentar-los mitjançant el formulari d'aportació de documentació disponible a l'apartat Tràmits del web de la Generalitat de Catalunya ( http://tramits.gencat.cat ) en el mateix termini.
13.3 Un cop tramitada la documentació de la sol·licitud de subvenció amb els annexos corresponents, l'entitat podrà presentar la resta de documentació detallada en els annexos específics mitjançant el formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ), en el termini establert.
13.4 Si la proposta de l'acció o el pressupost detallat de l'acció presenta defectes o inexactituds, l'òrgan gestor requerirà l'entitat interessada perquè en el termini de deu dies hàbils esmeni el defecte o adjunti els documents preceptius amb la indicació que, si no ho fa, s'entendrà que desisteix de la sol·licitud, d'acord amb la base 20.
13.5 Les entitats beneficiàries han d'aportar la documentació que se'ls requereixi en el moment de la publicació de la proposta de resolució provisional que es publicarà al Tauler electrònic de l'Administració de la Generalitat de Catalunya.
13.6 La manca d'esmena dels requisits esmenables, dins el termini de 10 dies hàbils i amb el requeriment previ d'acord amb el que estableix l'article 68 de la Llei 39/2015, d'1 d'octubre, comporta el desistiment de la sol·licitud, amb la resolució prèvia que s'ha de dictar en els termes que preveu l'article 21 de la mateixa Llei.
14.1 L'acreditació dels requisits indicats a la base 6 s'ha de realitzar mitjançant les declaracions responsables que estan incorporades al formulari de sol·licitud.
Aquest formulari ha d'incloure, a més, les declaracions responsables següents:
a) Que la persona signant de la sol·licitud té poder suficient en dret per actuar en nom i representació de la persona jurídica sol·licitant i que assumeix totes les responsabilitats que es puguin derivar d'aquesta sol·licitud.
b) Que es compleix el que estableix la Llei 17/2015, del 21 de juliol, d'igualtat efectiva de dones i homes, i l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per prevenir l'assetjament sexual i l'assetjament per raó de sexe en el treball i arbitrar procediments específics per prevenir-los i per donar curs a les denúncies o reclamacions que puguin formular els que n'hagin estat objecte.
c) Que es compleix el que estableix el Reial decret llei 6/2019, d'1 de març, de mesures urgents per a garantia de la igualtat de tracte i oportunitats entre dones i homes en el treball i l'ocupació, per a l'aprovació i implantació del pla d'igualtat, d'acord amb els terminis següents:
Per a entitats de més de 250 persones treballadores, ja ha d'estar aprovat.
Per a entitats de més de 150 persones treballadores i fins a 200, un any per a l'aprovació.
Per a entitats de més de 100 i fins a 150, dos anys.
Per a entitats de 50 a 100 persones, 3 anys.
Per al còmput d'aquestes persones, s'ha de tenir en compte el personal contractat al llarg de l'any natural anterior.
d) Que en el cas d'entitats que perceben subvencions o ajuts públics de més de 100.000,00 euros anuals o almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, es compleixen les obligacions aplicables del títol II de la Llei 19/2014, del 29 de desembre, de transparència, accés a la informació pública i bon govern.
e) Que en el cas d'entitats vinculades amb partits polítics no fan donacions, aportacions o prestacions de serveis a títol gratuït a favor de partits polítics, fundacions o associacions que hi estiguin vinculades orgànicament, des de la presentació de la sol·licitud fins a l'acabament de l'activitat subvencionada.
f) Tenir la residència fiscal al territori espanyol.
En cas de no tenir-la, l'entitat beneficiària ha de presentar un certificat de residència fiscal emès per les autoritats competents del seu país de residència un cop requerida en la notificació de la proposta de resolució de concessió provisional de la subvenció.
g) Pel que fa a l'impost sobre el valor afegit (IVA), que l'entitat està exempta o està subjecta a l'impost sobre el valor afegit (IVA) o bé a la regla de prorrata i el percentatge corresponent.
h) Que es disposa de l'autorització per facilitar les dades de les persones usuàries dels serveis socials o del personal que consten en els diferents annexos del formulari.
i) Que la documentació adjunta que es presenta és una còpia idèntica del document original i que també ho serà la documentació que es presenti en format electrònic durant tota la convocatòria i que les dades consignades en aquesta sol·licitud són certes.
j) Que l'entitat que es representa està reconeguda com a escola de formació de voluntaris per la Direcció General d'Acció Cívica i Comunitària (en cas de sol·licitar el tipus d'acció F.6).
k) Que en cas de la línia L2, si l'establiment de l'entitat és de lloguer o de cessió, es disposa d'un contracte de lloguer o de cessió de l'establiment per a un període igual o superior a 5 anys a partir de la data de sol·licitud de l'ajut per a executar les obres, o d'un contracte de lloguer o cessió de l'establiment per a un període igual o superior a 8 anys a partir de la data de sol·licitud, en cas d'instal·lació d'ascensor, plataformes elevadores inclinades o verticals.
14.2 El formulari de sol·licitud també inclou una declaració conforme l'entitat s'adhereix als principis ètics i regles de conducta als quals han d'adequar l'activitat les persones beneficiàries que consten a les bases reguladores d'aquestes subvencions en compliment de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
14.3 L'òrgan instructor ha de comprovar d'ofici les dades i el compliment dels requisits que estableix la base 12.7 de l'Acord GOV/85/2016, de 28 de juny.
–15 Obligacions de les entitats beneficiàries
a) Complir la finalitat de la subvenció portant a terme l'activitat subvencionada en el termini que determinen aquestes bases reguladores.
b) Dur a terme l'activitat subvencionada d'acord amb el projecte presentat.
Qualsevol canvi en el projecte o calendari presentats s'ha de comunicar a l'òrgan instructor mitjançant el formulari d'aportació de documentació que consta a l'apartat Tràmits del web de la Generalitat de Catalunya ( http://tramits.gencat.cat ) en qualsevol moment i sempre abans d'un mes de la finalització del termini d'execució.
L'òrgan gestor pot acceptar o no la modificació sol·licitada, si no comporta canvis substancials ni representa un incompliment dels requisits i condicions que estableixen aquestes bases.
Només es podran sol·licitar modificacions dins de l'últim mes d'execució, quan es pugui motivar la seva excepcionalitat i urgència.
Els canvis no comunicats o que no hagin estat acceptats de manera expressa, poden donar lloc a la revocació total o parcial de la subvenció.
c) Complir les obligacions i no incórrer en els supòsits de prohibició que estableixen els articles 90.bis i 92.bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
d) Justificar, davant l'òrgan gestor, el compliment dels requisits i les condicions, i també la realització i el compliment de la finalitat que determinin la concessió o el gaudi de la subvenció.
Si la subvenció és una part proporcional del cost, s'ha d'acreditar el cost total de l'acció.
e) Proporcionar a cada moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
f) Comunicar a l'òrgan instructor els ingressos o els recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció, per tal que se'n pugui avaluar la compatibilitat.
Aquesta comunicació s'ha de fer tan bon punt es coneguin i, en tot cas, abans de la justificació de l'aplicació dels fons rebuts.
En qualsevol cas, les quantitats atorgades no poden superar el 100% del cost de l'acció.
g) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, així com tots els estats comptables i els registres específics que siguin exigits per les bases reguladores específiques de la subvenció, amb la finalitat de garantir l'exercici adequat de les facultats de comprovació i control.
h) Quan l'import de la despesa subvencionable superi els llindars que estableix la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat prou nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia, i s'ha de justificar expressament en una memòria quan no recaigui en la proposta econòmica més avantatjosa.
i) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de comprovació i control.
j) Procedir al reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions (causes de reintegrament de les subvencions).
k) Fer constar en qualsevol tipus de rètol relacionat amb l'actuació subvencionada l'expressió "Amb el suport del Departament de Treball, Afers Socials i Famílies", o d'una de les seves unitats, i el senyal de la Generalitat de Catalunya.
En el cas de documents i publicitat, s'ha d'incloure el logotip del Departament i l'expressió corresponent en els elements informatius i de difusió de l'activitat objecte de subvenció, segons el Programa d'identificació visual (PIV).
Els senyals oficials i el logotip del Departament es poden obtenir al web http://identitatcorporativa.gencat.cat.
l) Un cop publicada la proposta de resolució provisional, les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant una declaració responsable, la informació relativa a les retribucions dels seus òrgans de direcció o administració, a l'efecte de fer-la pública, d'acord amb els criteris corporatius que s'adoptin, tal com estableix la Llei 19/2014, del 29 de desembre, de transparència, accés a la informació pública i bon govern.
m) Complir el que estableixen la Llei 17/2015, del 21 de juliol, d'igualtat efectiva de dones i homes, i l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per prevenir l'assetjament sexual i l'assetjament per raó de sexe en el treball i arbitrar procediments específics per prevenir-los i per donar curs a les denúncies o reclamacions que puguin formular els qui n'hagin estat objecte.
n) Complir el que estableixen els articles 45 i 46 de la Llei orgànica 3/2007, de 22 de març, per a la igualtat efectiva de dones i homes, relatius a l'elaboració i l'aplicació del pla d'igualtat en el cas d'empreses de més de 250 treballadors o aquelles el conveni col·lectiu de les quals ho estableixi.
o) Les entitats que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, han de complir les obligacions de transparència del títol II de la Llei 19/2014, del 29 de desembre, de transparència, accés a la informació pública i bon govern.
p) Adherir-se als principis ètics i regles de conducta als quals han d'adequar l'activitat les persones beneficiàries que consten a l'annex 6 d'aquestes bases i als que puguin constar a la convocatòria corresponent.
q) Complir les altres obligacions que preveuen la normativa vigent en matèria de subvencions i la normativa sectorial aplicable.
16.1 S'estableixen els criteris de valoració següents:
a) Viabilitat tècnica del projecte.
Coherència entre objectius, activitats i resultats: fins a 25 punts.
b) Viabilitat econòmica del projecte.
Coherència entre les accions proposades i el resum econòmic (pressupost) de cada activitat: fins a 10 punts.
c) Impacte social del projecte en el seu àmbit: fins a 15 punts.
d) Incorporació de la perspectiva de gènere en la programació d'activitats, projectes i serveis: fins a 5 punts.
Mesures de discriminació positiva incorporades a l'objecte de la subvenció: fins a 5 punts.
f) Criteri específic del tipus d'acció sol·licitat: fins a 40 punts.
La inclusió de la perspectiva de gènere es valorarà amb referència a les metodologies i indicadors de gènere utilitzats en el projecte que s'especifiquin en els annexos 2, 3 o 4 de la sol·licitud segons escaigui, tenint en compte específicament que es faci una descripció dels desequilibris i desigualtats concretes detectades entre dones i homes en l'àmbit d'actuació, i que el projecte pretén abordar, formular iniciatives (l'adopció d'accions positives per corregir les desigualtats detectades) i incloure indicadors de gènere (per fer un seguiment in itinere i ex post de l'impacte del projecte).
La línia J.20, com que es tracta d'un programa de regularització d'usuaris corresponent a les estades d'anys anteriors, no està subjecte a valoració.
Els annexos 2, 3 i 4 d'aquestes bases determinen com s'efectuarà la valoració de cada criteri específic per a cada línia de subvenció i tipus d'acció.
16.2 Per poder atorgar la subvenció, cal que l'actuació obtingui un mínim de 50 punts sobre 100, que és la puntuació màxima establerta.
La superació d'aquest requisit no dona per si mateixa cap dret a obtenir la concessió de la subvenció.
16.3 En cas d'empat en la puntuació final, s'ordenaran les entitats en funció de la puntuació obtinguda en el primer criteri de valoració, i en cas que es repeteixi l'empat, se seguirà ordenant segons els criteris següents, llevat que les bases específiques estableixin un altre criteri diferent.
17.1 La Comissió de Valoració és l'òrgan col·legiat que té atribuïdes les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritaris establerts, i resoldre incidències, si n'hi ha, per a l'elaboració de l'informe en què es concreti el resultat de l'avaluació efectuada.
17.2 En la composició de la comissió avaluadora es garantirà la presència equilibrada d'homes i dones amb capacitació, competència i preparació adequades, sempre que sigui tècnicament viable.
A aquest efecte, la Comissió de Valoració estarà formada per dones i homes, i s'entén d'acord amb la llei que es respecta una composició equilibrada quan tots dos sexes estiguin representats almenys en un 40%, tot i que es recomana assolir el 50% d'acord amb l'article 2.i de la Llei 17/2015, del 21 de juliol, d'igualtat efectiva de dones i homes.
17.3 La Comissió de Valoració està integrada per la persona titular de la Direcció de Serveis que exercirà les funcions de president/a; per una persona nomenada per la Secretaria General del Departament de Treball, Afers Socials i Famílies, que exercirà les funcions de secretari/ària i aixecarà acta de cada sessió.
Com a vocals, en formaran part les persones titulars de la Secretaria d'Afers Socials i Famílies, de la Direcció General de Famílies, de la Direcció General de Joventut, de la Direcció General d'Acció Cívica i Comunitària, de la Direcció General d'Atenció a la Infància i l'Adolescència; les persones titulars de la Secretaria d'Igualtat, Migracions i Ciutadania i de la Direcció General d'Igualtat; les persones titulars de la Direcció General de Protecció Social i de la Direcció General de Serveis Socials, i els directors o directores dels serveis territorials del Departament de Treball, Afers Socials i Famílies.
L'òrgan competent per designar tant els membres com la persona que ocupa la secretaria també pot designar-ne els suplents que els substitueixen en els casos d'absència, de vacant, de malaltia o per qualsevol altra causa justificada.
Els suplents es poden designar per temps indefinit o per a una sessió determinada.
17.4 S'atribueixen a la Comissió de Valoració les funcions d'aplicar les bases reguladores de la convocatòria ordinària; examinar els expedients de sol·licitud en funció dels criteris de valoració prioritaris establerts, i resoldre incidències, si n'hi ha, per a l'elaboració de l'informe en el qual es fonamenta la proposta de resolució provisional de l'òrgan instructor.
17.5 La Comissió de Valoració té la facultat de convocar personalment els i les representants de les entitats sol·licitants o requerir-los per escrit, amb la finalitat d'aclarir punts dubtosos de l'acció sol·licitada, o de la resta de la documentació.
El seu règim de funcionament s'ajusta a les normes aplicables als òrgans col·legiats i la convocatòria ordinària pot establir la incorporació de membres addicionals a aquest òrgan col·legiat.
–18 Òrgans competents per a l'ordenació, instrucció i resolució del procediment
La instrucció de totes les línies de subvenció correspon a la persona titular de la Sub-direcció General de Planificació i Gestió Pressupostària del Departament de Treball, Afers Socials i Famílies.
La resolució de totes les línies de subvenció correspon a la persona titular de la Secretaria General del Departament de Treball, Afers Socials i Famílies.
Per a totes les línies de subvenció relacionades, el Servei de Gestió Econòmica del Departament de Treball, Afers Socials i Famílies efectuarà la revisió administrativa de les sol·licituds
La tramitació de subvencions a entitats per a la realització de les línies de subvencions A, H i T correspon al Servei de Prestacions Econòmiques i Subvencions de la Direcció General de Famílies de la Secretaria d'Afers Socials i Famílies.
La tramitació de subvencions a entitats per a la realització de les línies de subvencions B i I de projectes i serveis dels àmbits territorials de Girona, Tarragona, Lleida i Terres de l'Ebre correspon als serveis territorials d'Atenció a la Infància i al Servei de Coordinació Territorial a les Terres de l'Ebre del Departament de Treball, Afers Socials i Famílies per raó del territori.
Pel que fa a l'àmbit territorial de Barcelona, la tramitació d'aquestes dues línies de subvencions correspon al Servei de Gestió Administrativa de la Direcció General d'Atenció a la Infància i l'Adolescència de la Secretaria d'Infància, Adolescència i Joventut.
La tramitació de subvencions a entitats per a la realització de la línia de subvencions C correspon a l'Àrea de Joves Tutelats i Extutelats de la Direcció General d'Atenció a la Infància i l'Adolescència de la Secretaria d'Infància, Adolescència i Joventut.
La tramitació de subvencions a entitats per a la realització de les línies de subvenció D, K, L i M correspon a l'Àrea Tècnica de la Secretaria d'Igualtat, Migracions i Ciutadania.
La tramitació de subvencions a entitats per a la realització de les línies de subvenció E, Q i V correspon al Servei d'Associacionisme i Educació en el Lleure de la Direcció General de Joventut de la Secretaria d'Infància, Adolescència i Joventut.
La tramitació de subvencions a entitats per a la realització de la línia de subvenció F, correspon a la Sub-direcció General de Cooperació Social i Voluntariat de la Direcció General d'Acció Cívica i Comunitària de la Secretaria d'Afers Socials i Famílies, a través del Servei de Promoció de l'Associacionisme i el Voluntariat i del Servei d'Acció Comunitària i Inclusió Social.
La tramitació de subvencions a entitats per a la realització de les línies de subvenció G, N, R i S, competència de la Direcció General de Serveis Socials, correspon als serveis de suport a la protecció social dels Serveis Territorials a Barcelona, Tarragona, Girona i a Lleida i el Servei de Coordinació Territorial dels Serveis Territorials a les Terres de l'Ebre del Departament de Treball, Afers Socials i Famílies per raó del territori on hi hagi la seu de l'entitat.
La tramitació de subvencions a entitats per a la realització de la línia de subvenció J competència de la Direcció General de Protecció Social, correspon als serveis de suport a la protecció social dels Serveis Territorials a Barcelona, Tarragona, Girona i a Lleida i el Servei de Coordinació Territorial dels Serveis Territorials a les Terres de l'Ebre del Departament de Treball, Afers Socials i Famílies per raó del territori on hi hagi la seu de l'entitat.
–19 Proposta de resolució provisional, acceptació de la subvenció, reformulació de la sol·licitud i presentació de documentació addicional.
19.1 L'òrgan instructor ha de formular la proposta de resolució provisional de concessió de les subvencions, d'acord, si escau, amb l'informe de la Comissió de Valoració.
Quan l'òrgan que fa la proposta no segueixi l'informe de la Comissió de Valoració ha de motivar-ne la discrepància.
19.2 La proposta de resolució provisional de concessió de les subvencions s'ha de notificar mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ) sens perjudici que pugui utilitzar addicionalment altres mitjans electrònics.
19.3 La proposta de resolució provisional ha de contenir per a cada tipus d'acció la llista de sol·licitants proposats per ser beneficiaris de les subvencions, i fer referència, si escau, a la documentació que han d'aportar en el termini de 10 dies hàbils, i les sol·licituds denegades, ordenades en funció de la puntuació obtinguda.
En el cas que algun sol·licitant proposat desisteixi de la sol·licitud, es pot atorgar la subvenció a les entitats desestimades per manca de pressupost de la llista de reserva, degudament prioritzada per ordre de puntuació, amb la comprovació prèvia de la documentació acreditativa del compliment dels requisits que estableixen aquestes bases, sempre que s'hagi alliberat prou crèdit per atendre les sol·licituds següents amb una puntuació igual.
19.4 Un cop publicada la proposta de resolució provisional, les entitats disposen de 10 dies hàbils comptats des de l'endemà de la notificació de l'acte corresponent per presentar la documentació requerida, per presentar al·legacions o, si escau, per reformular el projecte d'acord amb l'apartat següent.
19.5 En el cas que l'import atorgat en la proposta provisional sigui inferior al sol·licitat, l'entitat proposada com a beneficiària pot presentar la reformulació del projecte i adaptar el pressupost presentat a la finalitat de la subvenció.
La reformulació pot suposar una minoració màxima del cost del projecte per la diferència entre l'import proposat i l'import sol·licitat, sens perjudici de l'import màxim de la subvenció que estableix la base 8.2.
La reformulació de les sol·licituds ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte, i en cap cas pot comportar una modificació substancial del projecte que pugui afectar la valoració efectuada sobre aquest.
Per a la reformulació de la sol·licitud, s'ha d'emplenar una memòria adaptada d'acord amb la proposta de subvenció.
En aquesta memòria s'ha d'adequar el contingut del projecte o actuació inicialment sol·licitat a l'import proposat.
En el supòsit d'haver presentat una reformulació del projecte i del pressupost, l'atorgament de la subvenció comporta l'acceptació de la reformulació amb la validació prèvia de la Comissió de Valoració i la justificació està referida a aquest pressupost.
19.6 La subvenció s'entendrà acceptada tàcitament en el supòsit que l'entitat proposada com a beneficiària no presenti cap al·legació o el seu desistiment dins el termini de 10 dies hàbils esmentat.
19.7 En el supòsit que s'hagi de presentar algun document acreditatiu, les entitats sol·licitants han de presentar-ne còpies, d'acord amb el que preveu l'article 28.3 de la Llei 39/2015, d'1 d'octubre.
19.8 La subvenció s'ha d'atorgar sobre el pressupost acceptat i la justificació ha de ser respecte d'aquest pressupost.
20.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
20.2 Comporta el desistiment de la sol·licitud:
La manca de presentació de qualsevol dels documents que preveu la base 13 o la manca d'esmena dels requisits esmenables dins del termini de 10 dies hàbils i amb el requeriment previ, així com la manca de presentació de la documentació que sigui requerida en els termes que preveu la base 19.4.
20.3 Prèviament a la concessió de les subvencions, l'òrgan instructor ha de resoldre sobre la inadmissió i el desistiment de les sol·licituds, i ha de notificar la resolució d'inadmissió i desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics.
–21 Resolució i publicació de les subvencions atorgades i denegades
21.1 La resolució de concessió i de denegació de subvencions s'ha de notificar mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics, i contindrà la via de recurs que correspongui.
21.2 Un cop transcorregut el termini màxim previst sense que s'hagi dictat i notificat la resolució final del procediment, les persones sol·licitants poden entendre desestimades les seves sol·licituds per silenci administratiu.
–22 Causes de modificació de la resolució
22.1 L'òrgan concedent té la facultat de revisar els ajuts concedits i modificar les resolucions de concessió en el cas d'alteració de les condicions o de l'obtenció concurrent d'altres ajuts.
22.2 Les entitats beneficiàries podran sol·licitar l'ampliació del termini d'execució o justificació de la subvenció abans del venciment del termini de què es tracti per raons degudament justificades mitjançant el full d'aportació de documentació.
22.3 L'òrgan concedent ha de resoldre en el termini màxim de 2 mesos la sol·licitud de modificació.
En cas contrari, la sol·licitud s'entén desestimada per silenci administratiu.
–23 Control i verificació de les accions subvencionables
23.1 L'òrgan concedent realitzarà actuacions específiques de control arran de denúncies o de l'existència d'indicis de frau o irregularitat en l'execució de l'activitat finançada per aquests ajuts.
23.2 Les persones beneficiàries de les subvencions s'han de sotmetre a les actuacions de control que l'òrgan concedent consideri necessàries i a les efectuades pels organismes competents de l'administració autonòmica, estatal i comunitària.
Així mateix, el Departament de Treball, Afers Socials i Famílies pot inspeccionar el desenvolupament dels projectes i les accions subvencionades per comprovar el compliment de l'objecte de la subvenció d'acord amb la normativa vigent.
24.1 Les entitats beneficiàries, abans que finalitzi el termini d'execució, poden renunciar de manera expressa, totalment o parcialment, a la subvenció, o subvencions, atorgada, d'acord amb el que estableix l'article 94 de la Llei 39/2015, d'1 d'octubre, del procediment administratiu comú de les administracions públiques, mitjançant el formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ).
24.2 En cas que sigui procedent, cal retornar les quanties corresponents amb els interessos de demora que corresponguin.
25.1 D'acord amb el que estableixen la Llei 38/2003, de 17 de novembre, i el Reglament de la Llei general de subvencions, aprovat pel Reial decret 887/2006, de 21 de juliol, les entitats o organitzacions subvencionades estan obligades a justificar el compliment de les condicions imposades i la consecució dels objectius previstos en l'acte de concessió de la subvenció, de conformitat amb l'Ordre ECO/172/2015, de 3 de juny, sobre les formes de justificació de subvencions.
25.2 La justificació de l'aplicació dels fons percebuts i el compliment de la finalitat de la subvenció s'han de fer per a cada acció exclusivament pel canal electrònic a través de la Seu electrònica de la Generalitat de Catalunya, en el marc del que estableix l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
Les formes de justificació, depenent de l'import atorgat per tipus d'acció, són les següents:
b) Per a accions concedides per un import superior a 10.000,00 euros i fins a 50.000,00 euros.
c) Per a accions concedides per un import superior a 50.000,00 euros.
d) Per accions concedides per a la línia J, d'acord amb la base 25.6.
25.3 Justificació per a accions fins a 10.000,00 euros.
Per a la justificació de les accions concedides fins a 10.000,00 euros, llevat de la línia J i la Q.4, cal presentar un compte justificatiu simplificat de despesa que té caràcter de declaració responsable, i ha de contenir la documentació següent:
a) Un compte justificatiu per cada acció subvencionada amb identificació del creditor, número de la factura o document de valor probatori equivalent al tràfic mercantil, l'import, la data d'emissió i la data de pagament, segons el model establert, disponible a l'apartat Tràmits del web de la Generalitat de Catalunya ( http://tramits.gencat.cat ).
b) Una liquidació del total del pressupost del projecte que es va presentar amb la sol·licitud, on s'han d'indicar els ingressos i les despeses del projecte subvencionat i, si escau, s'han de motivar les desviacions respecte al pressupost inicial, segons el model normalitzat, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
c) Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts segons el model normalitzat que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
d) Una relació detallada dels altres ingressos o subvencions que financen l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a altres subvencions, cal indicar la quantia exacta o percentatge imputat a cadascuna, amb identificació dels òrgans concedents.
e) Els tres pressupostos que ha d'haver sol·licitat el beneficiari i la memòria sobre l'elecció, si escau, d'acord amb el que estableix la base 15.h).
En el cas que l'entitat no detalli en el compte justificatiu de les despeses de personal, subministraments i serveis generals de tot el període de l'actuació subvencionat, d'acord amb el període d'execució que consta en la memòria explicativa, cal que presenti com a document per acreditar la proporcionalitat d'aquestes despeses una declaració responsable de proporcionalitat.
25.3.1 L'òrgan gestor, per tal d'obtenir una prova raonable sobre l'adequada aplicació de la subvenció, ha de comprovar l'aplicació correcta de l'ajut i ha de requerir la presentació del 100% de la justificació de l'acció subvencionada per a cadascuna de les accions subvencionades fins a 10.000 euros, mitjançant mostreig aleatori, a un 25% de les entitats beneficiàries de cada acció fins a 5.000,00 euros i a un 25% de les entitats beneficiàries de cada acció de 5.000,01 euros a 10.000,00 euros.
25.3.2 Per a la justificació de les despeses de personal ha de constar, com a regla general i en funció de les característiques de l'activitat objecte de l'ajut, la documentació següent:
a) Contractes de treball i les nòmines imputades a l'activitat objecte de l'ajut.
b) Per justificar el pagament efectiu de les nòmines, cal aportar:
b.1) Transferència bancària que identifiqui el destinatari, l'import i la data.
No és vàlida l'ordre de pagament, sinó el justificant bancari o un certificat de l'entitat financera on figuri la informació.
b.2) Si els justificants de pagament són globals, s'ha de presentar el desglossament per treballador amb indicació del número de remesa, la data, el nom del treballador i la nòmina pagada i l'import.
L'entitat beneficiària també pot aportar documentació del seu sistema comptable que permeti identificar que els pagaments s'inclouen en la remesa.
c) Per justificar el pagament de la Seguretat Social, l'entitat beneficiària ha d'aportar els documents RLC i RNT amb el segell de compensació o el pagament efectiu de l'entitat financera corresponent.
Si s'utilitza el sistema de remissió electrònica de documents, el pagament s'ha de justificar:
c.1) En cas de domiciliació bancària, mitjançant el càrrec en el compte corresponent.
c.2) Si el pagament s'efectua a través d'una entitat financera, mitjançant el rebut de liquidació de cotitzacions segellat o validat mecànicament per l'entitat financera.
c.3) Si s'utilitzen altres vies de pagament, mitjançant el rebut de liquidació de cotitzacions i el justificant bancari de pagament.
En el cas que l'empresa tingui subscrit algun conveni amb la Seguretat Social per ajornar el pagament de les quotes, aquestes no es poden imputar a la justificació econòmica de l'ajut si no han estat pagades.
d) Per justificar les retencions i ingrés a compte de l'impost sobre la renda de les persones físiques (IRPF), l'entitat ha d'aportar:
d.1) Model trimestral de declaració de retencions i ingrés a compte de l'IRPF del període de desenvolupament de l'activitat objecte de l'ajut.
25.3.3 Les despeses de professionals adscrits al desenvolupament de l'acció subvencionada es justifiquen mitjançant la corresponent factura i comprovant de pagament, practicant la retenció de l'IRPF i aplicant l'IVA quan escaigui.
25.3.4 Declaració responsable de no presentar duplicitat de factures.
25.4 Justificació per accions concedides per un import superior a 10.000,00 i fins a 50.000,00 euros.
Per a la justificació de les accions concedides per un import superior a 10.000,00 euros i fins a 50.000,00 euros, llevat de la línia J i la Q.4, cal presentar un compte justificatiu simplificat de despesa que té caràcter de declaració responsable, i ha de contenir la documentació que es detalla a la base 25.3.
25.4.1 L'òrgan gestor, per tal d'obtenir una prova raonable sobre l'adequada aplicació de la subvenció, ha de comprovar l'aplicació correcta de l'ajut, sol·licitant a cada entitat beneficiària determinats justificants de despesa mitjançant la tècnica del mostreig sistemàtic, que han de representar com a mínim el 25% del cost total de l'acció.
L'òrgan gestor ha de notificar a l'entitat beneficiària l'aportació de la documentació justificativa que resulta del mostreig.
25.4.2 L'òrgan gestor podrà requerir a l'entitat beneficiària la totalitat dels justificants de despesa si ho considera oportú.
25.5 Justificació per accions concedides per un import superior a 50.000,00 euros.
Per a la justificació de les accions concedides per un import superior a 50.000,00 euros, llevat de la línia J, que es justifica per mòduls, i la Q.4, cal presentar un compte justificatiu amb aportació d'informe d'auditor.
Aquest compte justificatiu amb aportació d'informe d'auditor ha de contenir els apartats que detalla la base 25.3 i ha d'anar acompanyat de l'informe d'auditor fet per auditors inscrits com a exercents en el Registre oficial d'auditors de comptes (ROAC).
L'auditor ha de revisar el compte justificatiu per verificar les despeses i el seu pagament o venciment, així com l'import i la procedència del finançament de l'activitat objecte de l'ajut (fons propis o altres subvencions o recursos).
L'auditor ha de ser el mateix que audita els comptes anuals de l'entitat beneficiària, si hi està obligada; en cas contrari, l'entitat beneficiària de l'ajut pot designar l'auditor.
L'informe s'ha d'elaborar d'acord amb els procediments i el model que estableix l'Ordre ECO/172/2015, de 3 de juny, sobre les formes de justificació de subvencions i ha de detallar els procediments de revisió i el seu abast.
També ha d'indicar les comprovacions que s'han fet, i posar en relleu tots aquells fets que puguin suposar un incompliment per part de la persona beneficiària, amb un nivell de detall que permeti a l'òrgan gestor formular conclusions.
L'auditor pot utilitzar tècniques de mostreig en la revisió del compte justificatiu i en aquest cas ha d'indicar el sistema estadístic emprat, el nombre d'elements i l'import de la mostra analitzats respecte del total, i el percentatge de deficiències i errors en relació amb la mostra.
Per tal d'obtenir una evidència raonable sobre l'aplicació adequada de la subvenció, ha de comprovar l'aplicació correcta de l'ajut, sol·licitant a cada entitat beneficiària justificants de despesa que han de representar com a mínim el 40% del cost total de l'acció.
L'auditor està subjecte a les obligacions que estableix l'article 8 de l'Ordre ECO/172/2015, de 3 de juny.
En el cas que l'import de la subvenció atorgada sigui inferior o igual a 50.000,00 euros i l'entitat beneficiària opti per presentar compte justificatiu amb informe d'auditor, caldrà que presenti abans del termini que fixa la base 25.7.1 un escrit adreçat al Departament mitjançant el full d'aportació de documentació en què comuniqui que presentarà la justificació mitjançant un compte justificatiu amb informe d'auditor en el termini que estableix la base 25.7.2.
25.6 Justificació per a diferents accions.
Per a la línia J de Programes de manteniment de serveis i establiments de serveis socials la justificació de la subvenció es farà mitjançant mòduls, detallats a l'annex 5 de les bases.
Per a l'acció subvencionable Q.4 del Programa per a la participació en igualtat de condicions a les activitats d'educació en el lleure, s'aplicarà el que s'estableix a l'article 4.5.f) de la línia Q de Suport a l'educació en el lleure de l'annex 2.
25.7 El termini de presentació de la documentació justificativa és el següent:
25.7.1 Per a les accions concedides fins a un import igual o inferior a 50.000,00 euros (d'acord amb les bases 25.3 i 25.4), el termini s'inicia el primer dia hàbil del mes de gener de l'any següent al que s'ha de portar a terme l'acció sol·licitada, i acaba l'últim dia hàbil del mes de febrer del mateix any, tant si la convocatòria ordinària és d'abast anual o pluriennal.
25.7.2 Per a les accions concedides superiors a un import de 50.000,00 euros, el termini s'inicia el primer dia hàbil del mes de gener de l'any següent al que s'ha de portar a terme l'acció sol·licitada, i acaba l'últim dia hàbil del mes d'abril del mateix any, tant si la convocatòria ordinària és d'abast anual o pluriennal.
25.7.3 Tanmateix, l'òrgan concedent podrà atorgar una ampliació del termini establert, que no excedeixi la meitat d'aquest, sempre que no es perjudiquin drets de tercers.
25.8 Pel que fa a la justificació de les subvencions atorgades a federacions o entitats de segon o de tercer nivell, podran ser admesos els justificants de subvencions presentats per les entitats federades sempre que estiguin relacionades amb l'objecte de la subvenció, en què consti que per part de la federació que s'han distribuït els fons subvencionats entre les entitats federades, i que les entitats s'hagin detallat a la sol·licitud de subvenció.
També s'acceptaran els justificants de despesa presentats per la mateixa federació o moviment que estiguin relacionades amb l'objecte de la subvenció.
25.9 Les unitats gestores de les subvencions comprovaran els comptes justificatius corresponents i podran requerir el beneficiari per a la remissió dels justificants que considerin oportuns i que permetin obtenir una evidència raonable sobre l'adequada aplicació de la subvenció.
25.10 En el moment de la justificació, en el cas que el cost total de l'acció tingui una desviació superior al 20% respecte al pressupost inicial o un 10% per les accions que hagin reformulat la seva sol·licitud, es reduirà la subvenció atorgada en la mateixa proporció que hi ha entre el cost inicial del pressupost minorat per la desviació màxima permesa i el cost final efectiu de l'activitat subvencionada.
25.11 En el cas que el cost final justificat de l'acció subvencionada sigui inferior a l'import inicial concedit, es reduirà l'import subvencionat en el mateix percentatge de subvenció concedit sobre el percentatge del total justificat, sempre que l'òrgan gestor garanteixi que s'ha realitzat l'acció.
25.12 Un cop transcorregut el termini establert de justificació sense que aquesta s'hagi presentat davant l'òrgan administratiu competent, aquest òrgan ha de requerir el beneficiari perquè, en el termini improrrogable de quinze dies hàbils, presenti la justificació als efectes del que preveu aquesta base.
La falta de presentació en el termini establert en aquest apartat comporta la revocació i, si escau, l'exigència del reintegrament i altres responsabilitats establertes en la legislació aplicable en matèria de subvencions.
La presentació de la justificació en el termini addicional que estableix aquest apartat no eximeix el beneficiari de les sancions que corresponguin, d'acord amb la Llei 38/2003, de 17 de novembre, general de subvencions.
25.13 Pel que fa a la documentació justificativa de totes les despeses recollides en aquesta base, mitjançant el formulari d'aportació de documentació, s'han de presentar els documents esmentats en els paràgrafs anteriors, de manera agrupada, amb una digitalització simple (PDF) realitzada per la persona interessada, les factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, la documentació acreditativa de la percepció de l'import per part del creditor.
Aquesta documentació haurà d'anar acompanyada d'una declaració responsable conforme els justificants aportats corresponen fidelment als registrats en la comptabilitat i que els documents originals estan custodiats a la seu de l'entitat beneficiària.
Així mateix, la persona beneficiària haurà de declarar responsablement que l'import imputat a la subvenció, en concurrència amb altres ingressos, no supera el cost de l'activitat o projecte subvencionat o percentatge màxim de subvenció que estableixen les bases.
–26 Obligacions reconegudes i bestretes
26.1 L'import concedit serà un percentatge o fracció del cost total o una part de l'acció.
Per a la línia J, l'import atorgat es calcularà d'acord amb els mòduls esmentats a l'annex 5 de les bases.
26.2 Un cop es publiqui la resolució definitiva de la concessió de subvencions, cal tramitar el document d'obligació de la bestreta, que serà del 95% de la quantitat atorgada, per a la qual no s'exigeixen garanties, d'acord amb l'article 42.2 del Reial decret 887/2006, atès que la naturalesa de les actuacions subvencionades i les característiques especials de les entitats beneficiàries així ho justifiquen, tret del tipus d'acció J.20, que s'efectuarà d'acord amb l'annex específic de la línia J.
26.3 La tramitació del document d'obligació del 5% restant per a cada anualitat s'iniciarà un cop justificada correctament la subvenció i s'hagi complert la seva finalitat a judici de l'òrgan gestor, i d'acord amb el que estableixen aquestes bases i la normativa aplicable, tret del tipus d'acció J.20, que s'efectuarà d'acord amb l'annex específic de la línia J. L'aprovació d'aquest 5% implicarà l'autorització per fer el pagament de les següents bestretes de les subvencions pluriennals.
26.4 Prèviament al reconeixement de les obligacions, l'òrgan instructor, mitjançant els serveis de suport a la protecció social dels Serveis Territorials a Barcelona, Tarragona, Girona i a Lleida i el Servei de Coordinació Territorial dels Serveis Territorials a les Terres de l'Ebre del Departament de Treball, Afers Socials i Famílies, ha de comprovar d'ofici si l'entitat beneficiària està al corrent de les obligacions tributàries i amb la Seguretat Social.
La signatura de la sol·licitud de subvenció per part de l'entitat beneficiària implica l'autorització per fer-ne la comprovació.
26.5 En el cas que l'entitat beneficiària no tingui la residència fiscal al territori espanyol, ha de presentar un certificat de residència fiscal emès per les autoritats competents del seu país de residència.
27.1 En els supòsits que preveuen l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, l'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut amb els interessos de demora que corresponguin.
27.2 En cas de subvencions per a accions pluriennals, el procediment de revocació s'ha de limitar, amb caràcter general, a l'anualitat que es justifica, sens perjudici de la valoració individualitzada que es faci en cada cas.
Per a les subvencions pluriennals en què es revoqui la primera anualitat, per poder abonar la següent bestreta, l'entitat haurà de reintegrar l'import reclamat per l'Administració.
28.1 L'òrgan concedent ha d'iniciar un procediment de reintegrament quan hi concorri alguna de les causes que preveuen l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, o l'article 37 de la Llei 38/2003, de 17 de novembre, general de subvencions.
28.2 El procediment de reintegrament tindrà una durada màxima de 6 mesos, a comptar de la data de l'acord d'inici, d'acord amb l'article 100 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 21.3.a) de la Llei 39/2015, d'1 d'octubre.
En cas d'incompliment de les obligacions que preveuen les bases reguladores, és aplicable el règim sancionador que preveuen el títol IV de la Llei 38/2003, de 17 de novembre, general de subvencions, i l'article 100.1 i següents del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
D'acord amb el que preveu l'article 36 de la Llei 38/2003, de 17 de novembre, quan l'acte de concessió incorri en algun supòsit de nul·litat o anul·labilitat, l'òrgan concedent ha de procedir a la revisió d'ofici o, si escau, a la declaració de levitat i la impugnació ulterior, de conformitat amb el que estableixen els articles 106 i 107 de la Llei 39/2015, d'1 d'octubre.
–31 Publicitat de les subvencions atorgades
L'article 94.6 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, estableix que els ens concedents han de donar publicitat a les subvencions atorgades d'acord amb la normativa aplicable en matèria de transparència i l'article 15 de la Llei 19/2014, del 29 de desembre, de transparència, accés a la informació pública i bon govern, disposa, amb caràcter general, que s'ha de donar publicitat a les subvencions i als ajuts públics atorgats.
En virtut d'aquests articles, el Departament de Treball, Afers Socials i Famílies publicarà aquesta informació al Portal de la Transparència.
Els articles 18 i 20.8 de la Llei 38/2003, de 17 de novembre, general de subvencions, estableixen que s'ha de donar publicitat de la informació sobre les convocatòries i les resolucions de concessió de subvencions mitjançant la Base de Dades Nacional de Subvencions.
Així mateix, el Departament de Treball, Afers Socials i Famílies ha de donar publicitat de les subvencions atorgades per al coneixement general de la ciutadania mitjançant l'exposició d'una llista al Tauler electrònic de l'Administració de la Generalitat de Catalunya i, si les subvencions són d'un import igual o superior a 3.000,00 euros, també les ha de publicar al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció.
En tot el que no preveuen aquestes bases reguladores presents, cal aplicar:
a) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació, el reintegrament i el règim sancionador: el text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de subvencions, l'Ordre ECO/172/2015, de 3 de juny, així com la normativa sectorial que sigui d'aplicació.
b) Pel que fa a la tramitació administrativa general, la resolució i la notificació: la Llei 39/2015, d'1 d'octubre, del procediment administratiu comú de les administracions públiques, i la Llei 26/2010, del 3 d'agost.
–33 Protecció de dades de caràcter personal
D'acord amb la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), i al que estableix el Reglament (UE) 2016/679, les dades de caràcter personal s'han de tractar amb la finalitat de gestionar i tramitar les convocatòries regulades per aquestes bases d'acord amb els principis de seguretat i confidencialitat que estableix la normativa sobre protecció de dades.
En el cas que l'objecte de la subvenció inclogui el tractament de dades de caràcter personal, les persones beneficiàries i entitats col·laboradores han de complir el que estableix la normativa vigent en matèria de protecció de dades, i han d'adoptar i implementar les mesures de seguretat tècniques i organitzatives apropiades per garantir un nivell de protecció adequat al risc.
–34 Caràcter de les subvencions
34.1 L'atorgament d'aquestes subvencions està supeditat a les disponibilitats pressupostàries, i a la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
34.2 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
34.3 Les subvencions concedides se sotmetran al règim fiscal vigent en el moment del seu atorgament.
Línia A. Programes de prevenció, suport i lluita contra la violència masclista.
La línia A de subvencions té per objecte el suport en el finançament dels programes i les actuacions que portin a terme les entitats privades sense ànim de lucre, en matèria de famílies i de lluita contra la violència masclista.
Per a la línia de subvencions A s'estableixen els següents tipus d'accions subvencionables:
3.1 Per al tipus d'acció subvencionable
Es prioritzaran les accions que tinguin per objectiu:
a) La detecció, prevenció, atenció i recuperació de la violència contra les dones i els seus fills i filles.
b) La generació d'estructures de suport psicològic, social, d'assistència jurídica i d'inserció laboral, de foment de l'apoderament o d'altres, per a dones que pateixen violència masclista.
Les accions subvencionables de la línia A.2 són les pròpies de les competències de la Direcció General de Famílies (DGF), especificades a la Resolució de la Secretaria d'Estat d'Igualtat de distribució territorial, per a l'exercici 2018, de subvencions finançades amb càrrec als pressupostos generals de l'Estat, que han de gestionar les comunitats autònomes i ciutats autònomes per al desenvolupament del Pacte d'Estat contra la Violència de Gènere, de 10 de setembre de 2018.
Projectes destinats al manteniment i millora de les xarxes de recursos i serveis socials destinats a la prestació de serveis especialitzats d'atenció, emergència, suport, acollida i recuperació a dones víctimes de violència de gènere, víctimes de violència sexual i altres formes de violència contra les dones, en particular les dirigides a dones especialment vulnerables.
Realització d'estudis, investigacions que contribueixin a la millora del coneixement i al diagnòstic sobre la violència contra les dones.
Actuacions de desenvolupament, millora i aplicació de les tecnologies de la informació i la comunicació per als serveis i recursos.
No són susceptibles de ser finançades les despeses de gestió del funcionament dels centres de la dona ni dels recursos d'emergència o acollida per a les víctimes de qualsevol forma de violència contra la dona que ja estiguin creats i en funcionament.
No obstant això, en el cas que acreditin que els centres de la dona i els recursos d'emergència o acollida per a les víctimes de qualsevol forma de violència contra la dona s'estableixen i entren en funcionament per primera vegada o són millorats com a conseqüència del Pacte d'Estat contra la Violència de Gènere, sí que seran susceptibles de finançament.
En cap cas, un mateix projecte podrà ser subvencionat alhora per les línies A.1, A.2 i T.1 i T.2.
Per al tipus d'acció A.1 i A.2.
Experiència de l'entitat en l'àmbit de la violència masclista i familiar: fins a 5 punts.
Impacte de l'acció en relació amb el gènere: fins a 10 punts.
Impacte de l'acció en relació amb la violència masclista: fins a 10 punts.
Treball en xarxa amb altres entitats, públiques o privades, de l'àmbit de la violència masclista: fins a 5 punts.
El projecte es justifica per inexistència de cobertura pública o privada o per la seva complementarietat amb d'altres: fins a 5 punts.
Sensibilització de la violència masclista i impacte comunitari: fins a 5 punts.
Línia B. Programes d'atenció social i educativa adreçats a infants i a adolescents en situació de risc social.
La línia B de subvencions té per finalitat subvencionar programes preventius de lluita contra el risc social, lleu o moderat, d'infants i adolescents.
B.1 Activitats preventives d'atenció social per a infants i joves en risc social o en situació de risc de maltractament lleu o moderat, amb la finalitat de detectar i prevenir, sensibilitzant, promocionant i intervenint, amb accions socioeducatives individuals o grupals, tal com estableix l'article 94, de foment de programes per a la detecció i l'atenció del maltractament a infants i adolescents, de la Llei de 14/10, del 27 de maig, dels drets i les oportunitats en la infància i l'adolescència.
Programes innovadors, sostenibles i complementaris amb els agents del territori, especialment dels serveis socials bàsics i serveis socioeducatius.
a) El projecte ha de sorgir de les necessitats compartides pels diferents serveis dels territoris socials, de salut i educatius o la taula local d'infància o altres xarxes d'infància del territori.
b) El projecte ha de preveure accions adreçades a infants en risc i maltractament lleu o moderat per oferir de manera integral orientació, assessorament i suport psicològic i jurídic.
c) El projecte ha d'establir els sistemes de coordinació amb els serveis socials bàsics o serveis socioeducatius, educatius, de salut i d'altres segons objectius del projecte.
d) El nombre d'infants o adolescents o les seves famílies beneficiaris del projecte ha de ser com a mínim de 12.
e) El projecte ha de preveure la participació dels infants i joves i les seves famílies.
f) S'estableix la incompatibilitat d'obtenir o ser beneficiari simultàniament d'una subvenció per a l'acció B.1 i simultàniament per a les accions subvencionables dels tipus d'acció F.3.b) (projectes de lleure inclusiu) i Q.1 (projectes d'educació en el lleure).
g) Per als projectes de mentoria cal coordinació amb el Servei de Promoció de l'Associacionisme i el Voluntariat de la Direcció General d'Acció Cívica i Comunitària.
Per al tipus d'acció B.1 Programes preventius d'atenció social comunitària per infants i joves en risc social:
a) Nombre d'infants o adolescents o les seves famílies beneficiaris del projecte: fins a 10 punts.
b) Hores d'atenció directa i període de l'any amb els infants o adolescents o les seves famílies: fins a 5 punts.
c) Col·laboració amb la xarxa d'infància i en els projectes comunitaris que es desenvolupin a la zona: fins a 10 punts.
d) Incorporació de processos participatius dels infants o adolescents o les seves famílies: fins a 5 punts.
f) Coordinació amb els serveis bàsics: socials, educatius i sanitaris: fins a 5 punts.
Per valorar B.1, per al criteri c) s'ha de presentar informe de l'ens local territorialment competent per a la prestació dels serveis socials bàsics de la localitat on estigui ubicat el projecte en què es faci constar la complementarietat del projecte amb la resta de serveis socials i comunitaris de l'ens local.
Per a la línia B s'atorgarà un mínim del 50% del crèdit de la partida pressupostària establert per a aquesta línia de subvenció proporcionalment en funció del nombre d'infants o adolescents atesos, i el percentatge restant es distribuirà proporcionalment en funció de la puntuació obtinguda d'acord amb els criteris de valoració.
Línia C. Programes de suport a joves tutelats i extutelats.
C.1 Projectes de suport i acompanyament per a joves (suport educatiu, psicològic, jurídic i sociolaboral) adreçats a la integració social i a la normalització en la vida de la comunitat.
C.1 Projectes de suport i acompanyament per a joves (suport educatiu, psicològic, jurídic i sociolaboral).
3.1 Per a la línia C es prioritzaran:
Les accions, activitats, projectes o programes que garanteixin una continuïtat i estabilitat.
Les accions, activitats projectes o programes que, una vegada obtinguda la puntuació necessària en aquesta convocatòria, es desenvolupin en les zones d'actuació preferent.
Els usuaris d'aquest servei han de ser adolescents i joves entre 16 i 21 anys, acollits o atesos per l'Àrea de Suport als Joves Tutelats i Extutelats (ASJTET), o qualsevol altre servei que depengui de la Direcció General d'Atenció a la Infància i l'Adolescència (DGAIA) o dels serveis socials especialitzats en l'atenció a adolescents i joves i en la prevenció de les situacions de risc, que estiguin en procés formatiu o laboral i que necessitin disposar d'un seguiment socioeducatiu per a la consecució de la seva autonomia, i adolescents i joves que, prèviament, hagin estat derivats pels serveis socials bàsics o els serveis especialitzats de la zona o territori.
Les activitats objecte de subvenció hauran de procurar el desenvolupament de les competències bàsiques i transversals dels joves i adolescents en entorns formatius, laborals o de pràctica laboral.
Per als projectes de mentoria, cal coordinació amb el Servei de Promoció de l'Associacionisme i el Voluntariat de la Direcció General d'Acció Cívica i Comunitària.
En cap cas es poden subvencionar els programes que desenvolupen mesures de l'article 104 de la Llei 14/2010, de 27 de maig, que corresponen a competències específiques d'altres departaments de la Generalitat o d'altres unitats del Departament.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions C són els següents:
a) Adequació als objectius i les directrius de l'Àrea de Suport als Joves Tutelats i Extutelats: fins a 15 punts.
b) Adaptació a les necessitats dels joves del programa o projecte presentat: fins a 5 punts.
c) Programes o projectes que incorporen el treball en xarxa i la coordinació entre activitats i accions conjuntes amb altres entitats: fins a 5 punts.
d) Intervenció integral i sistemàtica amb els infants o joves.
Elaboració de projectes educatius individualitzats: fins a 10 punts.
e) Nombre de persones usuàries ateses, per sexes, que tinguin la consideració de persones tutelades o extutelades per l'Administració de la Generalitat de Catalunya o que estiguin en una situació de vulnerabilitat i no reuneixin els requisits per accedir al programa de Garantia Juvenil o altres programes de formació i inserció: fins a 5 punts.
Per a tota la línia C, s'atorgarà un mínim del 50% del crèdit de la partida pressupostària establert per a aquesta línia de subvenció proporcionalment en funció del nombre de joves atesos, i el percentatge restant es distribuirà proporcionalment en funció de la puntuació obtinguda d'acord amb els criteris de valoració.
Línia D. Programes d'acollida i integració social de persones immigrades, sol·licitants de protecció internacional i catalanes retornades.
Programes per a la igualtat i la no-discriminació per raó d'origen.
La línia D de subvencions té per objecte donar suport a activitats, projectes i serveis que porten a terme les entitats que contribueixen a la cohesió de la societat catalana a través de l'acollida i la integració de persones immigrades, sol·licitants de protecció internacional i catalanes retornades, a través de la promoció de la igualtat d'oportunitats educatives i d'accés al mercat laboral, de la sensibilització a favor de la igualtat de drets, a través de la no discriminació per raó d'origen, a través del suport a les xarxes associatives de persones immigrades i d'acollida social i a través de la promoció de la interacció entre persones d'orígens diferents.
Per a la línia de subvencions D, s'estableixen els tipus d'accions subvencionables següents:
3.1 Per al tipus d'acció subvencionable D.1 es prioritzaran:
Projectes que abordin de manera integral tots els tipus d'extremismes violents i que desenvolupin les seves estratègies d'intervenció a través del diàleg intercultural.
3.2 Per al tipus d'acció subvencionable D.2 es prioritzaran:
Les activitats de prevenció dels diferents tipus de violència masclista contra les dones que incorporen biaix per raó d'origen cultural, entre d'altres, el tràfic d'éssers humans, l'explotació sexual i la prostitució, la mutilació genital femenina i els matrimonis forçats.
D'entre aquestes activitats, es prioritzaran aquelles en què l'abordatge proposat incorpori la visió i la implicació de les dones d'origen cultural divers, especialment si són promogudes per entitats o associacions de dones d'origen immigratori.
Aquestes activitats han d'estar alienades amb l'estratègia definida al Pacte d'Estat contra la Violència de Gènere.
3.3 Per als tipus d'acció subvencionable D.1, i de la D.4 a la D.13 es prioritzaran:
Els projectes i serveis amb vocació d'estabilitat en el temps, per la qual cosa només s'acceptaran propostes d'un abast temporal mínim de 2 anys.
3.4 Per als tipus d'acció subvencionable D.4, D.5 i D.6 es prioritzaran:
Els projectes i activitats que vinculin directament els seus objectius a la millora de l'èxit escolar dels alumnes de secundària i la igualtat d'oportunitats sense discriminació per raó d'origen, amb especial atenció als centres amb un percentatge d'alumnat d'origen immigratori superior a la mitjana.
3.5 Per al tipus d'acció subvencionable D.7 es prioritzarà:
La intervenció en els territoris que tenen una presència més alta de població d'origen immigratori i que adoptin una perspectiva de treball en xarxa.
3.6 Per als tipus d'acció subvencionable D.8, D.9 i D.10 es prioritzaran:
Els serveis integrals que, més enllà de les accions pròpies, estableixin mecanismes de coordinació o derivació amb altres serveis, o programes que permetin treballar de manera integral per assolir els objectius d'autonomia personal i plena integració de les persones usuàries (formatius, ocupacionals, competència lingüística, salut, atenció social, etc.).
3.7 Per al tipus d'acció subvencionable D.11 es prioritzaran:
Els projectes que integrin l'alfabetització en llengua catalana i el voluntariat lingüístic per a l'ús social de la llengua catalana entre les persones d'origen immigratori.
3.8 Per al tipus d'acció subvencionable D.1 a D.14 es prioritzaran:
Els projectes presentats per entitats formades per migrants, que adoptin una mirada específica de les necessitats d'aquests col·lectius i que impactin directament en l'enfortiment associatiu d'aquest tipus d'entitats.
3.9 Per al tipus d'acció subvencionable D.14 es prioritzaran:
Les activitats que representin una proposta innovadora en relació amb la metodologia emprada o al sector al qual s'adrecin, així com les activitats que s'adrecin a donar suport a programes específics d'intervenció de la Secretaria d'Igualtat, Migracions i Ciutadania (instituts oberts, xarxes antirumors, espais lliures de racisme).
3.10 Per al tipus d'activitat subvencionable D.5 es prioritzaran:
Les activitats que es desenvolupin en les instal·lacions dels centres educatius dels alumnes participants.
3.11 Per al tipus d'activitat subvencionable D.6 es prioritzaran:
Les activitats dels projectes que disposin del segell de la mentoria de qualitat MC, emès per la Coordinadora de Mentoria Social, o que estiguin en procés d'avaluació per obtenir-lo.
3.12 Per al tipus d'activitat subvencionable D.8 i D.9 es prioritzaran:
Els serveis que dediquin el 100% de les seves places a l'atenció de persones en situació d'irregularitat administrativa.
3.13 Per al tipus d'activitat subvencionable D.10 es prioritzaran:
Els serveis que disposin d'una xarxa territorial extensa que atengui, o bé el 50% o més del territori, o bé el territori on viu el 70% o més de la població.
3.14 Per al tipus d'activitat subvencionable D.4, D.8 i D.11 es prioritzaran:
Les activitats que s'adrecin específicament a la prevenció de la violència masclista contra les dones d'origen immigratori, a través d'accions d'apoderament que millorin la formació de les famílies, l'ocupabilitat o la competència lingüística de les dones en situació de risc, d'acord amb l'estratègia definida al Pacte d'Estat contra la Violència de Gènere.
L'Àrea Tècnica de la Secretaria d'Igualtat, Migracions i Ciutadania pot, d'ofici, canviar el tipus d'acció dins la mateixa línia, per adequar-la a la que més escaigui.
Aquests projectes s'adrecen a la prevenció dels mecanismes que condueixen als diferents tipus d'extremismes violents, treballant la intervenció social amb joves per millorar la seva interacció amb la societat a través del diàleg intercultural i de la construcció d'un sentit positiu de pertinença.
Aquests projectes han d'incloure necessàriament activitats de creació o difusió de narratives contràries a les violències, tant a les xarxes socials com en la quotidianitat, i han de treballar amb una metodologia que inclogui mecanismes de detecció de situacions de risc amb la participació d'actors socials rellevants a l'àmbit local, des d'una perspectiva de treball comunitari.
Aquestes activitats han de tenir com a objectiu la prevenció de totes les formes de violència masclista que pateixen les dones d'origen immigratori, adoptant un enfocament d'intervenció que prevegi incidir tant en homes com en dones d'origen immigratori.
El marc de treball de les activitats de sensibilització i de prevenció ha de permetre treballar la igualtat de gènere com a punt de partida per a la desconstrucció dels models de relació basats en la dominació vers les dones, amb especial atenció a les formes de violència que presenten un biaix vinculat al seu origen cultural.
Dins d'aquesta línia, es poden incloure activitats específiques de sensibilització, adreçades tant a dones com a homes, activitats adreçades a l'apoderament de les dones víctimes o en risc de ser víctimes de violència masclista i activitats vinculades al coneixement dels drets i dels circuits de denúncia i de protecció a les víctimes d'aquestes formes de violència.
Aquestes activitats tenen com a objectiu el desenvolupament d'actuacions puntuals d'acollida i integració de persones refugiades o sol·licitants de protecció internacional, així com activitats adreçades al conjunt de la societat per a la sensibilització sobre la situació d'aquestes persones i sobre les problemàtiques que han comportat que marxessin dels seus països d'origen.
Aquestes activitats no podran formar part de programes integrals d'acollida i integració de persones refugiades o sol·licitants de protecció internacional i hauran de tenir un abast temporal acotat en el temps.
Aquests projectes s'adrecen a famílies d'origen immigratori amb l'objectiu d'ajudar-les a conèixer el funcionament del sistema educatiu i els recursos i les activitats que ofereix de manera ordinària un centre educatiu, la manera d'interactuar amb l'equip professional del centre i els continguts acadèmics que seguiran els seus fills i filles.
Aquestes activitats es faran en grups de pares i mares de menys de 20 persones, acompanyats per un o més pares o mares del centre, per afavorir la proximitat i la interacció entre les persones participants.
Les activitats s'han de fer al centre educatiu, amb una programació anual definida que ofereixi un mínim de 8 sessions en dies diferents, repartits durant 6 mesos o més, i que garanteixi la coordinació amb el projecte educatiu del centre.
Aquests projectes ofereixen reforç escolar per a alumnes de cicle superior de primària o d'ESO en centres amb un percentatge d'alumnat d'origen immigratori superior a la mitjana, que es portaran a terme en grups de menys de 10 alumnes, derivats pel centre educatiu, amb coordinació amb l'equip directiu del centre i amb una programació anual que garanteixi una prestació durant un mínim de 50 dies del curs, durant almenys 6 mesos.
L'activitat serà conduïda per monitors amb competències pedagògiques i d'acompanyament personal adequades per al treball amb adolescents i haurà de preveure un intercanvi regular d'informació entre el taller de reforç i l'equip docent del centre.
Aquests projectes s'adrecen a centres amb un percentatge d'alumnat d'origen immigratori superior a la mitjana i consisteixen en l'acompanyament d'alumnes de secundària per part de mentors universitaris, a partir d'un mínim de 10 alumnes per centre, en el marc d'un acord de col·laboració entre aquests centres educatius d'alta complexitat i universitats, entitats vinculades o entitats que treballen amb estudiants universitaris.
Aquestes activitats perseguiran l'establiment d'un vincle personal entre els mentors i els seus mentorats, en el marc d'una programació anual que prevegi activitats durant un mínim de 6 mesos i una freqüència superior a la mensual.
Les activitats han d'incloure, entre altres aspectes, el reforç escolar i la descoberta de l'entorn del centre i de l'entorn universitari.
Aquests projectes consisteixen en una intervenció social coordinada a través d'una xarxa de 5 o més entitats que treballen en un àmbit territorial de dimensió mitjana (barris o districtes de grans ciutats, ciutats mitjanes o petites o, en el cas de zones de baixa densitat de població, comarques) a favor de l'acollida i la integració social de les persones d'origen immigratori des d'una perspectiva intercultural.
Les entitats que formen la xarxa estableixen de manera conjunta les línies estratègiques de treball, i impulsaran activitats i projectes diversos des d'un mínim de 5 àmbits a escollir entre els següents: educatiu, esportiu, salut comunitària, participació veïnal, seguretat, cultura popular, reconeixement de la diversitat cultural, igualtat de gènere, voluntariat lingüístic i lluita contra l'exclusió social.
Les activitats tindran una programació prèvia anual, amb mecanismes de coordinació i d'avaluació posterior.
La gestió administrativa i econòmica d'aquestes activitats i la relació amb l'Administració, pel que fa a aquestes qüestions, es farà de manera unificada, a través d'alguna de les entitats de la xarxa o a través d'una entitat que doni cobertura administrativa a la xarxa.
Aquests serveis atenen les necessitats d'orientació i inserció laboral de persones d'origen immigratori en situació d'irregularitat administrativa amb càrregues familiars o en situació d'especial vulnerabilitat, especialment dones en situació de risc davant la violència masclista.
Aquests serveis han de preveure mecanismes d'avaluació inicial del perfil competencial de l'usuari, l'orientació personalitzada, el disseny d'un itinerari formatiu i la derivació cap als recursos formatius necessaris, el seguiment del procés formatiu i la inserció laboral posterior, a través d'un bon coneixement del mercat laboral i l'establiment de vincles de col·laboració amb els agents d'aquest mercat.
El servei ha d'estar disponible durant un mínim d'11 mesos l'any.
Aquests serveis ofereixen recursos habitacionals per a persones immigrades en situació d'irregularitat administrativa amb càrregues familiars o en situació d'especial vulnerabilitat, especialment dones en situació de risc davant la violència masclista, que tinguin greus dificultats per cobrir les necessitats bàsiques i per accedir a habitatges del mercat normalitzat.
Aquests serveis han d'oferir un mínim de 8 places i tenir instal·lacions adequades, disponibles de manera continuada durant tot l'any.
Tot i que s'admeti la possibilitat que els usuaris corresponguin a diverses tipologies, cal garantir que més del 80% de les places d'aquests dispositius es dediquin a persones immigrades en situació d'irregularitat administrativa amb càrregues familiars o en situació d'especial vulnerabilitat.
El servei ha de disposar d'un equip professional interdisciplinari i ha de tenir un projecte d'intervenció que abordi de manera global les necessitats dels usuaris, amb l'objectiu d'acompanyar-los en el seu procés d'integració social.
Aquests serveis ofereixen informació i assessorament a persones estrangeres sobre temes relacionats amb la mobilitat internacional i la ciutadania: estrangeria, immigració, protecció internacional, retorn i emigració, així com en matèria de delictes d'odi o de discriminació per raó cultural o de procedència.
Es poden oferir en espais municipals o en locals destinats a aquest efecte, amb una periodicitat mínima setmanal, tret d'aquells territoris amb baixa densitat de població, en els quals la periodicitat mínima serà quinzenal, preferentment en horari de tarda i cobrint un mínim de 52 dies l'any, o de 26 en el cas de territoris amb baixa densitat de població.
Aquests serveis es poden prestar a través de punts d'informació singulars o a través de xarxes que cobreixin àmbits territorials extensos.
El personal que presta aquest servei haurà de tenir fluïdesa en algunes de les llengües majoritàries entre la població immigrada destinatària del servei, per tal de garantir la qualitat del servei, així com acreditar una formació adequada, preferentment, en l'àmbit del dret o les relacions laborals.
Aquests projectes podran ser de dues tipologies.
D'una banda, cursos d'alfabetització per a persones d'origen immigratori que no tinguin competència oral ni escrita en llengua catalana suficient per accedir als cursos de nivell A1 del Consorci de Normalització Lingüística (CNL).
D'altra banda, projectes de voluntariat lingüístic basat en el treball de parelles lingüístiques entre catalanoparlants i persones que hagin assolit un nivell bàsic oral en llengua catalana i necessiten consolidar-ne l'ús.
Els cursos d'alfabetització han d'oferir un mínim de 120 hores anuals, durant un mínim de 6 mesos, en grups de menys de 20 alumnes, amb una programació completa impartida per personal professional i voluntari de manera coordinada.
Aquests projectes han d'abordar de manera integral l'acollida i integració de persones refugiades que no estiguin sota la cobertura del programa estatal, o bé perquè han acabat el seu període de cobertura o bé perquè l'han abandonat per no acceptar de manera justificada un canvi de residència.
Aquests projectes han de tenir com a objectiu l'autonomia personal i la integració social, a través de l'assoliment d'una competència lingüística suficient en llengua catalana i de l'accés en condicions d'igualtat al mercat laboral.
Aquests projectes han de preveure la intervenció sobre grups de 10 o més persones, amb capacitat per garantir-los la cobertura de les necessitats bàsiques i amb una metodologia adient que garanteixi el seu acompanyament i la coordinació amb els serveis públics presents al territori.
Aquests projectes poden ser de dues classes: activitats d'assessorament i orientació a persones víctimes de delictes d'odi o de discriminació per raó d'origen cultural, religió o procedència, o activitats de caràcter formatiu adreçades a professionals de la intervenció social en aquests àmbits.
Pel que fa a les activitats d'assessorament i orientació, s'haurà de garantir la seva disponibilitat durant un mínim de 9 mesos cada any i, pel que fa a les activitats formatives, s'haurà de garantir que es programen per a grups de més de 20 persones i que inclouen una càrrega lectiva mínima de 40 hores cada any.
En tots dos casos, els projectes hauran de garantir la seva coordinació amb el servei d'assessorament jurídic en matèria de delicte d'odi o de discriminació de la Secretaria d'Igualtat, Migracions i Ciutadania, tant pel que fa a l'establiment dels criteris d'intervenció com a l'establiment de circuits de canalització de demandes.
Les activitats de caràcter singular d'aquesta línia han de justificar aquest caràcter a través de la singularitat dels destinataris als quals s'adrecen, de la metodologia emprada o de la capacitat de generació de nou coneixement i la seva disseminació.
La justificació de singularitat dels destinataris s'haurà de basar de manera objectiva en la no atenció prèvia d'aquests destinataris per part de cap política pública o programa social.
La justificació de la singularitat de la metodologia emprada s'haurà de basar en l'acreditació de la novetat de la metodologia i en l'existència de fonaments teòrics i pràctics de la seva efectivitat.
També poden justificar el seu caràcter singular en el cas que siguin activitats complementàries de programes d'intervenció propis de la Secretaria d'Igualtat, Migracions i Ciutadania (instituts oberts, xarxes antirumors, espais lliures de racisme).
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions D són els següents:
a) L'entitat aporta un marc conceptual relatiu a la problemàtica de l'extremisme violent i la seva relació amb els discursos de l'odi: fins a 4 punts.
b) El marc conceptual d'anàlisi que aporta el projecte és aplicable a tots els fenòmens d'extremisme violent: fins a 4 punts.
c) El projecte inclou estratègies específiques adreçades als joves: fins a 4 punts.
e) El projecte preveu la difusió de contranarratives a través de les xarxes socials: fins a 4 punts.
f) El projecte preveu la difusió de contranarratives a través de la interacció presencial, ja sigui individual o grupal: fins a 4 punts.
D.2 Activitats de promoció de la igualtat de gènere i la prevenció de la violència masclista amb dones d'origen migrant amb càrrec al fons del Pacte d'Estat en Matèria de Violència de Gènere.
a) L'entitat aporta un marc conceptual relatiu a la problemàtica de la violència masclista contra les dones migrants o d'origen migrant: fins a 4 punts.
b) El projecte aborda la mutilació genital femenina o el matrimoni forçat: fins a 4 punts.
c) El projecte atén les víctimes del tràfic de dones o de l'explotació sexual: fins a 4 punts.
d) El projecte aborda accions d'apoderament per a dones en situació de risc de patir violència masclista: fins a 4 punts.
e) El projecte inclou intervencions de prevenció adreçades als homes: fins a 4 punts.
f) El projecte inclou la visió i la implicació de les dones d'origen cultural divers: fins a 4 punts.
g) El projecte inclou accions d'atenció directa a dones víctimes de violència masclista: fins a 4 punts.
h) El projecte fa una proposta d'intervenció integral tenint en compte totes les necessitats de les dones víctimes de violència masclista: fins a 4 punts.
j) L'entitat treballa en xarxa territorial amb altres entitats o agents locals, i el procés de preparació de l'activitat ha inclòs mecanismes de coordinació adients: fins a 4 punts.
a) El projecte ha fet una diagnosi prèvia de la situació de les persones refugiades o sol·licitants de protecció internacional en l'àmbit territorial on es duen a terme les activitats: fins a 4 punts.
c) La previsió de participants o beneficiaris en l'activitat és que més del 50% siguin persones refugiades o sol·licitants de protecció internacional: fins a 4 punts.
e) Els professionals i els voluntaris han rebut formació en competències pedagògiques i emocionals: fins a 4 punts.
f) El projecte incideix activament en la promoció de la mentoria com a metodologia d'intervenció amb les persones refugiades o sol·licitants de protecció internacional: fins a 4 punts.
g) El projecte inclou accions d'informació de la disponibilitat del servei de primera acollida per a les persones migrants o refugiades participants: fins a 4 punts.
i) Les activitats d'aquest projecte es desenvolupen de manera coordinada amb algun centre d'acollida de persones refugiades: fins a 4 punts.
a) El projecte estableix un vincle directe entre les activitats i la millora de l'èxit escolar de l'alumnat i la seva igualtat d'oportunitats, sense discriminació per raó d'origen: fins a 4 punts.
c) Els pares monitors són voluntaris del centre i han rebut formació prèvia per al desenvolupament de l'actuació: fins a 4 punts.
d) El projecte preveu el tractament de llengües al taller, i garanteix la presència de la llengua catalana: fins a 4 punts.
e) El projecte s'adreça, preferentment, a dones migrants com a instrument per al seu apoderament de cara a la prevenció de la violència masclista: 4 punts.
f) El projecte preveu la realització d'alguna activitat festiva o cultural com a tancament del curs: fins a 4 punts.
g) El projecte inclou la descripció de mecanismes de recerca activa de les famílies participants en els tallers: fins a 4 punts.
h) El projecte inclou l'avaluació inicial de la situació dels participants i la proposta de derivació, si escau, cap al servei de primera acollida o els serveis d'ensenyament de llengua catalana: fins a 4 punts.
j) L'activitat inclou mecanismes de coordinació de periodicitat mensual amb els centres educatius on es fa la intervenció: fins a 4 punts.
c) L'activitat es desenvolupa en les instal·lacions del centre docent d'on provenen els alumnes: fins a 4 punts.
d) La periodicitat de la coordinació amb l'equip docent del centre és, com a mínim, quinzenal: fins a 4 punts.
e) S'han previst mecanismes d'intercanvi d'informació directa amb el professorat tutor i/o amb els familiars de l'alumnat usuari del taller, amb l'ús d'un registre individualitzat d'informació de l'alumnat: fins a 4 punts.
f) Els monitors i monitores han rebut formació en competències pedagògiques, psicològiques i emocionals: fins a 4 punts.
g) El projecte té una programació suficient i detallada i inclou mecanismes d'avaluació de l'activitat, projecte o servei: fins a 4 punts.
h) La llengua vehicular del taller de reforç només és la llengua catalana: fins a 4 punts.
i) L'activitat s'adreça exclusivament a l'alumnat de secundària obligatòria: fins a 4 punts.
j) El/els centre/s educatiu/s en què es fa l'activitat no tenen en funcionament cap altra activitat de reforç educatiu: fins a 4 punts.
c) Els mentors reben 8 hores o més de formació en la metodologia de la mentoria: fins a 4 punts.
d) El projecte preveu una estructura de seguiment tècnic de les parelles de mentoria amb una ràtio inferior a 15 parelles per tècnic: fins a 4 punts.
e) El projecte de mentoria disposa d'algun segell de qualitat en programes de mentoria o, si no en té, ha iniciat el procés per obtenir-lo: fins a 4 punts.
f) El projecte preveu l'ús d'alguna aplicació informàtica segura per al registre i la dinamització de l'activitat en el marc de la relació de mentoria: fins a 4 punts.
g) En el projecte hi participen joves catalans fills o filles de la immigració com a estratègia de reforç del seu rol com a referents d'èxit educatiu: fins a 4 punts.
h) La periodicitat de les activitats entre mentors i mentorats és, com a mínim, setmanal: fins a 4 punts.
i) El projecte preveu la realització de tasques de suport educatiu per part dels mentors amb els seus mentorats: fins a 4 punts.
a) El projecte es desenvolupa en un territori en el qual la població estrangera representa més del 15% del total de la població: fins a 4 punts.
b) El projecte utilitza metodologies de foment de la interacció entre persones d'origen cultural divers: fins a 4 punts.
c) El projecte preveu la difusió del servei de primera acollida entre els beneficiaris de les activitats: fins a 4 punts.
d) El projecte preveu estratègies facilitadores de la presència i de l'ús de la llengua catalana en les activitats de la xarxa d'entitats: fins a 4 punts.
e) El projecte preveu la realització de més del 80% de les seves activitats en espais o equipaments públics: fins a 4 punts.
f) Les activitats programades cobreixen amb accions específiques tres o més franges d'edat diferents (infància, joventut, adults, gent gran): fins a 4 punts.
g) Dins la programació d'activitats, hi ha una oferta específica per a dones d'origen cultural divers: fins a 4 punts.
h) El projecte es planteja des d'una perspectiva interseccional: fins a 4 punts.
j) El projecte preveu l'existència de mecanismes de coordinació dins la xarxa d'entitats amb periodicitat, com a mínim, mensual: fins a 4 punts.
D.8 Serveis d'orientació i inserció laboral per a persones immigrades.
a) Es fa una avaluació inicial de la situació de l'usuari o usuària, de les seves possibilitats de regularització, de la seva vulnerabilitat social (si escau) i de les possibilitats d'inserció laboral, i es deriva els usuaris cap al servei de primera acollida, si escau: fins a 4 punts.
b) Més del 90% de les persones usuàries són persones estrangeres en situació d'irregularitat administrativa o que només disposen de permís de residència i no de treball: fins a 4 punts.
c) El 100% dels usuaris del servei són persones estrangeres en situació d'irregularitat administrativa o que només disposen de permís de residència i no de treball: fins a 4 punts.
d) L'oferta del servei s'adreça, preferentment, a dones migrants com a instrument per al seu apoderament de cara a la prevenció de la violència masclista: fins a 4 punts.
e) L'elaboració d'itineraris d'inserció laboral personalitzats i el seu seguiment es fa de manera personalitzada, a través de tutories individualitzades: fins a 4 punts.
f) El servei incorpora estratègies diversificades com, per exemple, orientació per a l'autoocupació i el treball en règim d'autònom, club de feina per als usuaris o mecanismes d'intermediació d'ofertes laborals: fins a 4 punts.
g) L'entitat aporta els seus indicadors d'inserció laboral en projectes de la mateixa tipologia que la de l'any anterior, diferenciant les persones estrangeres en situació regular i en situació irregular i, aquests, diferenciant dones i homes: fins a 4 punts.
h) L'entitat compta amb personal especialitzat en matèria d'estrangeria: fins a 4 punts.
i) El projecte preveu estratègies facilitadores de la presència i de l'ús de la llengua catalana en les accions formatives del servei: fins a 4 punts.
D.9 Serveis d'acollida residencial i orientació per a persones immigrades.
a) Es fa una avaluació inicial de la situació de l'usuari, de la seva vulnerabilitat social i, si escau, es preveu la derivació cap al servei de primera acollida: fins a 4 punts.
b) Més del 80% de les persones usuàries són persones estrangeres en situació d'irregularitat administrativa: fins a 4 punts.
c) El 100% dels usuaris del servei són persones estrangeres en situació d'irregularitat administrativa: fins a 4 punts.
d) Més del 50% de les usuàries del servei són dones en situació d'irregularitat administrativa: fins a 4 punts.
e) Les persones usuàries venen derivades dels serveis socials: fins a 4 punts.
f) Les persones que condueixen les activitats tenen la qualificació professional adient per fer-ho: fins a 4 punts.
g) El projecte inclou el disseny d'un programa formatiu i d'inserció laboral individualitzat per als usuaris: fins a 4 punts.
h) El projecte inclou la participació dels usuaris en el manteniment de les instal·lacions i en les dinàmiques quotidianes (neteja, cuina, etc.) de l'equipament: fins a 4 punts.
i) El projecte preveu estratègies facilitadores de la presència i de l'ús de la llengua catalana en el funcionament del servei: fins a 4 punts.
D.10 Serveis d'informació i assessorament especialitzat en migracions i ciutadania.
a) El servei incorpora la modalitat d'atenció telefònica: fins a 4 punts.
b) L'entitat prestadora ha previst mecanismes de difusió i publicitat del servei: fins a 4 punts.
c) Es fa una avaluació inicial de la situació de l'usuari i se'l deriva cap al servei de primera acollida, si escau: fins a 4 punts.
d) Més del 50% de les persones usuàries són persones estrangeres en situació d'irregularitat administrativa: fins a 4 punts.
e) Més del 50% dels professionals del servei són titulats en dret o en relacions laborals: 4 punts.
f) El servei disposa de professionals que parlen dues o més de les llengües majoritàries entre la població immigrada destinatària del servei: fins a 4 punts.
g) El servei preveu estratègies facilitadores de la presència i de l'ús de la llengua catalana en la prestació del servei: fins a 4 punts.
h) El servei inclou accions de seguiment del procés de regularització de la situació administrativa de les persones usuàries: fins a 4 punts.
i) Els professionals del servei disposen d'un pla de formació contínua: fins a 4 punts.
En el cas que es tracti d'una acció d'alfabetització:
a) El projecte d'alfabetització s'ofereix simultàniament amb altres ofertes d'activitat que fomentin l'ús social de la llengua catalana com, per exemple, les parelles lingüístiques: fins a 4 punts.
b) L'activitat es desenvolupa en les instal·lacions d'un centre docent: fins a 4 punts.
c) L'oferta de l'activitat s'adreça a pares i mares d'alumnes del centre docent en què es realitza la formació: fins a 4 punts.
d) El voluntariat està format en acompanyament de processos d'alfabetització d'adults: fins a 4 punts.
e) Es fa servir de manera explícita la metodologia "Lletres per a tothom" o la metodologia "Oralpha": fins a 4 punts.
f) L'oferta d'alfabetització s'adreça, preferentment, a dones migrants com a instrument per al seu apoderament de cara a la prevenció de la violència masclista: fins a 4 punts.
g) En acabar tots els nivells del programa formatiu, l'avaluació final es realitza mitjançant una prova d'accés als cursos inicials de llengua catalana del CPNL: fins a 4 punts.
h) A banda del formador, es preveu la presència de voluntariat de suport a l'aula, a raó d'un voluntari per cada 10 alumnes, com a mínim: fins a 4 punts.
i) S'inclouen activitats de coneixement del medi local en la programació didàctica de l'activitat (foment de l'ús social de la llengua) desenvolupades pel voluntariat: fins a 4 punts.
En el cas que es tracti d'una acció de voluntariat de parelles lingüístiques:
a) El projecte de voluntariat lingüístic s'ofereix simultàniament amb altres ofertes d'alfabetització inicial de persones que encara no tenen una mínima competència de lectoescriptura en llengua catalana: fins a 4 punts.
b) S'han previst accions de captació de persones participants en el programa a través de la col·laboració amb entitats de persones migrants: fins a 4 punts.
c) El voluntariat ha fet una formació inicial de, com a mínim, quatre hores en la metodologia de les parelles lingüístiques: fins a 4 punts.
d) L'oferta de parelles lingüístiques s'adreça, preferentment, a dones migrants com a instrument per al seu apoderament de cara a la prevenció de la violència masclista: fins a 4 punts.
e) S'han previst mecanismes de reassignació de parelles lingüístiques si se'n valora la necessitat o hi ha una petició específica de la persona usuària: fins a 4 punts.
f) Es realitza una avaluació inicial sobre les capacitats de lectoescriptura en català de les persones sol·licitants de la formació: fins a 4 punts.
g) Les actuacions del projecte estan vinculades amb altres intervencions en l'àmbit social: fins a 4 punts.
h) El projecte preveu alguna activitat festiva o cultural de cloenda del programa, adreçada al conjunt de participants: fins a 4 punts.
i) Les orientacions adreçades a la dinamització de les activitats de les parelles lingüístiques inclouen propostes d'activitats de coneixement del medi local: fins a 4 punts.
a) El projecte ha fet una diagnosi prèvia de la situació de les persones refugiades o sol·licitants de protecció internacional en l'àmbit territorial on es desenvoluparan les activitats: fins a 4 punts.
c) El servei inclou de manera estructural la informació de la disponibilitat del servei de primera acollida i la derivació de les persones que el sol·licitin: fins a 4 punts.
e) El projecte incorpora la metodologia de la mentoria en el marc del Programa català de refugi: fins a 4 punts.
f) El projecte preveu la participació de més del 50% de les persones ateses en el Programa de mentoria del Programa català de refugi: fins a 4 punts.
g) El projecte preveu que les persones voluntàries que actuaran com a mentors hagin rebut formació en mentoria en el marc del Programa català de refugi: fins a 4 punts.
i) El projecte preveu l'assoliment d'objectius de competència lingüística en llengua catalana per a les persones ateses en el servei: fins a 4 punts.
a) L'entitat aporta un marc conceptual relatiu a la problemàtica de la discriminació i la seva relació amb els discursos de l'odi: fins a 4 punts.
b) El marc conceptual d'anàlisi que aporta el projecte és aplicable a tots els fenòmens de discriminació per procedència, origen cultural, religió o ètnia: fins a 4 punts.
c) El projecte inclou estratègies específiques adreçades a col·lectius específics (joves, dones): fins a 4 punts.
e) El projecte preveu la difusió de narratives contràries als estereotips discriminatoris a través de les xarxes socials: fins a 4 punts.
f) El projecte preveu la difusió de narratives contràries als estereotips discriminatoris a través de la interacció presencial, ja sigui individual o grupal: fins a 4 punts.
a) Si l'activitat acredita suficientment la singularitat del públic destinatari, el projecte inclou un diagnòstic acurat de la situació inicial d'aquest públic en relació amb l'objecte de la intervenció proposada: fins a 4 punts.
b) Si l'activitat acredita suficientment la singularitat del públic destinatari, el projecte inclou una proposta d'indicadors adequada per a l'avaluació de l'impacte del projecte sobre el públic destinatari: fins a 4 punts.
c) Si l'activitat acredita suficientment la singularitat del públic destinatari, el projecte inclou una proposta d'aplicabilitat posterior de la metodologia a d'altres públics destinataris: fins a 4 punts.
d) Si l'activitat acredita suficientment la singularitat de la metodologia, el projecte inclou una proposta d'aplicabilitat d'aquesta metodologia a més d'un públic destinatari diferent: fins a 4 punts.
e) Si l'activitat acredita suficientment la singularitat de la metodologia, el projecte inclou una proposta d'indicadors adequada per a l'avaluació de l'impacte de la metodologia emprada sobre els objectius plantejats en el projecte: fins a 4 punts.
f) Si l'activitat acredita suficientment la singularitat relativa al coneixement, el projecte inclou mecanismes innovadors de difusió del coneixement: fins a 4 punts.
g) Si l'activitat acredita suficientment la singularitat relativa a la complementarietat amb programes propis de la SIMC, el projecte inclou la concreció territorial i de calendari de les actuacions i la seva compatibilitat amb el desenvolupament del programa: fins a 4 punts.
h) Si l'activitat acredita suficientment la singularitat relativa a la complementarietat amb programes propis de la SIMC, el projecte inclou una proposta d'indicadors adequada per a l'avaluació de l'impacte de la metodologia emprada sobre els objectius plantejats en el projecte: fins a 4 punts.
Una mateixa entitat no es pot presentar tres o més accions diferents subvencionables dins la línia D.
Les accions que es presentin a les línies D.1, D.4, D.5, D.6, D.7, D.8, D.9, D.10, D.11, D.12 i D.13 han de tenir, obligatòriament, un abast pluriennal.
Si les accions corresponen a un període inferior de temps, no tenen dret a rebre subvenció.
L'import de la subvenció es determinarà, de manera directament proporcional, en funció de la puntuació obtinguda després de la valoració de les sol·licituds presentades en els termes que estableixen els criteris de valoració corresponents, del dimensionament de les propostes presentades (nombre de beneficiaris o usuaris, extensió temporal i territorial de les accions) i dels mòduls econòmics que s'estableixin per a cadascuna de les línies en funció de la disponibilitat pressupostària.
Línia E. Programes de suport a l'associacionisme juvenil.
La línia E de subvencions té per objecte donar suport a la realització de projectes juvenils per part de les entitats juvenils o de les entitats que presten serveis a la joventut i, també, als plans anuals d'actuació de les associacions juvenils i els consells locals de joventut per tal de potenciar i consolidar la seva existència com a instruments rellevants per promoure la participació i el compromís social de la joventut.
Per a la línia de subvencions E s'estableixen els tipus d'accions subvencionables següents:
E.2 Projectes per a plans anuals d'actuació d'associacions juvenils rellevants i d'ampli abast territorial.
E.3 Projectes per a plans anuals d'actuació d'associacions juvenils d'àmbit local i comarcal.
4.1 Pel que fa a totes les accions subvencionables de la línia E:
a) Només podran obtenir la condició de beneficiari de la línia E aquells sol·licitants que estiguin inscrits en el Cens d'entitats juvenils en la data de publicació de la convocatòria de la subvenció i tinguin la documentació actualitzada.
b) Cada entitat només pot sol·licitar subvenció per a un sol projecte i per a un sol tipus de les accions següents: E.1, E.2, E.3, Q.1, Q.2 i Q.3, que són incompatibles entre si.
Tampoc se subvencionaran projectes de l'acció F.3 que s'acullin a la seva prioritat b).
c) Els projectes o plans anuals d'actuació no poden ser d'educació en el lleure.
d) Les entitats que pertanyin a una federació, moviment o coordinadora que rebin subvencions de la Direcció General de Joventut han de presentar la sol·licitud de manera conjunta a través de la seva federació, moviment o coordinadora.
e) La Direcció General de Joventut pot, d'ofici, canviar de línia una sol·licitud per tal d'adequar-la a aquella que més li escaigui.
f) Les actuacions objecte d'aquestes accions subvencionables tindran una durada pluriennal, d'acord amb l'Ordre de la convocatòria ordinària corresponent.
h) En el cas de federacions, moviments i coordinadores, a la justificació de la subvenció, a més del que estableixen les bases generals, s'han d'aportar:
La relació detallada de la distribució de la subvenció entre les entitats membres de la federació, moviment o coordinadora d'acord amb el model que estarà disponible a la Seu electrònica de la Generalitat de Catalunya ( http://seu.gencat.cat ) i al web del Departament de Treball, Afers Socials i Famílies ( http://treballiaferssocials.gencat.cat ).
Els criteris de distribució de la subvenció entre les entitats membres acordats per l'òrgan corresponent de l'entitat.
Certificacions signades per les persones responsables de les entitats membres indicant l'import que la seva entitat ha rebut de la federació, moviment o coordinadora d'acord amb la subvenció del Departament de Treball, Afers Socials i Famílies i el nombre de participants, d'acord amb el model que estarà disponible en el web del Departament de Treball, Afers Socials i Famílies ( http://treballiaferssocials.gencat.cat ).
En el cas que hi hagi una diferència entre la distribució prevista en el moment de la sol·licitud i l'efectuada en el moment de la justificació, la federació, moviment o coordinadora haurà de justificar-ne els motius.
En els documents de justificació s'admetran despeses efectuades per les entitats membres a la federació, moviment o coordinadora si consten com a tals en el Cens d'entitats juvenils, sens perjudici d'allò que estableix el punt 25.8 de les bases reguladores.
i) L'import a atorgar s'establirà proporcionalment a la valoració obtinguda per l'expedient, de manera que cada expedient quedarà assignat a un interval de nota i per a cadascun dels intervals de nota es fixarà un import determinat.
4.2 Pel que fa al tipus d'acció subvencionable E.1:
Es pot presentar un únic projecte d'activitats per a joves o realitzat per joves.
4.3 Pel que fa al tipus d'accions subvencionables E.2 i E.3:
a) Es poden presentar les associacions inscrites al Cens d'entitats juvenils de la Direcció General dins la tipologia d'"associació juvenil" o de "consell local de joventut".
b) Se subvenciona el programa anual d'activitats de l'associació.
c) Atès que la finalitat d'aquests tipus d'accions subvencionables inclou donar suport al funcionament general de les entitats beneficiàries s'admeten despeses infraestructurals, de personal i de consums corresponents al funcionament ordinari de l'entitat degudament reflectits al pressupost de la sol·licitud.
4.4 Pel que fa al tipus d'acció subvencionable E.2:
a) Fer una tasca especialment rellevant en el teixit associatiu juvenil.
b) Tenir una finalitat amb un elevat interès social, acreditat pel tipus i la qualitat de les activitats realitzades l'any anterior i les previstes per al període subvencionable.
c) Tenir un elevat grau de rellevància, d'implicació i d'implantació en l'entorn social i territorial corresponent.
d) Tenir una viabilitat econòmica que en garanteix la continuïtat.
e) Tenir un ritme regular en les activitats i en el nombre de persones associades, d'acord amb les finalitats i amb l'àmbit d'actuació.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions E són els següents:
a) La utilitat i l'interès social del programa o projecte: fins a 20 punts.
b) El foment i la participació de l'associacionisme juvenil, l'autoorganització de les persones joves i la base social de l'entitat: fins a 10 punts.
c) La solvència i l'experiència de l'entitat sol·licitant i, si escau, els antecedents disponibles a la Direcció General de Joventut: fins a 10 punts.
Línia F. Programes de caràcter comunitari, de promoció del voluntariat i enfortiment de l'associacionisme, i de promoció i reconeixement del poble gitano.
La línia F de subvencions té per objecte promoure la cohesió social dels col·lectius més vulnerables, impulsant programes, projectes i actuacions que fomentin el civisme i el voluntariat, que promoguin el treball comunitari com a metodologia d'intervenció als territoris i que busquin l'enfortiment de l'associacionisme i la millora de la seva sostenibilitat, mitjançant polítiques preventives o accions directes, prestant una atenció específica a la millora de les condicions de vida de les persones gitanes a Catalunya i a la prevenció contra la violència masclista contra les dones.
Per a la línia de subvencions F, s'estableixen els tipus d'accions subvencionables següents:
F.1 Activitats de caràcter cívic i comunitari.
F.2 Projectes de foment i promoció del voluntariat.
F.3 Projectes d'acció comunitària inclusiva per lluitar contra l'exclusió social.
F.4 Projectes per a la promoció del reconeixement, la participació, la inclusió social i la igualtat de tracte del poble gitano a Catalunya.
F.6 Activitats formatives vinculades al Pla de formació de l'associacionisme i el voluntariat de Catalunya.
F.7 Activitats de prevenció de la violència masclista amb càrrec al fons del Pacte d'Estat contra la Violència de Gènere.
3.1 Per al tipus d'acció subvencionable F.1, es prioritzen els programes d'activitats de caràcter cívic i comunitari de les entitats que s'indiquen a continuació:
a) Programes d'activitats que porten a terme les associacions de veïns i veïnes que preferentment estiguin ubicades en territoris amb població amb risc d'exclusió social.
Aquests programes estaran formats pel conjunt de les activitats ordinàries programades per les associacions de veïns i veïnes al llarg de tot l'any.
b) Programes d'activitats que porten a terme entitats arrelades al seu barri, poble o ciutat i que es desenvolupen, totalment o parcialment, en els espais de la xarxa d'equipaments de la Direcció General d'Acció Cívica i Comunitària (DGACC).
Aquests programes han d'estar formats pel conjunt de les activitats ordinàries programades per les entitats al llarg de tot l'any.
Per al tipus subvencionable F.1.a, els programes d'activitats han de complir aquests requisits per poder ser valorats per rebre una subvenció:
Programes amb una alta participació veïnal, que dinamitzin i facin participar el barri o el municipi transversalment i que estiguin oberts a la ciutadania.
Programes que combinin accions de diversa naturalesa i que tinguin com a denominador comú la participació, la cohesió social, la integració i la lluita contra qualsevol mena d'exclusió social.
Programes que en el seu conjunt vagin destinats a la millora de la qualitat de vida de les persones, que especialment incideixin en els col·lectius en risc i en la seva integració i atenció prioritària.
Per al tipus d'acció subvencionable F.1.b, els programes d'activitats han de complir aquests requisits per poder ser valorats per rebre una subvenció:
a) Tenir alguna activitat programada en els equipaments de la xarxa d'equipaments de la DGACC.
b) Ser programes oberts, que facin partícips de les seves activitats la ciutadania en general, tant les persones sòcies com les persones no sòcies de l'entitat.
c) Anar destinats a la millora de la qualitat de vida de les persones, la promoció de la cohesió social o l'apoderament de la ciutadania.
Es valoraran preferentment els programes que incorporin activitats de naturalesa intergeneracional o de treball en xarxa amb altres entitats, que impliquin la participació d'altres agents —públics o privats—, i els que incorporin iniciatives de mentoria social.
Podran ser beneficiàries de la subvenció un màxim de 30 entitats, que seran les que obtinguin més puntuació entre les que concorrin en aquesta línia (F.1.b).
3.2 Per al tipus d'acció subvencionable F.2 es prioritzen els programes següents:
Programes que portin a terme les entitats de voluntariat amb la finalitat d'implementar i desenvolupar el seu pla de voluntariat, com ara:
a) Sensibilització, captació, selecció i incorporació de les persones voluntàries a les entitats.
b) Millora de la capacitació de les persones voluntàries de l'entitat mitjançant accions formatives.
c) Coordinació de les persones voluntàries a l'entitat.
Els programes de foment i promoció del voluntariat han de poder reflectir el conjunt d'actuacions que realitza l'entitat per disposar d'un voluntariat de qualitat, ja sigui a través dels processos de sensibilització, captació, selecció i acollida de les persones voluntàries (a) o bé a través dels processos formatius per capacitar-les (b); o bé mitjançant les tasques de coordinació dels equips de persones voluntàries (c).
Els programes poden focalitzar-se en una d'aquestes tres àrees o plantejar una proposta que englobi més d'una.
3.3 Pel tipus d'acció subvencionable F.3, es prioritzaran els programes següents:
a) Programes d'intervenció comunitària, que mitjançant la dinamització i l'enfortiment de les iniciatives ciutadanes, de les entitats i de col·lectius, promoguin alguns objectius que s'apunten a continuació en col·laboració amb altres agents del territori:
El suport a col·lectius vulnerables.
La igualtat d'oportunitats per a tothom.
Els processos d'inclusió i l'enfortiment de la cohesió social.
La lluita contra les causes o els factors d'exclusió social.
L'apoderament ciutadà, entès com l'adquisició d'autonomia i de capacitats cíviques.
L'enfortiment de la convivència ciutadana en barris multiculturals.
La resposta innovadora a les necessitats socials emergents.
I, en general, la millora de les condicions de vida quotidiana de les persones, de manera sostinguda en el temps.
Aquests programes s'han de regir per un ampli consens entre els diferents actors (ciutadania, entitats, administracions i la resta d'agents), tot afavorint la corresponsabilitat i la igualtat d'oportunitats, i han d'incorporar preferentment la participació dels serveis socials del territori per implementar-ne els programes de manera coordinada.
Aquests programes s'han de configurar com a projectes d'intervenció comunitària amb l'objectiu final d'assolir la seva sostenibilitat social i econòmica a mitjà termini.
Els programes d'intervenció comunitària inclusiva, liderats i impulsats per l'entitat sol·licitant, que desenvolupin estratègies d'intervenció comunitàries amb una forta dimensió territorial i una naturalesa inclusiva que afavoreixin la cohesió i la inclusió de col·lectius vulnerables en barris i comunitats que presentin dèficits socials.
Els programes d'intervenció comunitària que, mitjançant el treball amb la comunitat, potenciïn les capacitats i habilitats personals per desenvolupar diferents feines i activitats al llarg de la vida i afavoreixin i millorin l'ocupabilitat de les persones, en especial dels col·lectius més vulnerables.
b) Programes de lleure inclusiu de naturalesa comunitària, implementats en territoris amb població en risc d'exclusió social i adreçats a infants i joves, especialment els més vulnerables, que mitjançant el treball amb la comunitat, promoguin:
La integració d'infants i joves al seu entorn, entès aquest com la família, l'escola i la comunitat.
Més i millors oportunitats per a infants, joves i les seves famílies.
La inclusió i l'enfortiment de la cohesió social;
L'apoderament d'infants, joves i les seves famílies, entès com l'adquisició d'autonomia i de capacitats cíviques.
L'enfortiment de la convivència infantil i juvenil en barris multiculturals.
La resposta innovadora a les necessitats socials emergents d'infants i joves.
I, en general, la millora de les condicions de vida quotidiana d'infants, joves i les seves famílies, de manera sostinguda en el temps.
Els programes de lleure inclusiu a subvencionar necessàriament hauran de desenvolupar en coordinació amb els plans, projectes o accions de naturalesa comunitària impulsats per la DGACC i l'ens local corresponent que es portin a terme en aquells territoris.
La coordinació esmentada ha d'incloure, necessàriament, l'impuls de la coordinació efectiva del programa amb els equipaments de la xarxa d'equipaments de la DGACC al territori.
Es prioritzaran els projectes de lleure inclusiu que, mitjançant el treball amb la comunitat, portin a terme les grans federacions i els moviments d'entitats d'educació en el lleure, per a la millora del benestar d'infants, joves i les seves famílies.
Queden exclosos d'aquest tipus d'acció els projectes que s'implementin en els centres oberts definits com a equipaments de serveis socials d'atenció primària, d'acord amb la Llei 12/2007, d'11 d'octubre, de serveis socials, que acullin exclusivament infants o adolescents derivats dels serveis socials, amb la finalitat de prestar un servei d'intervenció socioeducativa, a través d'un acompanyament intensiu envers l'infant o l'adolescent i la seva família.
3.4 Pel tipus d'acció subvencionable F.4, es prioritzaran els programes que implementin els projectes següents:
Projectes que promoguin l'èxit educatiu del poble gitano, la reducció del fracàs i l'abandonament escolar.
Projectes que contribueixin a la promoció de les dones gitanes i la incorporació de les seves veus en els diferents espais de participació i decisió.
Projectes que contribueixin a la millora de l'accés de la població gitana al món laboral, la salut, la justícia i l'habitatge.
Projectes que tinguin com a objectiu el foment de la convivència intercultural, la gestió i la resolució positiva de conflictes i la mediació.
Projectes que contribueixen a la superació de l'antigitanisme.
Recerques socials científiques que aportin evidències per a la millora de les condicions de vida de la població gitana i el foment de la seva inclusió i ascensió social.
Projectes que recullin i reconeguin les aportacions culturals del poble gitano a la societat catalana.
De manera preferent, es prioritzaran els projectes que:
Executin actuacions específiques a favor del poble gitano de Catalunya que parteixin d'evidències que han demostrat científicament ser reeixides en la promoció i la inclusió social del poble gitano.
Desenvolupin estratègies per implementar actuacions d'èxit en els àmbits següents: educació, treball, cultura, justícia, salut, habitatge, participació, prevenció i resolució de conflictes i mediació, mitjans de comunicació, foment de l'associacionisme.
Executin projectes que tinguin com a objectiu equiparar socioeconòmicament els gitanos i les gitanes de Catalunya que estan en risc d'exclusió social amb la societat de la qual formen part.
Promoguin la cultura gitana com a part de la cultura catalana i que posin un èmfasi especial en les accions que afavoreixin, alhora, la inclusió sociolaboral de persones gitanes en situació de risc.
Per al tipus d'acció subvencionable F.5, es prioritzaran els projectes que s'indiquen a continuació:
a) Projectes i actuacions de millora interna que impulsin les entitats privades sense ànim de lucre de primer nivell de manera puntual i singular, amb l'objectiu d'enfortir-se i d'integrar noves eines, metodologies o coneixements que apoderin les persones que formen part de l'entitat, i que tinguin com a finalitat la millora o consolidació d'aspectes claus per al bon funcionament de l'entitat, per al compliment de la normativa que li sigui aplicable, per a l'èxit en la implementació dels seus projectes d'intervenció o per a la seva sostenibilitat.
b) Projectes de les entitats privades sense ànim de lucre de segon i tercer nivell que tinguin l'objectiu d'enfortir i apoderar les entitats de primer nivell federades, associades o vinculades, i garantir-ne així la sostenibilitat.
Per al tipus d'acció subvencionable F.5.a, els projectes o actuacions que podran ser objecte de subvenció podran consistir en el disseny i elaboració de:
Plans estratègics o plans d'acció de l'entitat.
Plans de comunicació i difusió de les activitats de l'entitat.
Estratègies de coproducció associativa i d'impuls del treball en xarxa i comunitari
Projectes de millora de la transparència i la rendició de comptes de l'entitat.
Processos d'impuls i millora de la democràcia interna de l'entitat.
Campanyes d'incorporació de nous socis o de relleu generacional a l'entitat.
Projectes de millora de la gestió dels processos i dels circuits interns de l'entitat.
Projectes d'accés a les tecnologies de la informació i la comunicació 2.0.
Plans de millora de la qualitat d'intervenció de les accions de l'entitat.
Projectes d'avaluació i seguiment de les accions de l'entitat.
Per al tipus d'acció subvencionable F.5.b, els projectes que podran ser objecte de subvenció han de tenir com a finalitat el creixement i la consolidació del teixit associatiu de base, l'autonomia financera de les entitats vinculades o la millora de la gestió, la qualitat, l'impacte i l'avaluació dels projectes d'intervenció de les entitats esmentades, com ara:
a) Recursos tècnics i materials per a la gestió del dia a dia de les entitats de primer nivell vinculades, assessorant-les i acompanyant-les en els processos clau.
b) Formació i capacitació de les entitats de primer nivell per tal que puguin actualitzar o adquirir els coneixements necessaris.
c) Eines o recursos per a la millora de les xarxes de treball de les entitats de primer nivell, de la seva visualització i de la seva capacitat d'interlocució amb els agents públics i privats.
Es prioritzaran els projectes i les actuacions de les entitats de segon i tercer nivell que actuen en l'àmbit de l'acció social i comunitària i que aglutinin entitats que implementin projectes d'intervenció social o comunitària a favor de la inclusió social.
3.6 Per al tipus d'acció subvencionable F.6 es prioritzarà, d'acord amb l'estratègia marcada pel Pla nacional de l'associacionisme i el voluntariat vigent, que l'oferta formativa final que rebi el suport de la Direcció General d'Acció Cívica i Comunitària respongui, en el seu conjunt, a les necessitats de les persones voluntàries, disposi de cobertura territorial àmplia i de diversitat de formats, i estigui adreçada de manera homogènia a les persones que s'inicien en el voluntariat, a les persones responsables de la gestió de les entitats de voluntariat i a les persones voluntàries que desenvolupen la seva acció voluntària en àmbits d'actuació sectorials, que requereixen formació especialitzada.
3.7 Les accions subvencionables per la línia F.7 seran les pròpies de les competències de la DGACC, i d'acord amb la Resolució de la Secretaria d'Estat d'Igualtat de distribució territorial de subvencions finançades a càrrec dels pressupostos generals de l'Estat a gestionar per a les comunitats autònomes per al desenvolupament del Pacte d'Estat contra la Violència de Gènere, de 10 de setembre de 2018, les accions a subvencionar seran d'aquesta tipologia:
a) Realització de campanyes de sensibilització i prevenció de qualsevol forma de violència contra les dones.
Podran ser objecte de subvenció les accions de sensibilització i prevenció, puntuals o continuades en el temps, que mitjançant la difusió a través de diferents canals o formats busquen sensibilitzar, donar a conèixer, comprendre, identificar i saber derivar les situacions de violència contra les dones i combatre-les amb caràcter preventiu.
Es prioritzaran les accions de sensibilització i prevenció que siguin proposades i desenvolupades per:
Entitats de voluntariat a través dels seus programes de voluntariat.
Entitats veïnals que tinguin com a objectiu sensibilitzar els veïns i veïnes d'un territori concret.
Entitats de gent gran que realitzen les seves activitats en els espais de la xarxa d'equipaments cívics de la DGACC.
Entitats que tinguin com a missió millorar les condicions de vida de la població gitana a Catalunya i posin un èmfasi especial en els projectes desenvolupats per dones gitanes i de culte evangèlic.
Entitats de lleure que desenvolupin programes de lleure inclusiu amb col·lectius amb risc d'exclusió social.
b) Realització d'activitats formatives encaminades a la formació especialitzada continuada de tots els professionals que formen part de les xarxes i recursos per a l'assistència social dels diferents territoris.
Podran ser objecte de subvenció les activitats formatives per a la socialització preventiva de la violència contra les dones i que estiguin encaminades a dotar d'eines, recursos, aptituds o habilitats per desenvolupar la tasca professional amb més qualitat i impacte que capacitin els professionals de les entitats socials i comunitàries especialitzades.
Es prioritzaran les activitats formatives que siguin proposades i desenvolupades per:
Entitats especialitzades en projectes per lluitar contra la violència masclista
Entitats socials que tinguin com a missió millorar les condicions de vida de la població gitana a Catalunya.
c) Suport i finançament de projectes d'acompanyament de les dones durant tot el procés de recuperació i sortida de les situacions de violència per raó de gènere i a la inserció sociolaboral de les dones víctimes de qualsevol forma de violència contra les dones.
Podran ser objecte de subvenció els projectes d'acompanyament que ofereixin suport, construcció de vincle, assessorament, ajuda o qualsevol altre tipus de suport físic o emocional que millori la qualitat de vida de les persones supervivents de la violència masclista i ho faci o bé a través de projectes d'inclusió social que incloguin actuacions d'inserció sociolaboral o bé a través de projectes d'intervenció que actuïn a través de la metodologia de la mentoria social.
Aquests projectes d'acompanyament els hauran de desenvolupar entitats de voluntariat especialitzades en la lluita contra la violència masclista o entitats socials, comunitàries, veïnals, de gent gran o de lleure inclusiu que intervenen activant processos d'acompanyament comunitari a través de la mentoria.
Es prioritzaran els projectes d'acompanyament que es puguin desenvolupar en els espais de la xarxa d'equipaments cívics de la DGACC.
4.1 Només se subvencionarà un únic programa o projecte per entitat i acció.
4.2 S'estableix la incompatibilitat d'obtenir o ser beneficiari simultàniament de dues o més subvencions de les accions subvencionables F.1, F.3, F.4 i F5.
Qualsevol subvenció rebuda per alguna d'aquestes línies serà compatible amb l'obtenció d'una subvenció per les línies F.2, F.6 i F.7.
4.3 Les entitats que sol·licitin subvenció pel tipus d'acció F.1.b) hauran de tenir programada una activitat en algun dels equipaments de la xarxa d'equipaments cívics de la DGACC en la data de publicació de la convocatòria ordinària corresponent.
4.4 Aquelles entitats que sol·licitin subvenció pel tipus d'acció F.2 hauran d'estar inscrites en el Cens d'entitats del voluntariat de Catalunya en la data de publicació de la convocatòria ordinària corresponent.
4.5 Aquelles entitats que sol·licitin subvenció per al tipus d'acció F.6 han d'estar reconegudes per la Direcció General d'Acció Cívica i Comunitària com a escoles de formació de voluntaris, a l'empara de l'Ordre de 2 de juny de 1994, per la qual s'aprova i es dona publicitat al Pla de formació del voluntariat de Catalunya, en la data de publicació de la convocatòria.
A més, les entitats només podran sol·licitar subvenció pels cursos que, com a escola, tenen reconeguts dins del Pla de formació de l'associacionisme i el voluntariat de Catalunya en el moment de la publicació de la convocatòria, els quals han d'estar adreçats a persones voluntàries de qualsevol entitat de Catalunya.
4.6 Per a les accions de la línia F, seran subvencionables i imputables a la subvenció atorgada les despeses d'observatoris, estudis i publicacions quan aquestes formin part intrínseca de l'activitat o del projecte i, per tant, compleixin la finalitat per a la qual van obtenir la subvenció.
És voluntat de la DGACC oferir suport als programes i projectes de les entitats subvencionades a través de la línia F per tal que puguin desenvolupar-los, per la qual cosa els ajuts atorgats hauran de repercutir en qualsevol de les despeses vinculades directament o indirectament en els seus programes, malgrat que aquestes no s'hagin explicitat en el pressupost incorporat a la sol·licitud de subvenció, sempre que aquestes despeses corresponguin a accions que compleixin les finalitats per a les quals es van atorgar els ajuts.
A més, per a la línia d'acció F, la despesa mínima realitzada i justificada de l'activitat subvencionada, exigible per poder considerar complerts l'objecte i la finalitat de la subvenció, és de 40%.
L'incompliment d'aquesta despesa mínima establerta comporta la revocació de la subvenció atorgada.
No s'admetran despeses vinculades a conceptes no subvencionables, d'acord amb l'apartat 4.9 d'aquestes bases específiques.
S'admeten despeses de reparacions i conservació, necessàries per al desenvolupament de l'acció subvencionada, fins a un màxim del 10% del pressupost.
4.7 Aquelles entitats beneficiàries de qualsevol tipus d'acció de la línia F han de comunicar a la Direcció General d'Acció Cívica i Comunitària, amb caràcter previ, la presentació o difusió de l'activitat, projecte o programa subvencionat a qualsevol mitjà de comunicació.
En el cas de l'F.2, no se subvencionarà cap projecte que no sigui coherent amb el pla de voluntariat de l'entitat.
En el cas de l'F.3.b), no se subvencionaran un mateix programa ni cap activitat simultàniament a una entitat de primer nivell i a una entitat de segon nivell, federació o moviment d'entitats d'educació en el lleure.
En cas que s'hagin presentat dues sol·licituds en aquests termes, prevaldrà la de l'entitat de segon nivell, federació o moviment.
S'estableix la incompatibilitat d'obtenir o ser beneficiari simultàniament d'una subvenció per a l'acció F.3.b) i simultàniament per a les accions subvencionables de les línies B.1, E.1, E.2, E.3 i Q.1.
En el cas de l'F.4, no se subvencionaran programes que no responguin als tipus d'accions subvencionables d'aquesta línia o, si no n'hi ha, que no afavoreixin la millora de les condicions de vida de les persones del poble gitano de Catalunya.
En el cas de l'F.5.a) no se subvencionarà cap projecte o actuació que no tingui la naturalesa de projecte puntual de millora i enfortiment de l'entitat i d'apoderament de les persones que hi treballen o hi participen.
Tampoc se subvencionarà cap projecte que plantegi accions que són assumides o cobertes per serveis de suport a l'associacionisme promoguts per la DGACC.
A més, no se subvencionarà cap projecte en què les despeses estructurals (nòmines, subministraments, lloguer i despeses del local) superin en conjunt el 30% del total de les despeses que preveu el projecte.
S'estableix la incompatibilitat d'obtenir o ser beneficiari simultàniament d'una subvenció per a l'acció F.5 i simultàniament per a l'acció subvencionable Q.3.
En el cas de l'F.6 no se subvencionarà cap formació que sigui exclusivament interna i destinada únicament a les persones voluntàries de l'entitat, ni cap formació que l'escola no tingui reconeguda dins del Pla de formació de l'associacionisme i el voluntariat de Catalunya, d'acord amb l'Ordre de 2 de juny de 1994, en la data de publicació de la convocatòria.
Tampoc se subvencionaran les formacions que es portin a terme amb menys de 15 alumnes, sens perjudici que per raons de territorialitat o d'especialitat tècnica l'entitat justifiqui que les finalitats de la formació es compleixen igualment amb un nombre inferior de participants.
En aquest darrer cas, la Direcció General d'Acció Cívica i Comunitària valorarà la proposta per tal d'acceptar o no els justificants de l'acció formativa impartida amb un nombre inferior d'alumnes.
A més, no són objecte de subvenció els programes i les accions formatives impartides per les entitats però promogudes i impulsades per la Direcció General d'Acció Cívica i Comunitària, en compliment de les línies d'actuació previstes en el Pla nacional de l'associacionisme i el voluntariat vigent i, en especial, les formacions programades en el marc de l'Escola d'Estiu del Voluntariat i totes les accions formatives promogudes per la DGACC en compliment de les polítiques públiques esmentades.
En el cas de l'F.7, no se subvencionaran programes que no responguin als tipus d'accions subvencionables d'aquesta línia o que estiguin inclosos en projectes o programes subvencionats en altres accions.
4.9 Per a totes les línies, cal tenir en compte el que es detalla a la base 7 de les bases generals en relació amb les despeses subvencionables i no subvencionables.
A més, de manera específica, per a la línia F.1 no seran despeses subvencionables les despeses vinculades a les sortides culturals, les despeses d'alimentació vinculades a celebracions, ni la resta de despeses d'activitats merament lúdiques.
4.10 Totes les accions de la línia F tenen caràcter pluriennal llevat de l'F.1, l'F.6 i l'F.7, que tenen caràcter anual.
Les actuacions objecte d'aquestes accions subvencionables tindran una durada pluriennal, tot i que corresponen a actuacions anuals independents, amb períodes d'execucions que se situen entre l'1 de gener i el 31 de desembre per a cada anualitat.
Són, per tant, actuacions independents però amb caràcter de continuïtat i, consegüentment, la justificació de cadascuna de les anualitats té exclusivament repercussió en la subvenció atorgada de l'any a justificar.
4.11 La Sub-direcció General de Cooperació Social i Voluntariat de la Direcció General d'Acció Cívica i Comunitària de la Secretaria d'Afers Socials i Famílies pot, d'ofici, canviar el tipus d'acció dins la mateixa línia, per tal d'adequar-la a la que més s'escaigui.
F.1 Interès social del programa d'activitats (40 punts).
Pel que fa a les entitats veïnals (F.1.a):
Es valorarà que sigui un programa d'actuacions anuals i estables amb vocació de continuïtat.
Es valorarà que sigui un programa obert a la ciutadania, que compti amb una participació veïnal elevada i que promogui la dinamització transversal del territori: fins a 20 punts.
Es valorarà que el programa inclogui accions de diferent naturalesa (educativa, formativa, participativa, de treball en xarxa...) i que incideixi en la participació, el foment o la millora de la cohesió social, i faciliti la integració de les persones del territori i fomenti la seva inclusió social: fins a 20 punts.
Pel que fa a les entitats que desenvolupen les seves activitats, totalment o parcialment, en els espais de la xarxa d'equipaments cívics de la DGACC (F.1.b):
Es valorarà que sigui un programa d'actuacions anuals i estables amb vocació de continuïtat, que fomenti la participació intergeneracional i el treball en xarxa amb la resta d'agents del territori i potenciï la gent gran activa: fins a 30 punts.
Es valorarà el grau d'obertura del programa a la ciutadania en general o a altres col·lectius: fins a 5 punts.
Es valorarà que el programa incorpori iniciatives d'impuls de la mentoria social com a metodologia d'intervenció: fins a 5 punts.
F.2 Tipologia de voluntariat i participació activa (40 punts).
Es valorarà la tipologia de perfils de voluntariat que formin part de l'entitat (amb una atenció especial a usuaris voluntaris, voluntariat universitari, voluntariat jove, voluntariat de gent gran, voluntariat en línia, voluntariat de persones nouvingudes...), amb una especial importància per als que incorporen un voluntariat inclusiu: fins a 30 punts.
Es valorarà la participació activa del voluntariat en el disseny, la implementació i l'avaluació de les actuacions presentades a la subvenció, més enllà de ser-ne els receptors: fins a 10 punts.
F.3 Dimensió comunitària inclusiva (40 punts).
Es valorarà, amb un màxim de 35 punts, que els projectes d'intervenció estiguin enfocats tenint en compte el grup i la comunitat de les persones destinatàries o ateses, així com la implicació activa dels diferents col·lectius d'una comunitat i l'enfortiment de les xarxes socials i les dinàmiques solidàries i de convivència, amb una atenció especial a:
La metodologia per lluitar contra els factors d'exclusió de la població diana.
El grau de col·laboració amb els serveis socials bàsics de la població.
El caràcter transversal de l'acció en relació amb els àmbits de salut, educació, habitatge i ocupació, així com amb la xarxa d'equipaments cívics de la DGACC, els punts Òmnia del territori i la resta de programes, plans i serveis de naturalesa comunitària.
Es valorarà la incorporació de metodologia pròpia de la mentoria en la seva intervenció social als territoris: fins a 5 punts.
En la valoració dels projectes de lleure inclusiu (F.3.b) es tindrà en compte:
L'adequació de la dimensió comunitària als col·lectius d'infants i joves: fins a 15 punts.
El grau de col·laboració amb els serveis socials de la població: fins a 15 punts.
La proposta de coordinació efectiva amb els plans, projectes o accions de naturalesa comunitària impulsats des de la DGACC al territori, així com la proposta de coordinació amb els equipaments públics que siguin titularitat de la DGACC: fins a 10 punts.
F.4 Criteri específic: vinculació amb el PIPG, participació i innovació (40 punts).
Interès del programa o execució del projecte vinculats amb els objectius del Pla integral del poble gitano de Catalunya vigent: fins a 20 punts.
Implicació i participació de persones gitanes en la creació, el desenvolupament i l'aplicació del projecte o actuació que fomentin i desenvolupin un diàleg permanent amb la comunitat gitana, copsant-ne les necessitats i aportacions: 15 punts.
Projectes nous i innovadors: fins a 5 punts, dels quals es proposa 1 punt per a cadascun dels subcriteris següents:
Projectes que cobreixin i donin resposta a noves necessitats i problemàtiques detectades en relació amb les accions subvencionables.
Projectes que repliquin experiències o actuacions reeixides en altres països adaptant-les a les característiques de la realitat social catalana i dels col·lectius destinataris.
Projectes que aportin nous mètodes i eines metodològiques en el seu desenvolupament, execució i avaluació.
Projectes que aportin indicadors d'impacte social de les accions proposades.
Projectes que demostrin vinculació entre les accions proposades i la superació de l'antigitanisme.
F.5 Qualitat del projecte i capacitat d'enfortir l'entitat (40 punts).
Pel que fa als projectes puntuals de les entitats de primer nivell (F.5.a)):
Es valoraran la qualitat del projecte presentat, la capacitat del projecte de transformar i consolidar l'entitat i enfortir-la, i la capacitat d'apoderar les persones que participen de l'entitat: fins a 35 punts.
Pel que fa a les entitats de segon i tercer nivell al servei de les entitats de primer nivell (F.5.b)):
Es valoraran la qualitat del projecte presentat, la capacitat del projecte de consolidar el teixit associatiu de base i enfortir-lo, i la capacitat d'apoderar les entitats de primer nivell: fins a 35 punts.
Es valoraran l'abast territorial de l'oferta formativa presentada, i la diversitat de formats i l'impuls de la formació virtual: fins a 35 punts.
Es valorarà l'abast de la cobertura formativa als diferents perfils de persones voluntàries de les entitats: fins a 5 punts.
F.7 Dimensió preventiva i comunitària de les accions (40 punts).
Les campanyes de sensibilització i prevenció es valoraran tenint en compte el seu contingut, format, metodologia i beneficiaris de l'acció.
La proposta d'acció de la campanya o acció, la seva transversalitat i la seva capacitat d'arribar al màxim nombre i tipologia de ciutadans: fins a 8 punts.
La proposta de format, lloc i calendari de les accions incloses en la campanya, preferentment per a aquelles accions que puguin tenir lloc en la xarxa d'equipaments cívics de la DGACC: fins a 8 punts.
La proposta de treball en xarxa per a l'elaboració i difusió de la campanya, preferentment a través dels espais de trobada dels plans de desenvolupament comunitari del territori o altres iniciatives de naturalesa anàloga, especialment en el col·lectiu de joves i adolescents: fins a 8 punts.
Els destinataris de les accions de la campanya, preferentment aquelles adreçades a la població gitana a Catalunya, que posin un èmfasi especial en els projectes desenvolupats per dones gitanes i de culte evangèlic, i col·lectius de joves en risc d'exclusió social: fins a 8 punts.
Les accions formatives es valoraran d'acord amb el seu contingut, format, metodologia i beneficiaris de l'acció.
La proposta de contingut vinculat a la socialització preventiva de la violència contra les dones, la seva transversalitat i la seva capacitat d'arribar al màxim nombre i tipologia de professionals, especialment als professionals que participen d'actuacions de naturalesa comunitària en el seu territori: fins a 15 punts.
La proposta de format, lloc i calendari de l'acció formativa, preferentment per a aquelles accions que puguin tenir lloc en la xarxa d'equipaments cívics de la DGACC: fins a 15 punts.
Els destinataris de les accions formatives, preferent aquelles adreçades a la població gitana a Catalunya, que posin un èmfasi especial en els projectes desenvolupats per dones gitanes i de culte evangèlic, i col·lectius de joves en risc d'exclusió social: fins a 10 punts.
Els projectes d'acompanyament es valoraran d'acord amb el seu impacte territorial, metodologia i beneficiaris de l'acció.
La metodologia emprada per activar processos d'acompanyament: fins a 8 punts.
L'impacte del projecte en la millora de la qualitat de vida i l'ocupabilitat: fins a 8 punts.
La proposta de treball en xarxa per a la implementació del projecte i, de manera preferent, la seva interrelació amb la xarxa d'equipaments cívics de la DGACC: fins a 8 punts.
Els destinataris de les accions del projecte, preferentment aquells adreçats a la població gitana a Catalunya, que posin un èmfasi especial en els projectes desenvolupats per dones gitanes i de culte evangèlic, i col·lectius de joves en risc d'exclusió social: fins a 8 punts.
5.2 Puntuació mínima per a l'obtenció de la subvenció.
Per a les línies F.1, F.2, F.5, F.6 i F.7, és requisit necessari per poder atorgar-ne la subvenció l'obtenció d'un mínim de 50 punts, d'acord amb els criteris de valoració establerts i, en tot cas, cal obtenir 20 punts en el requisit e) (criteri específic).
El fet d'assolir un nombre de punts igual o superior a 50 punts no dona per si mateix cap dret a obtenir la concessió de la subvenció, atès que està subjecta a la disponibilitat pressupostària.
Per a la línia F.3, és requisit necessari per poder atorgar-ne la subvenció l'obtenció d'un mínim de 50 punts, d'acord amb els criteris de valoració establerts i, en tot cas, cal obtenir més de 25 punts en la suma dels criteris c) (impacte) i e) (criteri específic).
Per a la línia F.4, és requisit necessari per poder atorgar-ne la subvenció l'obtenció d'un mínim de 50 punts, d'acord amb els criteris de valoració establerts i, en tot cas, cal obtenir un mínim de 15 i 20 punts, respectivament, en el criteri a) (viabilitat tècnica) i el criteri e) (criteri específic).
En cas d'empat en la puntuació final s'ordenaran les entitats en funció de la ponderació dels criteris següents: en primer lloc les que hagin obtingut una puntuació més alta en l'e) (criteri específic); en cas que la puntuació obtinguda sigui la mateixa, es mirarà la puntuació obtinguda en el criteri a) (viabilitat tècnica); en tercer lloc el criteri c) (impacte); en quart lloc el criteri b) (viabilitat econòmica) i si la puntuació continua sent la mateixa, es mirarà finalment el criteri d) (clàusules socials).
Línia G. Programes de suport de serveis socials.
La línia G de subvencions té per objecte el suport al finançament de les actuacions en matèria de serveis socials que portin a terme les entitats de serveis socials d'iniciativa social i les privades sense ànim de lucre.
Per a la línia de subvencions G, s'estableixen els tipus d'accions subvencionables següents:
G.1 Projectes de manteniment d'activitats de suport o complementàries vinculades a la prestació de serveis socials.
G.2 Projectes de suport als professionals de la intervenció i acció social.
Per al programa G.2 es prioritzaran per:
a) Projectes i activitats de suport als professionals:
Activitats que tinguin com a finalitat la difusió del coneixement adquirit amb l'activitat professional, de bones pràctiques, etc. (web, publicacions, etc.).
Organització d'actes de reconeixement de les professions de l'acció social i els i les professionals.
Activitats de formació continuada.
Serveis d'atenció als professionals.
b) Projectes i activitats entorn de l'ètica aplicada en l'àmbit de l'acció social:
Projectes de suport als espais de reflexió ètica dels serveis socials.
Activitats que promoguin la creació d'espais de reflexió ètica dels serveis socials.
Projectes innovadors per a la implementació de la reflexió ètica.
G.1 El beneficiari podrà subcontractar, totalment o parcialment, a tercers l'activitat subvencionada fins a un percentatge màxim del 100%.
En aquesta línia, es podrà subvencionar l'organització i la realització de tornejos esportius no professionals.
G.2 Aquesta línia podrà subvencionar concursos i beques relacionades amb la creació de coneixement i el foment de la recerca.
Per al programa G.1., els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions G.1 són els següents:
Previsió de mecanismes d'avaluació de la realització de l'activitat, projecte o de la prestació del servei: fins a 10 punts.
Per al programa G.2., els 40 punts corresponents als criteris de valoració esmentats al punt 16 de l'annex 1 de les bases reguladores per a la línia de subvencions G.2 són els següents:
El projecte incorpora la perspectiva de gènere mitjançant una metodologia de treball científica que permet avaluar-ne l'impacte de manera diferenciada en homes i dones tenint en compte els rols i estereotips de gènere que imperen a la societat: fins a 10 punts.
El projecte i l'activitat incorpora l'avaluació qualitativa de l'experiència, les expectatives i la qualitat professional de treballadores i treballadors: fins a 10 punts.
El projecte i l'activitat preveu la revisió de metodologies de treball, valors, creences dels professionals a fi d'evolucionar de les visions més assistencialistes a les de prevenció, l'autonomia personal, l'atenció proactiva, comunitària, el treball en xarxa: fins a 10 punts.
El projecte facilita la transferibilitat de bones pràctiques entre professionals i organismes dedicats a l'acció i els afers socials: fins a 5 punts.
El projecte aporta solucions i pràctiques innovadores a fi de facilitar la millora de l'atenció i la intervenció socials en diferents tipus de serveis: fins a 5 punts.
Línia K. Programes per garantir els drets a persones lesbianes, gais, bisexuals, transgèneres i intersexuals i per lluitar contra l'homofòbia, la bifòbia, la lesbofòbia i la transfòbia.
La línia K de subvencions té per objecte donar suport a les entitats i les associacions que desenvolupin projectes adreçats a sensibilitzar i formar la població en general sobre la diversitat sexual i de gènere, i garantir els drets d'aquestes persones i atendre i donar suport a les persones gais, lesbianes, bisexuals, transgèneres i intersexuals que necessitin un suport específic.
Per a la línia de subvencions K, s'estableixen els tipus d'accions subvencionables següents:
K.1 Projectes de formació i sensibilització sobre diversitat sexual i de gènere.
K.2 Projectes d'atenció i acompanyament a les persones LGBTI.
K.3 Projectes de prevenció de l'homofòbia, la bifòbia, la lesbofòbia i la transfòbia.
Per a la línia K es prioritzaran:
Els programes que facilitin el desenvolupament dels objectius i les actuacions recollits a la Llei 11/2014, de 10 d'octubre, per a garantir els drets de lesbianes, gais, bisexuals, transgèneres i intersexuals i per a erradicar l'homofòbia, la bifòbia i la transfòbia.
Es tindran en compte els projectes que incideixen en els territoris de Catalunya amb més necessitats de visibilització i inclusió del col·lectiu.
Es tindrà en compte el nombre de població general beneficiària dels projectes i de la població amb necessitats específiques.
En relació amb la promoció i la garantia dels drets de les persones LGBTI:
Accions adreçades a formar la població adulta.
En relació amb la lluita contra l'homofòbia, la lesbofòbia, la bifòbia i la transfòbia:
Accions adreçades a prevenir i erradicar l'homofòbia, la lesbofòbia, la bifòbia i la transfòbia.
Accions adreçades a atendre les persones i els seus familiars.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions K, són els següents:
Innovació i efecte multiplicador de l'activitat sol·licitada: fins a 10 punts.
Experiència, estructura i capacitat de gestió de l'entitat per desenvolupar l'activitat sol·licitada: fins a 5 punts.
Utilització de valors d'igualtat, diversitat de gènere, corresponsabilitat, no discriminació i voluntariat: fins a 10 punts.
Implementació territorial de l'activitat proposada: fins a 10 punts.
Utilització de llenguatge no discriminatori en la documentació i els materials: fins a 5 punts.
Línia L. Programes per a actuacions d'accessibilitat i millora de la igualtat d'oportunitats per a persones amb discapacitat.
La línia L de subvencions té per objecte impulsar millores de l'accessibilitat arquitectònica i de l'accessibilitat a la comunicació de les entitats que presten atenció i serveis socials, per tal d'adequar-se a la normativa d'accessibilitat.
—2 Tipus d'acció subvencionable
Per a la línia de subvencions L, s'estableixen els tipus d'accions subvencionables següents:
L.1 Activitats de foment de l'accessibilitat a la comunicació del servei.
L.2 Activitats de foment de l'accessibilitat a l'accés i a l'interior de l'establiment.
3.1 Per al tipus d'acció subvencionable L.1 Foment de l'accessibilitat a la comunicació del servei, es prioritzaran:
Els productes de suport i l'adaptació o la creació de documents que permetin assolir i millorar l'accessibilitat a la comunicació del servei o de l'activitat que desenvolupa l'entitat.
3.2 Per al tipus d'acció subvencionable L.2 Foment de l'accessibilitat a l'accés i a l'interior de l'establiment, es prioritzaran:
Les actuacions que fan accessible l'itinerari d'accés i els interiors de l'establiment, així com l'adaptació o la creació d'una cambra de bany accessible.
—4 Especificitats de la línia de subvenció
4.1 Les entitats han d'estar inscrites en el Registre d'entitats, serveis i establiments socials.
4.2 Les accions, els productes i les quanties a subvencionar són les següents:
a) L.1 Activitats de foment de l'accessibilitat a la comunicació, que inclouen:
Programari d'accés alternatiu a l'ordinador.
Programari de reconeixement de veu.
Ajudes per llegir (com ara lupes, telelupes i làmpades per a baixa visió).
Perifèrics d'accés alternatiu a l'ordinador.
Productes per col·locar als accessos de l'ordinador i altres suports (com ara braços articulats i faristols).
Amplificadors de so: sistemes FM, instal·lació de bucle d'inducció magnètica de sala o bucle de mostrador i accessoris necessaris.
Adaptació o creació de documents en lectura fàcil.
Adaptacions per a l'accessibilitat de la pàgina web de l'entitat.
Excepcionalment es podran admetre productes assimilables als esmentats si són també per a la millora de la comunicació del servei.
L'ajut podrà ser fins a un màxim de 5.000,00 euros per entitat.
b) L.2 Activitats de foment de l'accessibilitat a l'accés i a l'interior de l'establiment, que inclouen obres per:
Fer accessibles els accessos i itineraris:
Instal·lació d'ascensors, plataformes verticals o inclinades (adquisició de l'aparell i obres d'instal·lació necessàries).
Altres solucions per suprimir desnivells o eliminar obstacles.
Excepcionalment es podran admetre accions assimilables a les esmentades si també són per a la millora de l'accessibilitat del servei.
L'ajut podrà ser fins a un màxim de 10.000,00 euros per cada acció.
4.3 Si una entitat sol·licita més d'una acció de la línia L.2, o sol·licita conjuntament accions de les línies L.1 i L.2, es prioritzarà la que tingui més puntuació.
En tot cas, la quantia màxima que es podrà atorgar serà de fins a 15.000 euros per entitat.
4.4 Queden excloses les accions de la línia L.2 per a l'accés a l'establiment, si aquest comparteix l'accés amb una comunitat de veïns.
4.5 En el cas que l'establiment de l'entitat sigui de lloguer o cessió, per a l'L2 cal tenir en compte el següent:
a) En cas d'obres, cal disposar d'un contracte de lloguer o de cessió de l'establiment per a un període igual o superior a 5 anys a partir de la data de la sol·licitud de l'ajut.
b) En cas d'instal·lació d'ascensors, plataformes elevadores inclinades o verticals, cal disposar d'un contracte de lloguer o cessió de l'establiment per a un període igual o superior a 8 anys a partir de la data de la sol·licitud de l'ajut.
4.6 En convocatòries posteriors d'aquesta línia, les accions que hagin rebut subvenció no es podran tornar a sol·licitar si són per a la mateixa acció concreta, d'acord amb el següent:
a) Línia L.1: la instal·lació de bucle magnètic de sala, en el mateix espai o sala, de videoporters i l'adequació de pàgines web seran incompatibles amb l'atorgament en els 5 anys posteriors a la seva concessió i passats aquests 5 anys s'ha de justificar la necessitat.
b) Línia L.2: les accions de la línia L2 seran incompatibles amb l'atorgament en els 10 anys posteriors a la seva concessió.
4.7 Documentació específica que cal adjuntar a la sol·licitud:
a) Pressupost de l'empresa subministradora dels productes de suport o ajudes a la comunicació, amb indicació del tipus d'IVA.
b) En el cas dels documents en lectura fàcil, a més del pressupost, cal indicar: títol o nom del document, descripció del contingut i extensió del document.
a) Si es tracta d'obres o instal·lacions que no requereixen un projecte tècnic, s'ha d'aportar plànols o croquis de l'establiment amb mides de l'estat actual i de la proposta d'actuació.
b) Si es tracta d'obres o instal·lacions que requereixen un projecte tècnic, s'han d'aportar els plànols amb la memòria tècnica.
c) Fotografia/es de l'estat anterior a l'adaptació.
d) Pressupost de l'empresa que realitzarà les obres o instal·lacions desglossat per conceptes amb indicació del tipus d'IVA.
e) Altres pressupostos relacionats amb les obres (honoraris professionals, llicències, etc.).
f) Acreditació del contracte de lloguer o de cessió de l'establiment, sempre que no estigui inscrit en el Registre de la Propietat.
4.8 Documentació específica que cal adjuntar en la justificació.
Factures dels productes de suport o accions per a la comunicació adquirits.
a) Fotografia/es de l'adaptació feta.
b) Certificat final d'obra (en cas d'obres o instal·lacions que requereixin projecte tècnic).
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions L responen al següent:
Línia M. Programes per al foment de la igualtat d'oportunitats de dones i homes en el treball i de lluita contra la violència masclista en l'àmbit laboral.
La línia M de subvencions té per objecte fomentar la igualtat d'oportunitats entre dones i homes a l'àmbit laboral a través d'ajuts per a la realització d'accions de sensibilització, formació, elaboració de materials i metodologies i altres actuacions que preveu la Llei 17/2015, del 21 de juliol, d'igualtat efectiva de dones i homes que tinguin incidència en l'àmbit laboral.
Per a la línia de subvencions M, s'estableixen els tipus d'accions subvencionables següents:
M.1 Activitats de sensibilització, promoció i divulgació per avançar en la igualtat d'oportunitats de les dones en el treball.
M.2 Activitats de jornades i formació relacionades amb la igualtat salarial, la lluita contra els estereotips, la segregació ocupacional, l'accés de les dones a càrrecs directius, el foment de la corresponsabilitat i la prevenció de l'assetjament sexual i per raó de sexe a l'àmbit laboral.
M.3 Activitats d'elaboració d'estudis i materials relacionats amb la igualtat d'oportunitats de dones i homes que siguin innovadors o que tinguin una aplicació pràctica en el mercat laboral català.
M.4 Activitats per fomentar la igualtat d'oportunitats en el treball adreçades a empreses, organitzacions i institucions.
M.5 Activitats de lluita contra la violència masclista a l'àmbit laboral amb càrrec al fons del Pacte d'Estat contra la Violència de Gènere.
Per a la línia M, es prioritzaran:
La realització d'accions que tinguin impacte a les diferents demarcacions territorials.
Les activitats innovadores, que tinguin un efecte multiplicador i que incideixin en l'eliminació de les desigualtats entre dones i homes en l'àmbit laboral.
Per a la línia M.5, es prioritzaran:
Projectes i actuacions que abordin de manera integral o específica l'assetjament sexual i per raó de sexe i qualsevol forma de violència de gènere en l'àmbit laboral.
Realització d'estudis, investigacions, materials o campanyes que contribueixin a la millora del coneixement sobre la violència contra les dones a l'àmbit laboral.
Actuacions d'acompanyament (tutorització, mentoria, etc.) de les dones víctimes de violència en els processos d'inserció en el mercat de treball.
És un requisit necessari per poder atorgar la subvenció que els projectes presentats tinguin perspectiva de gènere i la utilització d'un llenguatge no discriminatori.
Els projectes que tinguin com a objectiu la realització del pla d'igualtat de l'entitat no es consideraran elegibles en aquesta línia de subvenció.
Els 40 punts corresponents als criteris de valoració específics esmentats al punt 12 de l'annex 1 de les bases reguladores per a la línia de subvencions M són els següents:
5.1 Activitat que incideix a eliminar les desigualtats entre dones i homes a l'àmbit laboral relacionada amb: igualtat salarial, la lluita contra els estereotips, la segregació ocupacional, l'accés de les dones a càrrecs directius, el foment de la corresponsabilitat i la prevenció de l'assetjament sexual i per raó de sexe a l'àmbit laboral: fins a 20 punts.
5.2 Innovació i efecte multiplicador de l'activitat sol·licitada: fins a 10 punts.
5.3 Experiència i coneixements de l'entitat per desenvolupar l'activitat sol·licitada, i també que l'entitat disposi de pla d'igualtat o realitzi mesures d'igualtat adreçades a la seva plantilla: fins a 10 punts.
Línia N. Programes adreçats a cobrir les necessitats bàsiques de famílies i persones que es troben en situació de vulnerabilitat.
La línia N de subvencions té per objecte les ajudes econòmiques i la prestació de serveis per cobrir les necessitats bàsiques d'alimentació, higiene personal, roba, medicaments o altres productes, per promoure la millora o la preservació de la salut, i les despeses de manteniment bàsic de la llar, així com qualsevol altra de naturalesa similar.
Igualment, s'adreça a les actuacions de sensibilització contra el malbaratament alimentari.
Per a la línia de subvencions N, s'estableixen els tipus d'accions subvencionables següents:
N.1 Projectes d'ajudes econòmiques i prestació de serveis a famílies i a persones que es troben en situació de vulnerabilitat.
N.2 Projectes de sensibilització contra el malbaratament alimentari.
En el cas de centres de distribució d'aliments (CDA), es prioritzaran les accions adreçades a potenciar el treball conjunt de diverses entitats d'un mateix territori i agrupar els serveis que ofereixen en un únic CDA per tal de millorar l'eficàcia, l'eficiència, la qualitat i l'equitat dels serveis.
En el cas d'accions destinades a sensibilitzar contra el malbaratament alimentari, es prioritzaran les actuacions que siguin complementàries de projectes destinats a cobrir necessitats bàsiques d'alimentació.
4.1 Per a les subvencions de la línia N.1 es pot subvencionar fins a un 100% del cost de l'acció.
4.1.1 Es consideren despeses directes, a més de les definides en les bases generals:
b) Despeses corrents derivades del transport per al repartiment del material.
c) Despeses de lloguer i subministraments de la llar de les persones en situació de vulnerabilitat.
d) Xecs, vals o targetes de compra per a establiments de venda d'aliments i productes d'higiene sempre que s'acreditin els productes adquirits amb aquests instruments, amb identificació del beneficiari, així com el comprovat de lliurament.
e) Despeses de personal destinat a tasques de logística o de seguiment i suport a les famílies beneficiàries: s'inclouen costos salarials i assegurances socials del personal adscrit al desenvolupament de l'activitat subvencionada.
Per aquest concepte, es podrà imputar a la subvenció fins a un màxim del 50% de la quantitat concedida per aquesta línia.
En el cas de personal assignat a aquestes actuacions a temps parcial, s'aplica la part proporcional corresponent, en funció de la dedicació efectiva.
4.1.2 Es pot imputar a la subvenció en concepte de despeses indirectes fins a un import màxim d'un 10% de la quantitat concedida per aquesta línia.
4.1.3 Les despeses que amb caràcter general han estat definides com a no subvencionables, en cap cas podran formar part del pressupost de les accions proposades en aquesta línia.
4.1.4 Les entitats que es presentin per primera vegada per a aquesta línia han d'acreditar documentalment la col·laboració o la coordinació amb els serveis socials bàsics del seu territori.
4.1.5 En el cas de les accions adreçades a la distribució d'aliments a famílies i persones vulnerables, cal que estiguin inscrites al Registre d'entitats i establiments de serveis socials (RESES) com a servei de distribució d'aliments o com a servei de suport als serveis socials bàsics, o haver fet la sol·licitud d'inscripció.
En aquest cas, s'haurà d'haver formalitzat la inscripció prèviament a la publicació de la convocatòria.
4.1.6 El beneficiari podrà subcontractar, totalment o parcialment, a tercers l'activitat subvencionada fins a un percentatge màxim del 100%.
4.1.7 Quan la despesa mínima, realitzada i justificada, de l'acció subvencionada sigui inferior al 50% del pressupost presentat, però es pugui garantir que s'han complert l'objecte i la finalitat de la subvenció, l'òrgan concedent emetrà un informe que ho acrediti.
4.1.8 La tramitació del document d'obligació de la bestreta de la primera anualitat es farà d'acord amb el que estableix la base general 26.2.
4.1.9 La revocació o renúncia per la no execució total o parcial durant el primer exercici de la convocatòria, no comportarà necessàriament la revocació o renúncia per als exercicis següents.
4.2 Per a les subvencions de la línia N.2, es pot subvencionar fins a un 100% del cost de l'acció.
4.2.1 Es consideren despeses directes, a més de les definides en les bases generals:
a) Despeses de personal destinat a tasques de sensibilització.
El total d'aquestes despeses que s'ha d'imputar a la subvenció ha de ser com a mínim del 80% de l'import atorgat.
b) Despeses per a l'adquisició d'aliments i material de difusió directament relacionat amb l'acció subvencionada.
Aquestes despeses es podran imputar a la subvenció fins a un import màxim del 20% de la quantitat concedida perquè no constitueixen l'objectiu principal d'aquesta línia, que és la sensibilització contra el malbaratament alimentari.
4.2.2 Es pot imputar a la subvenció en concepte de despeses indirectes fins a un import màxim d'un 10% de la quantitat concedida per a aquesta línia.
4.2.3 Les despeses que amb caràcter general han estat definides com a no subvencionables, en cap cas podran formar part del pressupost de les accions proposades en aquesta línia.
4.2.4 El beneficiari podrà subcontractar, totalment o parcialment, a tercers l'activitat subvencionada fins a un percentatge màxim del 100%.
4.2.5 Quan la despesa mínima, realitzada i justificada, de l'acció subvencionada sigui inferior al 50% del pressupost presentat, però es pugui garantir que s'han complert l'objecte i finalitat de la subvenció, l'òrgan concedent emetrà un informe que ho acrediti.
En aquest cas no s'aplicarà el que preveu el punt 8.4 de les bases generals i es revocarà d'acord amb el que preveu la base 27.
4.2.6 La tramitació del document d'obligació de la bestreta de la primera anualitat es farà d'acord amb el que estableix la base general 26.2.
4.2.7 La revocació o renúncia per la no execució total o parcial durant el primer exercici de la convocatòria, no comportarà necessàriament la revocació o renúncia per als exercicis següents.
5.1 Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions N.1 són els següents:
No seran subvencionables les activitats que tinguin un objectiu lúdic o de lleure, i s'hauran d'inadmetre, atès que no formen part de les competències de la Direcció General de Protecció Social.
5.2 Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions N.2 són els següents:
Línia Q. Programes de suport a l'educació en el lleure.
La línia Q de subvencions té per objecte donar suport a les entitats que fan activitats d'educació en el lleure, en la mesura que aquestes activitats educatives contribueixin significativament al creixement integral d'infants i joves, faciliten competències i habilitats socials favorables a la convivència, fan aportacions a la construcció de la ciutadania i també són un instrument de cohesió social.
Als efectes d'aquesta línia de subvenció, s'entén com a activitats d'educació en el lleure les que segueixen les metodologies pròpies de l'escoltisme o de l'esplai.
Per a la línia de subvencions Q, s'estableixen els tipus d'accions subvencionables següents:
Q.1 Projectes d'educació en el lleure.
Q.2 Projectes de suport a les petites i mitjanes federacions i moviments d'entitats d'educació en el lleure i a les seves entitats membres.
Q.3 Projectes de suport a les grans federacions i als moviments d'entitats d'educació en el lleure i a les seves entitats membres.
Q.4 Activitats per a la participació en igualtat de condicions a les activitats d'educació en el lleure.
4.1 Pel que fa a totes les accions subvencionables de la línia Q:
a) Les entitats sol·licitants d'aquestes subvencions han d'estar inscrites al Cens d'entitats juvenils en la data de publicació de la convocatòria de la subvenció i tenir-hi la documentació actualitzada.
b) Cada entitat només pot sol·licitar subvenció per a un sol projecte i per a un sol tipus d'acció següent: E.1, E.2, E.3, Q.1, Q.2 i Q.3, que són incompatibles entre si.
c) Els projectes o programes de suport han de ser d'educació en el lleure.
d) Només podran optar a l'acció Q.4 les entitats que puguin ser sol·licitants de les accions Q.2 i Q.3.
e) La Direcció General de Joventut podrà, d'ofici, canviar de línia una sol·licitud per tal d'adequar-la a aquella que més li escaigui.
f) Les actuacions objecte d'aquestes accions subvencionables tindran una durada pluriennal, d'acord amb l'ordre de la convocatòria ordinària corresponent, excepte l'acció subvencionable Q.4, que serà anual.
h) En el cas de federacions, moviments i coordinadores, a la justificació de la subvenció, a més del que estableixen les bases generals, s'ha d'aportar:
La relació detallada de la distribució de la subvenció entre les entitats membres de la federació, moviment o coordinadora, d'acord amb el model que estarà disponible a la Seu electrònica de la Generalitat de Catalunya i al web del Departament de Treball, Afers Socials i Famílies.
Els criteris de distribució de la subvenció entre les entitats membres acordats per l'òrgan corresponent de la federació, moviment o coordinadora.
Certificacions signades per les persones responsables de les entitats membres en què s'indiqui l'import que la seva entitat ha rebut de la federació, moviment o coordinadora d'acord amb la subvenció de la Direcció General de Joventut i el nombre de participants, d'acord amb el model que estarà disponible en el web del Departament de Treball, Afers Socials i Famílies ( http://treballiaferssocials.gencat.cat ).
En el cas que hi hagi una diferència entre la distribució prevista en el moment de la sol·licitud i l'efectuada en el moment de la justificació, la federació, el moviment o la coordinadora haurà de justificar-ne els motius.
En els documents de justificació s'admetran despeses efectuades per les entitats membres a la federació, el moviment o la coordinadora si consten com a tals en el Cens d'entitats juvenils, sens perjudici d'allò que estableix el punt 25.8 de les bases reguladores.
i) L'import a atorgar s'establirà de forma proporcional a la valoració obtinguda per l'expedient, de manera que cada expedient quedarà assignat a un interval de nota i per a cadascun dels intervals de nota es fixarà un import determinat.
4.2 Pel que fa al tipus d'acció subvencionable Q.1:
a) Les entitats que optin a aquesta acció subvencionable no poden formar part de cap federació, moviment o coordinadora que opti a les accions subvencionables E.1, E.2, E.3, Q.2, Q.3 i Q.4.
b) S'estableix la incompatibilitat d'obtenir o ser beneficiari simultàniament d'una subvenció per l'acció Q.1 i simultàniament per l'acció subvencionable B.1 i F.3.b).
4.3 Pel que fa als tipus d'accions subvencionables Q.2 i Q.3:
a) Només podran obtenir la condició de beneficiari dels tipus d'acció Q.2 i Q.3 aquells sol·licitants que estiguin inscrits en el Cens d'entitats juvenils en els àmbits d'actuació "coordinació d'entitats" en la data de publicació de la convocatòria de la subvenció i tenir-hi la documentació actualitzada.
b) Com a mínim un 80% de les entitats de base que formen part de les entitats establertes a l'apartat anterior han d'estar inscrites al Cens d'entitats juvenils en els àmbits d'actuació "esplai" o "escoltisme".
c) No pot estar integrada o formar part d'una federació o un moviment d'entitats d'educació en el lleure d'abast superior o més ampli que també opti a alguna d'aquestes accions (Q.2 i Q.3).
d) Atès que la finalitat d'aquests tipus d'accions subvencionables inclou donar suport al funcionament general de les entitats beneficiàries s'admeten despeses infraestructurals, de personal i de consums corresponents al funcionament ordinari de l'entitat degudament reflectits al pressupost de la sol·licitud.
e) Les despeses per activitats inclouran igualment les despeses per la participació en activitats de dins i fora de Catalunya, i viatges dels grups membres de l'entitat i dels seus responsables per dur a terme aquestes activitats, amb els límits i les condicions que estableix la normativa que regula les indemnitzacions per raó del servei en l'àmbit de la Generalitat de Catalunya (Decret 138/2008, de 8 de juliol, d'indemnitzacions per raó del servei).
f) Per a aquestes accions es podrà subvencionar fins a un import màxim del 95% del cost de l'acció, d'acord amb el pressupost presentat.
4.4 Pel que fa al tipus d'acció subvencionable Q.3:
a) Cal tenir com a mínim deu centres federats amb ritme de funcionament setmanal.
b) Cal tenir centres federats en més d'una comarca.
c) Cal tenir un mínim de 40 membres de la federació, el moviment o la coordinadora inscrits al Cens d'entitats juvenils de la Direcció General de Joventut.
d) S'estableix la incompatibilitat d'obtenir o ser beneficiari simultàniament d'una subvenció per l'acció Q.3 i simultàniament per l'acció subvencionable F.5.
4.5 Pel que fa al tipus d'acció subvencionable Q.4:
a) Les federacions, els moviments o les coordinadores que optin a aquesta acció subvencionable, han d'estar inscrites al Cens d'entitats juvenils en l'àmbit d'actuació "coordinació d'entitats" en la data de publicació de la convocatòria de la subvenció.
b) Les federacions, els moviments o les coordinadores facilitaran un ajut per a l'accés a activitats d'educació en el lleure durant les vacances o durant el curs a un nombre d'infants i joves proporcional a l'import de la subvenció rebuda, que serà comunicat formalment a l'entitat beneficiària un cop publicada la resolució de la subvenció.
c) Les activitats esmentades a l'apartat anterior es portaran a terme l'estiu de l'any de la convocatòria (activitats de vacances) o des del setembre de l'any anterior a la convocatòria fins al juny de l'any de la convocatòria (activitats durant el curs).
d) La documentació a emplenar per les persones que siguin tutors i tutores legals dels nois i noies que tinguin un ajut per participar en les activitats esmentades a l'apartat b, la seva signatura, la validació per part de l'entitat beneficiària, i el rebut signat, s'hauran de formalitzar en un document normalitzat que estarà disponible al web del Departament de Treball, Afers Socials i Famílies ( http://treballiaferssocials.gencat.cat ).
e) Els criteris de validació, que hauran d'aplicar les federacions, els moviments o les coordinadores per confirmar la necessitat efectiva de la persona participant de gaudir de l'ajut facilitat a partir de la subvenció que el Departament de Treball, Afers Socials i Famílies dona a les entitats esmentades, seran:
Tenir una renda familiar inferior a 20.000 euros anuals, prorratejada pel nombre de membres de la unitat familiar d'acord amb el barem següent:
Per cada membre de més s'augmentarà el coeficient en 0,30.
En cas que un membre de la unitat familiar tingui el reconeixement legal de persona amb un grau de discapacitat igual o superior al 33%, s'aplicarà el coeficient corresponent a un membre més.
En cas de família monoparental s'aplicarà el coeficient corresponent a un membre més i, en qualsevol cas, es considerarà un mínim de 4.
Acreditar ser titular d'una beca menjador.
Disposar d'un informe d'un treballador o treballadora social.
Disposar d'un informe d'una àrea bàsica de serveis socials.
Disposar d'un informe acreditatiu per part dels serveis de Càritas.
Acreditar la situació laboral d'atur per part d'un dels dos progenitors.
Acreditar ser titular d'una renda garantida de ciutadania, PIRMI, renda de suficiència, pensió contributiva o similar.
Es podran valorar altres situacions que les persones beneficiàries puguin acreditar, amb l'acceptació prèvia per part de la Direcció General de Joventut.
f) La justificació es farà mitjançant l'aportació de la documentació següent:
Un compte justificatiu, segons el model establert, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
Una liquidació del total del pressupost del projecte que es va presentar amb la sol·licitud, en què s'han d'indicar els ingressos i les despeses del projecte subvencionat i, si escau, s'han de motivar les desviacions respecte al pressupost inicial, segons el model normalitzat, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
Un compte justificatiu específic que tindrà caràcter de declaració responsable de l'entitat beneficiària, que asseguri que la persona que ha rebut l'ajut ha participat en l'activitat que constava en el document normalitzat abans esmentat la qual contindrà el corresponent apartat "rebut" signat per la persona tutora legal.
En la declaració responsable ha de constar la relació numerada dels ajuts efectuats d'acord amb el model que estarà disponible al web del Departament de Treball, Afers Socials i Famílies.
En aquells casos que, finalment s'hagi participat en una altra activitat diferent a la que consta en el document normalitzat esmentat, caldrà adjuntar també un informe explicatiu.
Un informe explicatiu dels criteris de distribució dels ajuts.
Un cop rebuda aquesta documentació justificativa, la Direcció General de Joventut, per tal d'obtenir una evidència raonable sobre la destinació adequada de la subvenció, comprovarà l'aplicació correcta dels ajuts efectuats, i sol·licitarà a cada entitat beneficiària la demostració de les circumstàncies que han fet validar el document normalitzat esmentat a l'apartat d) i de la participació efectiva de la persona interessada en l'activitat mitjançant la tècnica del mostreig sistemàtic, que han de representar com a mínim el 20% de l'import d'ajuts atorgats.
L'òrgan gestor de la Direcció General de Joventut requerirà a l'entitat beneficiària l'aportació de la documentació justificativa que resulta del mostreig.
g) S'acceptarà que fins a un màxim del 5% de l'import assignat a cada entitat beneficiària es justifiqui mitjançant despeses de material d'ús personal necessari per a la participació en les activitats esmentades a l'apartat b) (motxilles, sacs de dormir, cantimplores, etc.).
Aquestes despeses es justificaran d'acord amb els criteris establerts a l'annex 1 d'aquestes bases.
h) S'estableix la incompatibilitat d'obtenir o ser beneficiari simultàniament d'una subvenció per a l'acció Q.4 i simultàniament per a l'acció subvencionable Q.1.
i) Per a aquesta acció es podrà subvencionar fins a un import màxim del 95% del cost de l'acció, d'acord amb el pressupost presentat.
5.1 Pel que fa a l'acció subvencionable Q.1:
a) L'impacte de l'entitat i l'activitat en l'entorn on porta a terme la seva activitat: fins a 20 punts.
b) Les necessitats socials i educatives de la població atesa: fins a 10 punts.
c) La realització d'activitats d'educació en el lleure incloses en la normativa vigent que regula les activitats d'educació en el lleure en les quals participen menors de 18 anys: fins a 10 punts.
5.2 Pel que fa a les accions subvencionables Q.2 i Q.3:
a) Dades d'implantació i impacte de les activitats que es desenvolupin per promoure l'educació en el lleure infantil i juvenil vinculades als centres membres de la federació o el moviment.
Es tindrà en compte l'impacte i l'abast territorial de les activitats desenvolupades en barris o zones amb risc de vulnerabilitat social i aquelles que tinguin incidència social per al desenvolupament comunitari: fins a 15 punts.
b) L'impacte i abast territorial de les actuacions de coordinació i suport als centres d'esplai o agrupaments escoltes membres de la federació o el moviment o la coordinadora: fins a 10 punts.
c) Les activitats de formació de monitors/ores i de directors/ores d'educació en el lleure que contribueixin al compliment de la normativa vigent i a una preparació adequada dels/de les educadors/ores en el lleure: fins a 10 punts.
d) Les dades d'implantació i l'impacte de les activitats d'educació en el lleure incloses en la normativa vigent que regula les activitats d'educació en el lleure en les quals participen menors de 18 anys realitzades per la federació, el moviment o la coordinadora per les seves entitats membres: fins a 5 punts.
5.3 Pel que fa a l'acció subvencionable Q.4:
a) Nombre de participants/dia en activitats organitzades per entitats membres de la federació, el moviment o la coordinadora, l'any anterior al de la convocatòria i notificades a la Direcció General de Joventut: fins a 20 punts.
b) Nombre de centres membres de la federació, el moviment o la coordinadora, inscrits al Cens d'entitats de la Direcció General de Joventut fins a la data de la convocatòria i situats en barris o zones d'especial vulnerabilitat social: fins a 20 punts.
Línia R. Programes d'atenció a persones sense llar en el seu procés de recuperació d'autonomia personal i vincles socials.
La línia R de subvencions té per objecte facilitar instruments per tal que les persones sense llar puguin recuperar la seva autonomia i puguin establir vincles socials.
Per a la línia de subvencions R, s'estableix el tipus d'accions subvencionable següent:
R.1 Projectes específics en l'àmbit de l'atenció a persones sense llar en el seu procés de recuperació d'autonomia personal i vincles socials.
Per a la línia R es prioritzaran:
Aquelles accions de suport i acompanyament adreçades a persones que viuen en habitatges d'inclusió social, o el desenvolupament d'experiències basades en la metodologia del Housing First.
4.1 Per a les subvencions de la línia R es pot subvencionar fins a un 100% del cost de l'acció.
4.2 Es consideren despeses directes, a més de les definides en les bases generals, les despeses de lloguer, de subministraments i de comunitat vinculades als habitatges on es duen a terme les accions subvencionades.
4.3 Així mateix es consideren despeses directes les despeses per a l'adquisició d'aliments, productes d'higiene personal, roba, material escolar bàsic, medicaments i ajudes tècniques o productes de suport bàsics (odontologia, ulleres, audiòfons, crosses i cadires de rodes, llits articulats i pròtesis) i qualssevol altres de naturalesa similar.
Aquestes despeses es podran imputar a la subvenció fins a un import màxim del 10% de la quantitat concedida perquè no constitueixen l'objectiu principal d'aquesta línia que és l'acompanyament de professionals en procés de recuperació de les persones que es troben en situació vulnerable.
4.4 Es pot imputar a la subvenció en concepte de despeses indirectes fins a un import màxim d'un 10% del total de la quantitat concedida per a aquesta línia.
4.5 Les despeses que amb caràcter general han estat definides com a no subvencionables, en cap cas podran formar part del pressupost de les accions proposades en aquesta línia.
4.6 El beneficiari podrà subcontractar, totalment o parcialment, a tercers l'activitat subvencionada fins a un percentatge màxim del 100%.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions R són els següents:
Coordinació, cooperació i col·laboració amb els serveis socials bàsics municipals o comarcals per a l'execució de les actuacions objecte de la subvenció, especialment en l'àmbit del sensellarisme.
Es valoraran especialment aquelles entitats que aportin una acreditació emesa per almenys un dels ajuntaments que col·laboren en el projecte pilot que impulsa la Generalitat de Catalunya en el marc de l'Estratègia integral per a l'abordatge del sensellarisme a Catalunya, segons la qual les actuacions previstes es duran a terme com a part del projecte pilot esmentat: fins a 10 punts.
Línia S. Programes innovadors de caire preventiu adreçats a evitar l'exclusió social i facilitar l'apoderament de persones que es troben en situació de pobresa.
La línia S de subvencions té per objecte cobrir totes aquelles accions adreçades a pal·liar els efectes de l'exclusió social i facilitar l'apoderament de les persones que es trobin en aquesta situació.
Per a la línia de subvencions S, s'estableix el tipus d'acció subvencionable següent:
S.1 Projectes innovadors de caire preventiu adreçats a evitar l'exclusió social i facilitar l'apoderament de persones que es troben en situació de pobresa.
Per a la línia S es prioritzaran:
Les accions que incloguin una intervenció de caràcter transversal amb un acompanyament que faciliti instruments per tal que les persones i les famílies puguin superar la seva situació.
4.1 Per a les subvencions de la línia S es pot subvencionar fins a un 100% del cost de l'acció.
4.2 Es consideren despeses directes, a més de les definides en les bases generals:
Aquestes despeses es podran imputar a la subvenció fins a un import màxim del 10% del total de la quantitat concedida perquè no constitueixen l'objectiu principal d'aquesta línia que és l'acompanyament de professionals en procés de recuperació de les persones que es troben en situació vulnerable.
b) Despeses de mobilitat de les persones beneficiàries.
4.3 Es pot imputar a la subvenció en concepte de despeses indirectes fins a un import màxim d'un 10% del total de la quantitat concedida per a aquesta línia.
4.4 Les despeses que, amb caràcter general han estat definides com a no subvencionables, en cap cas podran formar part del pressupost de les accions proposades en aquesta línia.
4.5 El beneficiari podrà subcontractar, totalment o parcialment, a tercers l'activitat subvencionada fins a un percentatge màxim del 100%.
4.6 Queden excloses les activitats amb finalitat formativa o ocupacional, i s'hauran d'inadmetre, atès que no formen part de les competències de la Direcció General de Serveis Socials.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions S són els següents:
No seran subvencionables les activitats que tinguin un objectiu lúdic o de lleure, i s'hauran d'inadmetre, atès que no formen part de les competències de la Direcció general de Serveis Socials.
Línia T. Programes de prevenció, suport i lluita contra el maltractament a les persones grans i de promoció de les persones grans actives.
La línia T de subvencions té per objecte el suport en el finançament dels programes i les actuacions que portin a terme les entitats privades sense ànim de lucre, contra els maltractaments a les persones grans, i de promoció, mentoria i protecció de les persones grans actives.
Per a la línia de subvencions T, s'estableixen els tipus d'accions subvencionables següents:
T.1 Activitats de lluita contra la violència i el maltractament a les persones grans.
3.1 Per al tipus d'acció subvencionable T.1 Activitats de lluita contra la violència i el maltractament a les persones grans, no es defineixen prioritats diferents dels criteris de valoració.
3.2 Per al tipus d'acció subvencionable T.2 Activitats d'envelliment actiu, es prioritzaran els projectes que fomentin la promoció, l'apoderament, la mentoria, l'acompanyament o els projectes amb l'objectiu de pal·liar la soledat de les persones grans i que tinguin en compte:
a) Les relacions intergeneracionals, enteses com a mecanisme per enfortir la cohesió social, que estimulin la solidaritat entre generacions a través de les contribucions al benestar comú.
b) La mentoria, entesa com a mecanisme de suport basat en l'acompanyament, amb la finalitat d'aportar, per part del mentor, una sèrie de capacitats i experiències que resultin generadores d'un vincle emocional bidireccional i que, mitjançant l'apoderament de l'individu, permetin reforçar la seva integració social.
c) La detecció de situacions d'aïllament, soledat no volguda o mancances i necessitats personals amb l'objectiu d'iniciar un procés d'intervenció o derivació que permeti assegurar el restabliment i l'equilibri personal i social, també amb voluntariat.
d) El foment de la participació comunitària.
Les entitats en funció del tipus d'activitat que desenvolupen hauran d'optar a presentar-se a la línia T.1 o T.2.
En cap cas, un mateix projecte podrà ser subvencionat alhora per les línies T.1, T.2, A.1 i A.2.
T.1 Activitats de lluita contra la violència i el maltractament a les persones grans:
Sensibilització de la societat i prevenció en relació amb el maltractament a les persones grans: fins a 15 punts.
Detecció i derivació de possibles casos de maltractaments a les persones grans: fins a 15 punts.
Experiència de l'entitat en l'àmbit i en el desenvolupament d'altres projectes relacionats amb la gent gran: fins a 5 punts.
Impacte comunitari del projecte o impacte sobre col·lectius vulnerables: fins a 5 punts.
T.2 Activitats d'envelliment actiu:
El projecte preveu la vessant intergeneracional o fomenta la participació de voluntariat: fins a 10 punts.
El projecte té una vessant de treball comunitari o es desenvolupa en una zona o col·lectiu prioritari: fins a 10 punts.
El projecte preveu l'apoderament, l'acompanyament o la detecció de necessitats: fins a 15 punts.
Experiència de l'entitat en l'àmbit i en el desenvolupament d'altres projectes relacionats amb gent gran: fins a 5 punts.
Línia V. Programes de suport als projectes per a la igualtat de gènere i per a la lluita contra la violència masclista en els àmbits juvenils i d'educació en el lleure.
La línia V de subvencions té per objecte el suport en el finançament dels programes i les actuacions de promoció de la igualtat de gènere o de prevenció i lluita contra la violència masclista adreçades a infants, adolescents i joves.
Per a la línia de subvencions V, s'estableixen els tipus d'accions subvencionables següents:
V.1 Activitats de promoció de la igualtat de gènere i la prevenció de la violència masclista amb càrrec al fons del Pacte d'Estat contra la Violència de Gènere.
V.2 Activitats d'educació en el lleure vinculades a la igualtat de gènere i a la prevenció de la violència masclista amb càrrec al fons del Pacte d'Estat contra la Violència de Gènere.
Per a l'acció subvencionable V.1, es prioritzaran les accions que tingui per objectiu:
a) Desenvolupar actuacions adreçades a promoure la igualtat de gènere entre les persones joves.
b) Desenvolupar actuacions adreçades a detectar, evitar i prevenir la violència masclista entre les persones joves.
Per a l'acció subvencionable V.2, es prioritzaran les accions que tingui per objectiu:
a) Desenvolupar actuacions educatives específiques perquè infants, adolescents i joves interioritzin la igualtat com un valor essencial per a la convivència entre homes i dones.
b) Crear materials i recursos pedagògics perquè infants, adolescents i joves interioritzin la igualtat com un valor essencial per a la convivència entre homes i dones.
c) Definir i aplicar processos de detecció de violència masclista en l'àmbit familiar d'infants i adolescents que participen en activitats d'educació en el lleure.
d) Desenvolupar accions formatives adreçades a educadors/ores en matèria d'igualtat de gènere i de prevenció i intervenció en casos de violència masclista.
Les accions subvencionables V.1 i V.2 són incompatibles entre si.
Els projectes subvencionats per aquesta línia de subvenció han d'estar alineats amb el que preveu el Pacte d'Estat contra la Violència de Gènere.
La Direcció General de Joventut pot, d'ofici, canviar de línia o d'acció subvencionable una sol·licitud per tal d'adequar-la a la que més li escaigui.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions V, són els següents:
a) La participació i la implicació de persones joves en el desenvolupament del projecte: fins a 12 punts.
b) La contribució a l'equilibri territorial en actuacions de prevenció i protecció: fins a 12 punts.
c) Els coneixements i l'experiència de l'entitat en matèria de gènere: fins a 12 punts.
d) La solvència de l'entitat sol·licitant i, si escau, els antecedents disponibles a la Direcció General de Joventut: fins a 4 punts.
Línia H. Programes de suport a les famílies.
La línia H de subvencions té per objecte el finançament dels serveis d'orientació i acompanyament que ofereixen suport integral a les famílies per a la millora del seu benestar emocional i relacional, que els orienten i acompanyen en l'educació i criança dels fills i filles, i els donen suport en les situacions de dificultat que es puguin trobar al llarg del seu cicle vital.
Per a la línia de subvencions H, s'estableixen els tipus d'accions subvencionables següents:
H.1 Serveis d'acompanyament a la família amb necessitats específiques (SAFE).
H.2 Serveis d'orientació i acompanyament a les famílies (SOAF).
Les entitats en funció del tipus d'activitat que desenvolupen hauran d'optar a presentar-se a la línia H.1 o H.2.
4.1 Els serveis d'acompanyament a la família amb necessitats específiques (SAFE) donen suport i acompanyament a les famílies amb algun membre amb problemàtica de salut, diversitat funcional, diversitat familiar o altres situacions que requereixen un suport especialitzat.
Aquests serveis ofereixen un conjunt d'actuacions dirigides a donar eines i estratègies a les famílies, de manera individual o grupal, amb la finalitat de dotar-les de recursos per enfrontar-se a les dificultats que es troben.
4.2 Els serveis d'orientació i acompanyament a les famílies (SOAF) i els programes d'orientació educativa han de:
a) Proporcionar una atenció integral, orientació, informació i acompanyament en funció de cada necessitat familiar, des de la vessant preventiva i universal i des d'una perspectiva integral de família.
b) Oferir orientació educativa a les famílies, i donar suport a les relacions intrafamiliars i enfortir les capacitats parentals com a mesura preventiva.
c) Portar a terme intervencions individuals i grupals per afavorir dinàmiques familiars saludables i per a la millora del benestar relacional.
d) Promoure actuacions en l'àmbit comunitari i afavorir les relacions intergeneracionals i interfamiliars.
e) Ser un servei complementari a la xarxa de serveis socials del territori que treballa en coordinació amb els agents dels serveis públics i privats i que deriva, quan calgui, les famílies als serveis especialitzats.
f) Compartir coneixements i experiències per a una millora en la intervenció en la família en el territori i donar suport als professionals que treballen amb famílies d'altres àmbits.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions H, són els següents:
El projecte té un caràcter preventiu: fins a 7 punts.
El projecte té un enfocament relacional i sistèmic: fins a 7 punts.
El projecte té una vessant de treball comunitari: fins a 6 punts.
El projecte preveu una actuació integral en l'enfocament de la situació familiar: fins a 6 punts.
El projecte inclou intervenció grupal amb les famílies: fins a 4 punts.
Experiència de l'entitat en l'àmbit de famílies: fins a 5 punts.
Horari d'atenció del servei i mesos que el servei roman obert: fins a 5 punts.
Línia I. Programes d'intervenció socioeducativa adreçats a infants i a adolescents en situació de risc.
La línia I de subvencions té per objecte el finançament dels programes que portin a terme les entitats privades sense ànim de lucre en matèria d'infància i adolescència que contribueixin a la desaparició de la situació de risc i que s'implementin en funció de les mesures d'atenció social i educativa que estableix l'apartat e) de l'article 104 de la Llei 14/2010, de 27 de maig, dels drets i les oportunitats en la infància i l'adolescència.
Estan excloses d'aquesta línia de subvenció les entitats que presten servei en les àrees bàsiques de serveis socials dels municipis o consells comarcals amb les quals s'hagi pactat la total inclusió dels serveis d'intervenció socioeducativa en el contracte programa per al 2019.
Per a la línia de subvencions I, s'estableixen els tipus d'accions subvencionables següents:
I.1 Serveis de suport a les famílies amb infants de 0 a 3 anys en situació de risc.
Servei d'intervenció socioeducativa per a progenitors, tutors o guardadors amb infants de 0 a 3 anys en situació de risc que mitjançant activitats de suport i de formació, vetlla per un desenvolupament integral adequat i pel benestar dels infants i la permanència amb la seva família.
I.2 Serveis d'atenció diürna (servei de centre obert).
Servei diürn per a l'atenció d'infants i adolescents en situació de risc fora de l'horari escolar, que dona suport, estimula i potencia l'estructuració i el desenvolupament de la personalitat, la socialització, l'adquisició d'aprenentatges bàsics i l'esbarjo, i compensa les mancances dels infants i adolescents atesos mitjançant el treball individualitzat, en grup, el treball en xarxa i amb la comunitat.
El servei d'atenció diürna pot oferir addicionalment el manteniment de les seves activitats durant el període de vacances escolars d'estiu i promoure actuacions que garanteixin la cobertura de necessitats bàsiques dels infants i adolescents atesos.
I.3 Serveis d'intervenció en famílies amb infants i adolescents en situació de risc.
Conjunt d'actuacions professionals dirigides a donar a les famílies el suport necessari perquè puguin atendre correctament els seus fills o filles en situació de risc.
Fomenta, mitjançant el treball individual o en grup, l'adquisició d'habilitats i hàbits de conducta, tant pel que fa a capacitats personals com a capacitats relacionals dirigides a disminuir la situació de risc.
I.4 Serveis d'acompanyament socioeducatiu per a adolescents en situació de risc.
Servei destinat a donar suport als adolescents en situació de risc amb la finalitat que puguin assolir progressivament una capacitat per gestionar les seves responsabilitats personals i socials.
Els serveis d'atenció social i educativa han d'estar adreçats a la integració social, a la normalització en la vida de la comunitat i a la cobertura de necessitats i mancances personals dels infants, adolescents i les seves famílies que es troben en situació de risc.
Els infants i adolescents atesos han de ser derivats pels serveis bàsics d'atenció social.
Per justificar les accions serà necessària la relació dels infants i adolescents atesos derivats pels serveis socials conformada pels serveis socials de l'ens local competent territorialment.
El servei ha de garantir la continuïtat dels col·lectius atesos i haver estat subvencionat com a mínim l'any anterior mitjançant convocatòria ordinària de subvencions de projectes o activitats a entitats de l'àmbit de polítiques socials del Departament de Treball, Afers Socials i Famílies.
I.1 Serveis de suport a les famílies amb infants de 0 a 3 anys en situació de risc:
a) El servei ha de considerar el desenvolupament de les capacitats parentals per a la criança.
b) El servei ha de facilitar a les famílies el desenvolupament d'habilitats per optimitzar els recursos de la comunitat i la seva participació.
c) Les intervencions han de ser en els àmbits individual, grupal i comunitari.
I.2 Serveis d'atenció diürna (servei de centre obert):
Per a l'acció subvencionable I.2, Servei d'atenció diürna (servei de centre obert), s'atorgarà un mínim del 50% proporcionalment en funció del nombre de places registrades, i el percentatge restant es distribuirà proporcionalment en funció de la puntuació obtinguda en els criteris de valoració de l'apartat següent.
a) El servei ha de preveure una intervenció en els àmbits individual, grupal, comunitari i familiar.
b) Les entitats i els serveis d'atenció diürna (serveis de centre obert) han d'estar registrats al Registre d'entitats, serveis i establiments de serveis socials en la data de publicació de la convocatòria ordinària corresponent.
I.3 Serveis d'intervenció en famílies amb infants i adolescents en situació de risc:
a) Les famílies han d'estar vinculades al centre obert o als serveis socials bàsics.
b) La intervenció ha de ser individual o grupal.
c) S'ha d'oferir una metodologia adient i amb evidència contrastada.
I.4 Serveis d'acompanyament socioeducatiu per a adolescents en risc:
a) Els adolescents que hi participen es troben en una situació de risc i risc greu.
b) Oferir treball individual d'acompanyament en la inserció formativa i laboral.
c) Millorar les habilitats bàsiques de relació i autoajuda amb el suport de la xarxa social.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions I són els següents:
a) Nombre d'infants o adolescents o les famílies derivats de serveis socials bàsics i EAIA: fins a 10 punts.
b) Hores d'atenció directa i període de l'any amb els infants o adolescents o famílies: fins a 10 punts.
c) Complementarietat del projecte amb altres serveis de la xarxa social i comunitària: fins a 10 punts.
d) Incorporació de processos participatius dels infants o adolescents o les famílies: fins a 5 punts.
Per valorar el criteri c) s'haurà de presentar informe de l'ens local territorialment competent per la prestació dels serveis socials bàsics de la localitat on estigui ubicat el servei d'intervenció socioeducatiu on es faci constar la complementarietat del projecte amb la resta de serveis socials de l'ens local.
Per als tipus d'acció I.1, I.3 i I.4 s'atorgarà un mínim del 50% del crèdit de la partida pressupostària establert per a aquesta línia de subvenció proporcionalment en funció del nombre d'infants i adolescents atesos, i el percentatge restant es distribuirà proporcionalment en funció de la puntuació obtinguda d'acord amb els criteris de valoració i tenint en compte l'antiguitat de l'activitat subvencionada.
Per al tipus d'acció I.2 s'atorgarà un mínim del 50% del crèdit de la partida pressupostària establert per aquesta línia de subvenció proporcionalment en funció del nombre de places registrades, i el percentatge restant es distribuirà proporcionalment en funció de la puntuació obtinguda d'acord als criteris de valoració i tenint en compte l'antiguitat de l'activitat subvencionada.
Línia J. Programes de manteniment de serveis i establiments de serveis socials definits en l'actual Cartera de serveis socials relatius a serveis especialitzats d'atenció a les persones grans amb dependència o risc social, a persones amb discapacitat, problemàtica social derivada de trastorn mental, drogodependències o altres addiccions, afectades pel virus VIH/SIDA o amb problemàtica social i risc d'exclusió social.
La línia J de subvencions té per objecte el suport als Programes de manteniment de serveis i establiments de serveis socials per a les actuacions en matèria de serveis socials especialitzats que portin a terme les entitats de serveis socials d'iniciativa social i les privades sense ànim de lucre.
Per a la línia de subvencions J, s'estableixen els tipus d'accions subvencionables següents:
J.1 Servei de tuteles per a persones grans amb dependència o risc social.
J.2 Servei de centre de dia d'atenció especialitzada temporal o permanent per a persones amb discapacitat intel·lectual o física.
J.3 Serveis de llar residència temporal o permanent per a persones amb discapacitat intel·lectual o física.
J.4 Servei de centre residencial temporal o permanent per a persones amb discapacitat intel·lectual o física.
J.5 Serveis de centres ocupacionals per a persones amb discapacitat intel·lectual o física.
J.6 Serveis per a persones amb discapacitat sensorial.
J.7 Servei de tutela per a persones amb discapacitat intel·lectual.
J.8 Servei de llar residència temporal o permanent per a persones amb problemàtica social derivada de trastorn mental.
J.9 Servei de llar amb suport temporal o permanent per a persones amb problemàtica social derivada de trastorn mental.
J.10 Servei de club social per a persones amb problemàtica social derivada de trastorn mental.
J.11 Servei prelaboral per a persones amb problemàtica social derivada de trastorn mental.
J.12 Servei de tutela per a persones amb problemàtica social derivada de trastorn mental.
J.13 Servei de centre de dia per a persones amb drogodependències.
J.14 Servei de pis amb suport per a persones amb drogodependències.
J.15 Servei de comunitat terapèutica per a persones amb drogodependències.
J.16 Servei de prevenció per a persones afectades pel virus VIH/sida.
J.17 Servei de llar amb suport per a persones afectades pel virus VIH/sida.
J.18 Servei de llar residència per a persones afectades pel virus VIH/sida.
J.19 Servei de prevenció d'addiccions.
J.20 Programa per a les regularitzacions d'usuaris de la convocatòria d'entitats d'exercicis anteriors.
No es podran presentar a la convocatòria aquelles entitats que no tinguin usuaris autoritzats per les unitats administratives que corresponguin en cada cas, llevat que es tracti de projectes innovadors en territoris d'especial necessitat segons la programació territorial vigent.
4.1 Poden ser-ne beneficiàries, les entitats que gestionin serveis socials d'atenció especialitzada, en els àmbits d'atenció a la gent gran amb dependència o risc social, a persones amb discapacitat, problemàtica social derivada de trastorn mental, drogodependències o altres addiccions, afectades pel virus VIH/SIDA o problemàtica social i risc d'exclusió social.
4.2 Les entitats han d'estar registrades al Registre d'entitats, serveis i establiments de serveis socials en la data de publicació de la convocatòria ordinària corresponent.
Així mateix, les entitats beneficiàries han de disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i la normativa que la desplega.
4.3 Les condicions tècniques i materials per al desenvolupament i l'execució de l'acció han de complir els criteris establerts per a aquests tipus de serveis en l'actual Cartera de serveis socials.
4.4 En la concessió de subvencions mitjançant mòduls, es pot subvencionar l'entitat amb l'import derivat del càlcul del mòdul econòmic d'acord amb la tipologia de mòduls de l'annex 5 d'aquestes bases reguladores, aprovada per la Secretaria d'Inclusió Social i de Promoció de l'Autonomia Personal, vigent en la publicació de la convocatòria.
Es poden fer lliuraments a compte.
4.5 Per a les subvencions de la línia J no és d'aplicació la base 8.4 que fa referència a la despesa mínima, realitzada i justificada del servei subvencionat.
4.6 Per a les subvencions de la línia J es pot subvencionar fins a un 100% del cost del servei, d'acord amb el que resulti d'aplicar el mòdul que escaigui al nombre d'usuaris subvencionats.
4.7 Per al tipus d'acció subvencionable J.20, el compromís implica la fiscalització prèvia de la regularització i, per tant, es procedirà a tramitar la totalitat de l'obligació del pagament un cop es resolgui estimatòria la sol·licitud de subvenció.
En aquest cas, no serà d'aplicació el punt 4.8 de la línia J.
La regularització d'usuaris per a aquest tipus d'acció es limitarà fins a l'anualitat anterior.
4.8 La justificació amb mòduls de l'aplicació dels fons percebuts i el compliment de la finalitat de la subvenció es farà mitjançant la presentació de la documentació següent:
4.8.1 Una memòria explicativa del compliment de la finalitat de la subvenció, amb indicació dels serveis prestats i dels resultats obtinguts, d'acord amb el model publicat a la pàgina web del Departament.
Les entitats tutelars estan exemptes de presentar la memòria explicativa, atès que les dades ja consten al Departament de Treball, Afers Socials i Famílies.
4.8.2 Una memòria econòmica, d'acord amb el model publicat en el web del Departament.
4.8.3 El termini per a la presentació de les memòries que estableixen els punts 4.8.1 i 4.8.2 s'inicia el primer dia hàbil del mes de gener de l'any següent al qual s'ha de portar a terme l'acció sol·licitada fins a l'últim dia hàbil del mes de febrer del mateix any, tant si la convocatòria ordinària és d'abast anual com pluriennal.
4.8.4 Una relació d'altes i baixes de persones usuàries que s'ha de presentar amb periodicitat trimestral, dins dels 10 dies posteriors als trimestres vençuts.
La liquidació efectiva fins a arribar al màxim de l'import atorgat s'efectuarà amb l'emissió prèvia d'un certificat per part de la persona titular del Servei de Suport a la Protecció Social (i a les Terres de l'Ebre, el Servei de Coordinació Territorial dels Serveis Territorials), en què s'acreditin l'efectiva presentació de la justificació corresponent al període de gener a setembre, ambdós inclosos, així com la continuïtat de la prestació del servei durant el darrer trimestre de l'any.
La tramitació del document d'obligació de la bestreta de la primera anualitat es farà d'acord amb el que estableix la base general 26.2.
La tramitació del document d'obligació de la bestreta de les anualitats posteriors s'efectuarà després que la persona titular del Servei de Suport a la Protecció Social (i a les Terres de l'Ebre, el Servei de Coordinació Territorial dels Serveis Territorials) emeti un certificat que acrediti la presentació efectiva de la documentació justificativa corresponent a l'exercici anterior, així com la continuïtat de l'acció subvencionada durant l'anualitat següent.
En cas que el resultat final de la valoració econòmica de les estades reals dels usuaris sigui inferior a la quantitat màxima atorgada, la diferència serà objecte de compensació comptable en l'anualitat següent.
4.10 Si la sol·licitud de subvenció d'aquest tipus d'acció va resultar estimada en la convocatòria anterior, cal aportar la documentació següent:
a) Balanç i compte de pèrdues i guanys de l'entitat de l'any anterior al de la sol·licitud, d'acord amb els models del Pla general de comptabilitat, per a les entitats que hagin rebut subvencions de la Direcció General de Protecció Social per un import superior a dotze mil (12.000,00) euros.
b) Presentació d'una auditoria de l'any anterior al de la sol·licitud, per a entitats que durant l'exercici anterior al de la sol·licitud hagin rebut subvencions de la Direcció General de Protecció Social per un import superior a cent cinquanta mil (150.000,00) euros.
Aquesta auditoria ha d'estar feta de manera que permeti determinar amb claredat els resultats econòmics dels serveis que han estat subvencionats, amb un detall dels ingressos i les despeses imputats a cadascun d'ells.
Aquesta documentació s'ha de presentar abans del 31 d'agost de l'exercici de la publicació de la convocatòria.
4.11 Les entitats prestadores del servei de tutela han d'acceptar les propostes de càrrec tutelar que se'ls derivin des del Departament que restin dins del seu àmbit d'actuació (apartat b); en cas de no acceptar-les, o bé de superar el termini màxim de 3 mesos sense acceptar la proposta, l'entitat pot ser penalitzada fins a un màxim del 5% de l'import total de la subvenció, previ tràmit d'audiència.
a) Els criteris de derivació de propostes, des del Departament, són els següents:
Persones amb discapacitat intel·lectual lleugera o límit amb trastorns de conducta: entitats tutelars per a persones amb discapacitat.
Persones amb discapacitat intel·lectual moderada o greu i trastorn mental: entitats tutelars per a persones amb discapacitat.
Persones amb discapacitat intel·lectual i toxicomania: entitats tutelars per a persones amb discapacitat.
Persones amb discapacitat intel·lectual lleugera o límit i amb trastorn mental: entitats tutelars per a persones amb trastorn mental.
Persones amb trastorn mental i toxicomania: entitats tutelars per a persones amb trastorn mental.
Persones amb malalties neurodegeneratives i demències: entitats tutelars per a persones grans (amb independència de l'edat).
Persones més grans de 65 anys amb trastorn mental compensat: entitats tutelars per a persones grans.
Persones més grans de 65 anys amb trastorn mental no compensat: entitats tutelars per a persones amb trastorn mental.
b) L'àmbit territorial d'actuació de l'entitat tutelar està consensuat amb el Departament.
4.12 La revocació o renúncia per la no execució total o parcial durant el primer exercici de la convocatòria no comportarà necessàriament la revocació o renúncia per als exercicis següents.
4.13 Es poden trobar les instruccions que justifiquen els programes de manteniment de serveis i establiments de serveis socials, així com el càlcul per a la regularització d'usuaris a l'enllaç següent: https://web.gencat.cat/web/shared/OVT/Departaments/TSF/Documents/SG/COSPE/instruccionsliniaJ.pdf
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions J són els següents:
Línia J. Programes de manteniment de serveis i establiments de serveis socials definits en l'actual Cartera de serveis socials relatius a serveis especialitzats d'atenció a les persones grans amb dependència o risc social, a persones amb discapacitat, problemàtica social derivada de trastorn mental, drogodependències o altres addiccions, afectades pel virus VIH/sida o amb problemàtica social i risc d'exclusió social.
La tipologia de mòduls màxims per a l'exercici 2019 i successius per a la línia J són els següents:
Servei de centre de dia d'atenció especialitzada temporal o permanent per a persones amb discapacitat intel·lectual /discapacitat física
Experiències pilot centres de dia d'atenció especialitzada per a persones amb discapacitat intel·lectual o física
Servei de llar residència temporal o permanent per a persones amb discapacitat intel·lectual amb necessitat de:
Suport limitat (trastorns de conducta)
Servei de llar residència temporal o permanent per a persones amb discapacitat física amb necessitat de:
Servei de centre residencial temporal o permanent per a persones amb discapacitat intel·lectual amb necessitat de:
Suport generalitzat (amb problemes de salut o de salut mental afegits)
Servei de centre residencial temporal o permanent per a persones amb discapacitat física amb necessitat de:
Servei de llar amb suport temporal o permanent per a persones amb problemàtica social derivada de trastorn mental
Servei de llar residència temporal o permanent per a persones amb problemàtica social derivada de trastorn mental
Servei prelaboral per a persones amb problemàtica social derivada de trastorn mental
Servei de pis amb suport per a persones amb drogodependències
Servei de comunitat terapèutica per a persones amb drogodependències
Inserció sociolaboral (psíquics i físics)
Servei de teràpia ocupacional (STO)
Servei de teràpia ocupacional amb auxiliar (STOA)
El tipus d'acció J.20 està vinculat a qualsevol d'aquests mòduls.
En el cas que es modifiquin els preus de referència dels serveis no gratuïts de la Cartera de serveis, aquests mòduls es modificaran en la mateixa proporció.
Principis ètics i regles de conducta als quals les persones beneficiàries de subvencions o ajuts han d'adequar la seva activitat, i efectes d'un eventual incompliment d'aquests principis (Acord GOV/85/2016, de 28 de juny, DOGC núm. 7152, de 30.6.2016).
–1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present en el procediment o el pugui afectar.
Particularment s'han d'abstenir de realitzar qualsevol acció que pugui vulnerar els principis d'igualtat d'oportunitats i de lliure concurrència.
–2 Amb caràcter general, les persones beneficiàries d'ajuts públics en l'exercici de la seva activitat assumeixen les obligacions següents:
a) Observar els principis, les normes i els cànons ètics propis de les activitats, els oficis o les professions corresponents a l'activitat objecte de subvenció o ajut públic.
–3 En particular, les persones beneficiàries de subvencions o ajuts públics assumeixen les obligacions següents:
b) No sol·licitar, directament o indirectament, que un càrrec o empleat públic influeixi en l'adjudicació de la subvenció o ajut.
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones, amb la voluntat d'incidir en un procediment d'adjudicació de subvenció o ajut.
d) Col·laborar amb l'òrgan competent en les actuacions que aquest realitzi per al seguiment o l'avaluació del compliment de les obligacions que estableixen les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits que estableix l'article 3.4 de la Llei de transparència.
Efectes d'un eventual incompliment dels principis ètics i regles de conducta.
En cas d'incompliment dels principis ètics i regles de conducta, serà d'aplicació el règim sancionador que preveu la Llei 19/2014, del 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici de les altres possibles conseqüències que preveu la legislació vigent en matèria de subvencions.